﻿ Modulul I ELEMENTE DE PSIHOLOGIa ADULTULUI I 1 Particularităţi Ale dezvoltării COGNITIVE, AFECTIVE ŞI Sociale A adultului Definirea calităţii de adult comportă o serie de dificultăţi, îndeosebi datorită multidimensionalităţii şi conotaţiilor socio-culturale ale termenului Perioada adultă este definită din mai multe perspective: * perspectiva biologică, conform căreia adultul este persona care ajunge la o anumită vârstă şi prezintă un anumit nivel de maturizare biofiziologică a organismului; * perspectiva juridică, defineşte perioada adultă în raport cu vârsta la care persoanele dobândesc anumite drepturi juridice şi îşi asumă responsabilităţi specifice (dreptul de a vota, de a obţine permisul auto, de a întemeia o familie etc ); * perspectiva socială, potrivit căreia calitatea de adult este dată de capacitatea persoanei de a exercita diverse roluri sociale (soţ/soţie, părinte, cetăţean, angajat, profesionist într-un domeniu de activitate); * perspectiva psihologică, defineşte adultul în raport cu o oarecare maturizare şi stabilizare a conceptului de sine Standardele privind maturitatea biologică, juridică, psihologică sau socială a individului au variat de-a lungul timpului în diverse culturi Între aceste dimensiuni pot exista anumite contradicţii sau discrepanţe de dezvoltare: de pildă, o persoană care poate fi încadrată din punct de vedere biologic şi comportamental într-o etapă de deplină maturitate, nu va fi tratată ca un adult în plan social dacă nu a împlinit vârsta legală a majoratului; aşa cum o alta, poate avea o vârstă cronologică corespunzătoare perioadei adulte, fiind considerată ca atare din punct de vedere legislativ, fără să îndeplinească însă standardele de maturitate şi responsabilitate caracteristice adultului Astăzi, în majoritatea statelor lumii, debutul vârstei adulte este plasat în jurul vârstei de 17-21 de ani (responsabilitatea legală începe odată cu împlinirea vârstei de 18 ani în majoritatea ţărilor europene, Anglia, Irlanda, S U A , India şi China; la 19 ani în Coreea de Sud şi o parte a statelor din Canada; la 20 de ani Indonezia şi Japonia; la 16 ani în Scoţia; la 13 ani în unele culturi din Africa) Dincolo de particularităţile culturale, maturitatea psihosocială este descrisă în general prin: existenţa unor credinţe, norme şi valori care conferă o anumită coerenţă a acţiunilor persoanei, dezvoltarea unor competenţe de autocontrol comportamental şi emoţional, a anumită stabilitate a caracteristicilor de personalitate, independenţă, seriozitate şi responsabilitate, dezvoltarea abilităţilor de proiectare a intenţiilor şi planificare pe termen lung a activităţii, răbdare şi capacitatea de a rezista în faţa dificultăţilor, rezistenţă la frustrare şi capacitatea de ierarhizare a priorităţilor, experienţă, obiectivitate, realism, competenţe decizionale şi rezolutive I 1 1 Etapele vârstei adulte Perioada adultă ocupă aproximativ 75% din viaţa noastră În cadrul acestei perioade, Levinson (1978; 1996) distinge următoarele etape (stadii - caracterizate printr-o oarecare stabilitate - şi perioade de tranziţie, care preced trecerea într-un nou stadiu): (I) Adultul tânăr (20-40 ani): * tranziţia de la adolescenţă la vârsta adultă (17-22 ani), perioadă de reflecţie asupra locului şi rolului persoanei în societate şi în raport cu persoanele semnificative din viaţa sa (părinţii); pe măsura înaintării în vârstă, individul devine mai independent, asumându-şi rolurile şi identitatea de adult; * adultul propriu-zis (22-28 ani), perioadă definitorie pentru adultul tânăr, pe parcursul căreia persoana îşi asumă treptat responsabilităţile vârstei adulte; refuzul asumării unor astfel de responsabilităţi poate conduce la probleme serioase de adaptare socială, iar asumarea acestora prea devreme împiedică explorarea alternativelor de dezvoltare (de pildă, în cazul adolescenţilor care devin părinţi prea devreme); * tranziţia(criza) din jurul vârstei de 30 de ani (28-33 ani), poate fi violentă sau mai puţin intensă, radicală sau subtilă; în această perioadă, se resimte necesitatea unor schimbări importante în viaţă * perioada de stabilitate (33-40 ani); pe parcursul acestei perioade individul depune eforturi pentru „a-şi găsi nişa socială” şi a progresa prin propriile forţe; (II) Vârsta adultă de mijloc (40-50 ani): * tranziţia (criza) vârstei de mijloc (40-45 ani), constă într-un proces de reflecţie mai mult sau mai puţin amplă, privind evoluţia anterioară ca adult a persoanei; * reorientarea (45-50 ani), implică adoptarea unor noi principii şi conduite de viaţă; poate fi perioada de maximă creativitate din viaţa cuiva; unii adulţi se simt în această perioadă mai liberi, mai puţin responsabili faţă de familie, prieteni, profesie sau societate; eventualele eşecuri în reorientare, pot conduce la diminuarea sentimentului de control şi scop în viaţă (III) Vârsta adultă târzie (vârsta a treia) (50/55- ani), implică la rândul ei o perioadă de tranziţie în jurul vârstei de 50-55 de ani, urmată de perioadă de reorientare şi relativă stabilitate I 1 2 Particularităţi ale dezvoltării fizice a adultului Înălţimea corporală maximă este atinsă în jurul vârstei de 18 ani la femei, respectiv 20 de ani la bărbaţi; după 26 de ani discurile vertebrale încep să se apropie, determinând o scădere treptată în înălţime Greutatea corporală tinde să crească odată cu înaintarea în vârstă, ca urmare a scăderii ratei metabolismului bazal (a cantităţii minime de energie de care are nevoie un individ aflat într-o stare de relaxare) După vârsta de 40 de ani majoritatea persoanelor se confruntă cu un declin al aspectului fizic, fapt care poate determina o serie de modificări la nivelul imaginii corporale şi a perspectivei asupra sinelui În perioada vârstei de mijloc se observă un „dublu standard” la cele două sexe, în sensul că semnele îmbătrânirii sunt valorizate diferit; de pildă, părul care începe să încărunţească poate fi considerat atractiv, un semn de maturitate, la bărbaţi, fiind considerat neatractiv la femei La vârsta a treia modificările aspectului fizic sunt semnificative: pielea e lipsită de elasticitate, dispare grăsimea subcutanată, se reduce volumul muscular, părul e subţire şi albit, apar probleme dentare, etc Tonusul muscular, flexibilitatea musculară, abilităţile motorii, acuitatea senzorială ating un apogeu în perioada adultului tânăr (20-35 ani), după care prezintă o perioadă de relativă stabilitate până în jurul vârstei de 40-45 de ani, urmată de un declin progresiv spre vârsta a treia Cercetările arată că declinul capacităţii fizice la vârsta a treia poate fi diminuat prin practicarea regulată a exerciţiului fizic Înaintarea în vârstă se asociază cu alterarea parametrilor funcţionali ai unor organe şi cu creşterea riscului pentru o serie de boli (cardiovasculare, neurologice, cancer, etc ) Îmbătrânirea este asociată cu diminuarea progresivă a performanţelor funcţionale ale sistemului nervos central Începând cu vârsta de 60 de ani, volumul creierului scade cu aproximativ 2% în fiecare deceniu, ca urmare a atrofierii neuniforme a substanţei cenuşii în diverse zone, a distrugerii sinaptice şi a reducerii cantităţii de substanţă albă datorită scăderii cantităţii de mielină Acestor modificări de natură morfologică li se asociază modificări neurologice microscopice: apariţia plăcilor senile şi a degenerescenţelor neurofibrilare Reducerea numărului de neuroni cranieni determină o serie de modificări de ordin motor (rigiditatea posturală, tremurul, mersul dificil, dificultăţi de coordonare, deficit la nivelul reflexelor etc ) şi particularităţi cognitive specifice persoanelor de vârsta a treia Cercetările recente de imagistică craniană arată însă că pierderea neuronală nu este atât de îngrijorătoare pe cât se credea în urmă cu câteva decenii, deoarece aceasta este compensată în mare măsură prin creşterea complexităţii activităţii neuronale; din acest motiv, adulţii care nu prezintă o patologie neurologică specifică şi se menţin activi din punct de vedere mental, îşi pot păstra competenţele intelectuale până la vârste înaintate (Bee & Bjorkland, 2004) Odată cu înaintarea în vârstă se constată modificări ale capacităţii reproductive La femei, menopauza determină apariţia osteoporozei şi creşte riscul de boli cardiovasculare, ca urmare a lipsei de estrogeni La bărbaţi apar de asemenea modificări hormonale care determină o alterare a fertilităţii Pe măsura evoluţiei socio-economice, se constată o creşte semnificativă a speranţei de viaţă, deci o creştere a numărului persoanelor de vârsta a treia (dacă în 1950 populaţia de peste 65 de ani reprezenta aproximativ 7% din populaţia lumii, datele statistice indică astăzi o pondere de aproximativ 13%) Societatea contemporană este responsabilă în a asigurarea o reală calitate a vieţii persoanelor de vârsta a treia (prin atenţia acordată confortului psiho-emoţional al acestora şi descoperirea unor mijloace optime de tratament pentru bolile cronice specifice vârstei: accidente vasculare cerebrale, boala Alzheimer, demenţa, boala Parkinson, etc ) I 1 3 Caracteristici socio-afective ale adulţilor Fiecare persoană parcurge pe parcursul întregii vieţi un amplu proces de socializare Acesta constă în învăţarea şi asumarea unor roluri, a unor stiluri de acţiune, norme şi valori sociale, care îi conferă individului o anumită identitate socială Socializarea implică o serie de modificări cognitive, afective, caracteriale, de relaţionare cu ceilalţi, modificări ale conduitei şi ale caracteristicilor de personalitate, desfăşurate sub influenţa unui număr considerabil de factori (agenţi): familia, grupurile de apartenenţă şi grupurile de referinţă, educaţia, factori culturali, mass-media, instituţii, organizaţii politice sau religioase etc Procesul de socializare prezintă un profil particular în funcţie de diversele etape de vârstă pe care le traversează persoana În perioada copilăriei, socializarea implică formarea abilităţilor de comunicare şi interacţiune cu ceilalţi, integrarea în grup, formarea competenţelor de exercitare a unor roluri specifice de copil, prieten, coleg, elev, respectarea unor norme sociale şi asumarea responsabilităţilor specifice Socializarea în adolescenţă presupune depăşirea statutului de copil şi constituirea identităţii, fiind considerată o perioadă de pregătire a persoanei pentru viitoarele roluri de adult Socializarea în perioada de maturitate are un caracter specific, datorită experienţelor familiale, profesionale şi culturale dobândite în contexte particulare de viaţă şi datorită rolurilor diferite ale adulţilor Socializarea la vârsta a treia presupune dezangajarea din rolurile active şi familiarizarea cu alte roluri participative (în familie, în cadrul diverselor organizaţii etc ) Perioada adultă implică considerabile transformări privind statusul, rolurile, aşteptările celorlalţi şi normele de adaptare socială a individului Debutul vieţii de adult (17-22 de ani) presupune: separarea de părinţi şi dobândirea independenţei psihoafective, dezvoltarea abilităţilor de a decide independent, renunţarea la unele persoane semnificative (prieteni, profesori) şi relaţionarea cu altele, pregătirea pentru căsătorie şi viaţa de familie, alegerea şi pregătirea unei cariere, schimbări în viaţa socio-profesională asociate statutului de student sau de angajat, dobândirea independenţei financiare, schimbări la nivelul percepţiei propriei persoane şi la nivelul aşteptărilor celorlalţi, asumarea unui sistem de valori, construirea unor proiecţii privind viitorul Persoanele care nu fac faţă acestor solicitări pot trăi sentimente de teamă, pierdere, nesiguranţă Dezvoltarea optimă a individului în această perioadă implică stabilizarea identităţii şi a convingerilor despre sine, manifestarea activă a intereselor, capacitatea de a stabili relaţii sociale în raport cu propriile criterii, umanizarea valorilor, capacitatea de a trăi sentimente de intimitate, premisă a constituirii unor relaţii de cuplu armonioase sau a unor relaţii durabile de prietenie În perioada de adult propriu-zis (22-28 de ani), dezvoltarea socio-profesională a persoanei este determinată de dorinţa de a explora noi oportunităţi de învăţare, noi oportunităţi profesionale, de cunoaştere, de a trăi experienţe variate sau de a se dedica familiei sau rolului de părinte La această vârstă există preocupări privind alegerea unui partener, relaţionarea cu acesta, întemeierea unei familii, asumarea responsabilităţilor de părinte, obţinerea unui loc de muncă, integrarea profesională, asumarea unor responsabilităţi civice În jurul vârstei de 30 de ani, reflectând asupra propriei vieţi, anumite persoane pot trăi sentimente de regret, insatisfacţie sau depresie Aceste sentimente pot fi depăşite prin implicarea în profesie sau viaţa de familie, asumarea unor schimbări de natură profesională sau personală, extinderea gamei de activităţi E Erikson (1963) - psiholog de orientare psihanalitică, autor al unei teorii stadiale a dezvoltării emoţionale, considera că în perioada de vârstă 18-35 de ani principala sarcină de dezvoltare a individului este aceea de a stabili relaţii de intimitate cu o altă persoană Dacă această sarcină nu este rezolvată, individul va rămâne alienat, izolat Condiţia pentru dezvoltarea unor relaţii de intimitate, este ca individul să se simtă valoros, dorit şi iubit; dezvoltarea unor astfel de sentimente depinde de rezolvarea conflictelor din adolescenţă Perioada de stabilitate din jurul vârstei de 33-40 de ani se caracterizează printr-un echilibru al relaţiilor sociale, siguranţă şi responsabilitate în luarea deciziilor, abilităţi de autocunoaştere, o bună capacitate de planificare a activităţii, stabilirea unor scopuri de avansare profesională Potenţialul profesional este maxim la această vârstă Criza vârstei de mijloc (40-45 de ani) se caracterizează prin conştientizarea neîmplinirilor profesionale, sociale sau afective şi a diminuării potenţialului fizic şi psihic odată cu înaintarea în vârstă La aceasta se adaugă în multe cazuri conflictul între generaţii (adultul în calitate de părinte şi copiii adolescenţi) precum şi schimbări la nivelul relaţiilor de familie şi la nivelul rolului de părinte Multe persoane îşi dau seama în această perioadă că le este tot mai greu să facă faţă schimbărilor din propria profesie, impunându-se o analiză a nevoilor de învăţare şi a planurilor de carieră Apariţia unor semne exterioare ale îmbătrânirii, contribuie în multe cazuri la scăderea stimei de sine Perioada de reorientare din jurul vârstei de 45-50 de ani este una a maturităţii depline; pe parcursul acesteia, majoritatea persoanelor reuşesc să îşi redefinească relaţiile de familie şi să se adapteze la schimbările biologice caracteristice vârstei În literatură este descrisă chiar o schimbare a rolurilor de gen, în sensul că femeile devin la această vârstă mai asertive, mai dominatoare, concentrându-se mai mult asupra vieţii sociale, în timp ce bărbaţii acordă mai multă atenţie vieţii de familie În plan profesional, abilităţile rezolutive sunt în general superioare altor vârste; reorientarea sau perfecţionarea profesională sporesc sentimentul de autoeficacitate şi încrederea persoanei în propriile competenţe, contribuind la obţinerea succesului profesional, financiar şi social E Erikson identifică ca principal conflict în perioada 35-60 de ani, capacitatea de a genera, de a crea, versus stagnare Capacitatea de a genera se manifestă în activitatea profesională şi în sprijinul acordat celorlalţi, generaţiilor mai tinere, depăşind cadrul propriei familii Aceasta este o perioadă de analiză a balanţei succeselor şi insucceselor Dacă individul nu dobândeşte un sentiment al propriei productivităţi, un sentiment de eficienţă personală, poate rămâne într-o perioadă de stagnare Vârsta a treia debutează adesea cu o perioadă de criză existenţială, determinată de retragerea din viaţa profesională activă (pensionarea) Adaptarea la pensionare este facilitată de implicarea persoanei în diverse activităţi voluntare sau cu jumătate de normă sau în activităţi legate de familie, prieteni, activităţi culturale sau sociale, hobby-uri, etc şi de asigurarea confortului financiar Familia rămâne principala sursă de suport emoţional pentru persoana în vârstă Rata divorţurilor se reduce considerabil odată cu înaintarea în vârstă şi relaţiile cu rudele devin mai apropiate, însă persoanele se confruntă adesea cu pierderea soţului/soţiei sau a altor fiinţe dragi Persoanele în vârstă trebuie adesea să facă faţă unor sentimente de însingurare sau inutilitate, să se adapteze la declinul biologic şi îşi păstreze cât mi mult integritatea personală În societatea în care trăim regăsim adesea anumite prejudecăţi cu privire la persoanele de vârsta a treia, care sunt considerate neajutorate, incompetente, senile, limitate şi inflexibile în gândire, ineficiente, mereu indispuse şi iritabile, pisăloage, dispuse să se auto-compătimească Conform lui E Erikson, depăşirea vârstei de 60 de ani aduce cu sine conflictul integritate versus disperare Individul îşi evaluează viaţa şi, fie ajunge la concluzia ca aceasta a fost productivă şi plină de sens, având puţine regrete, fie consideră că a trecut fără rost, având un sentiment de inutilitate În primul caz, persoana în cauză se va simţi valoroasă, mândră de ceea ce a realizat, dobândind o anumită „înţelepciune” care o va face să îşi poată accepta cu o oarecare seninătate viaţa şi moartea, iar în cel de-al doilea caz persoana poate cădea în disperare, depresie R Peck (1955) consideră că la vârsta a treia adaptarea emoţională optimă este: (a) rezultatul unei definiri mai largi, mai complete, a propriei persoane în locul preocupării exclusive pentru rolurile profesionale (o persoană îndeplineşte simultan mai multe roluri şi ea înseamnă mai mult decât rolurile pe care le îndeplineşte; acest lucru este valabil îndeosebi pentru cei care au ieşit la pensie şi care au nevoie să îşi exploreze alternativele şi să se redefinească); (b) rezultatul depăşirii preocupărilor legate de propriul corp şi găsirea altor surse de interes sau de satisfacţie (în loc să se concentreze asupra declinului fizic inevitabil, persona se va implica în diverse activităţi); (c) rezultatul depăşirii preocupărilor exclusive pentru sine şi pentru propria viaţă, acceptând certitudinea morţii (recunoscându-şi realizările durabile în plan familial, social sau profesional) I 1 4 Caracterizarea generală a proceselor cognitive Sistemul cognitiv (psihicul) uman dispune de o serie de mecanisme (procese) prin intermediul cărora receptează, prelucrează şi generează permanent informaţia necesară adaptării complexe la mediu Fiecare dintre aceste procese cognitive realizează funcţii specifice în cadrul procesului de învăţare I 1 4 1 Senzaţii şi percepţii Senzaţiile sunt procese psihice elementare care realizează receptarea şi prelucrarea iniţială a stimulilor, însuşiri ale obiectelor şi fenomenelor lumii externe sau stări interne ale organismului, în momentul acţiunii lor directe asupra organismului În raport cu diversele modalităţi senzoriale, sunt descrise mai multe tipuri de senzaţii: vizuale, auditive, gustative, olfactive, tactil-kinestezice, termice, de durere etc Organul morfofiziologic care recepţionează, conduce şi transformă stimulii adecvaţi din mediu în senzaţii specifice se numeşte analizator Analizatorul este un sistem complex alcătuit din: (a) receptor: celule sau terminaţii nervoase care au capacitatea de a transforma stimulii fizici adecvaţi în impuls nervos; (b) căi aferente: fibre nervoase care intră în componenţa nervilor senzitivi şi conduc impulsul nervos la cortexul cerebral sau la nivelul altor zone ale sistemul nervos central; (c) segment central: localizat în diferite regiuni ale SNC, corticale sau subcorticale; (d) căi eferente: căi de conducere care transmit impulsuri reglatoare de la nivel cerebral spre etajele inferioare, inclusiv la nivelul receptorului, asigurând funcţionarea adecvată a analizatorului în ansamblul său La nivel cognitiv, informaţia nu este transmisă doar ascendent, de la nivelul receptorului spre cortexul cerebral, ci şi descendent, acest lucru fiind uşor de observat chiar şi la nivel senzorial Cunoştinţele anterioare, emoţiile, interesele persoanei şi alţi factori subiectivi influenţează calitatea senzaţiilor De exemplu, atunci când privim un film sau când citim o carte care ne captează interesul este posibil să nu mai resimţim la parametri obişnuiţi frigul din încăpere, emoţiile pozitive puternice pot contribui la reducerea senzaţiei de durere, etc O serie de cercetări experimentale iniţiate de I Pavlov au demonstrat că un stimul slab ca intensitate dar puternic relevant în raport cu interesele şi baza de cunoştinţe anterioare ale subiectului este adesea mai bine recepţionat decât un stimul puternic dar mai puţin relevant În general, între intensitatea unui stimul şi intensitatea senzaţiei produsă de acel stimul există o relaţie de directă proporţionalitate Sensibilitatea analizatorului, definită prin capacitatea acestuia de a reacţiona la apariţia sau la modificările stimulului adecvat, este în general invers proporţională cu intensitatea stimulului, fiind limitată într-un anumit domeniu Pragul absolut inferior este reprezentat de intensitatea minimă a stimulului pe care o poate sesiza analizatorul sub forma celei mai slabe senzaţii Pragul absolut superior este intensitatea maximă a stimulului care mai produce senzaţii adecvate Stimulii a căror intensitate se situează sub pragul senzorial inferior se numesc stimuli subliminali; cercetările arată că, deşi nu determină apariţia unor senzaţii conştiente, aceştia au totuşi anumite efecte asupra unor funcţii ale organismului Stimulii a căror intensitate depăşeşte valoarea pragului senzorial superior, produc iniţial senzaţii de disconfort şi apoi senzaţii de durere Pragurile senzoriale nu se referă doar la intensitatea stimulilor ci şi la alţi parametri ai acestora (cum ar fi lungimea de undă a spectrului vizibil pentru stimularea vizuală sau înălţimea sunetelor pentru stimularea auditivă) Adaptarea senzorială este un fenomen care descrie modificarea sensibilităţii analizatorilor în raport cu intensitatea şi durata de acţiune a stimulilor asupra receptorilor Adaptarea senzorială negativă este determinată de creşterea intensităţii sau a duratei de acţiune a stimulului şi constă în reducerea, uneori până la dispariţia totală, a sensibilităţii analizatorului Astfel, ochelarii sau hainele pe care le purtăm, acţionând un timp îndelungat asupra receptorilor tactili, încetează să mai fie simţite pe parcursul activităţilor cotidiene Sau, dacă aprindem brusc lumina într-o încăpere după ce am stat în întuneric, la început lumina ne orbeşte şi nu vedem nimic, dar cu timpul (50-60 s), sensibilitatea ochiului scade şi ajungem să vedem normal Adaptarea senzorială pozitivă constă în creşterea sensibilităţii analizatorului la acţiunea unor stimuli de intensitate redusă De exemplu, venind de la lumină într-o încăpere întunecată, la început nu reuşim să distingem obiectele din jur; treptat însă, sensibilitatea vizuală creşte Adaptarea senzorială este prezentă în cadrul tuturor modalităţilor senzoriale, însă în grade diferite (de pildă, adaptarea la durere este redusă datorită rolului acesteia de a semnaliza o modificare potenţial periculoasă în organism) În condiţiile în care un analizator este insuficient dezvoltat sau lezat, se observă un fenomen de compensare senzorială, constând în dezvoltarea compensatorie a altor modalităţi senzoriale, care tind să îi preia funcţiile Compensarea senzorială se manifestă adesea în cazul persoanelor cu handicap Aceasta devine mai redusă pe măsura înaintării în vârstă, datorită scăderii plasticităţii craniene Stimularea senzorială deţine un rol important în constituirea şi dezvoltarea psihicului uman Numeroase cercetări şi studii de caz au arătat că deprivarea senzorială (lipsa totală sau parţială a senzaţiilor) survenită imediat după naştere sau în primul an de viaţă, afectează semnificativ atât dezvoltarea analizatorilor corespunzători cât şi dezvoltarea cognitivă în ansamblu Deprivarea senzorială survenită la adult, după ce structura psihică s-a constituit produce o anumită degradare a unor funcţii psihice (tulburări de identitate, emoţionale, sentimente de alienare, distorsiuni cognitive, dificultăţi decizionale şi de rezolvare a problemelor etc) Rolul senzaţiilor este esenţial pentru viaţa psihică deoarece realizarea tuturor funcţiilor cognitive implică existenţa informaţiei, a datelor de mediu, care vor fi reprezentate intern şi prelucrate în mod complex Percepţia este un proces psihic care realizează integrarea şi sinteza informaţiei senzoriale în cadrul unor imagini globale, complexe şi unitare ale obiectelor şi fenomenelor, în condiţiile acţiunii lor directe asupra receptorilor Imaginea perceptivă este o construcţie cognitivă a realităţii, realizată prin integrarea complexă a unor fragmente de informaţie senzorială, a cărei semnificaţie este dată de baza de cunoştinţe anterioare a subiectului Percepţia este influenţată în desfăşurarea sa de o serie de factori (determinanţi): externi, interni şi relaţionali Din categoria determinanţilor perceptivi externi fac parte caracteristicile stimulului (intensitatea, durata, frecvenţa, relevanţa, gradul de noutate, complexitatea etc ) şi unele caracteristici ale contextului în care acesta apare Categoria determinanţilor perceptivi interni include o mare varietate de factori subiectivi, cum sunt: factori motivaţionali, dispoziţii afective, factori atenţionali, trăsături de personalitate, valori, atitudini, factori culturali etc Determinanţii relaţionali se referă la interacţiunea dintre particularităţile stimulului şi factorii subiectivi Percepţia are următoarele caracteristici/proprietăţi: * obiectualitatea - în psihologie se consideră în mod pragmatic că imaginea perceptivă este o reflectare a obiectelor şi fenomenelor lumii reale, nu un produs al propriilor structuri nervoase; astfel, halucinaţiile sau imaginile onirice nu pot fi considerate forme ale percepţiei, lipsindu-le obiectualitatea; * integralitatea şi inferenţialitatea – se referă la faptul că obiectele sunt recunoscute şi percepute în integralitatea lor pe baza unor informaţii senzoriale relativ reduse cantitativ; de pildă, privind în jur putem recunoaşte o multitudine de obiecte din mediu care sunt parţial acoperite de celelalte, chiar dacă o parte a acestora rămâne inaccesibilă privirii; trăsăturile care lipsesc vor fi completate pe baza unor inferenţe între cunoştinţele anterioare şi informaţia primită; * structuralitatea – descrie prevalenţa spaţială sau temporală a configuraţiei, a structurii de ansamblu rezultată în urma integrării senzoriale; de exemplu, ascultând o melodie, vom putea integra senzaţiile auditive sub aspectul succesiunii lor temporale, obţinând o structură nouă, unitară, distinctă de senzaţiile care o compun; pe de altă parte, psihologii gestaltişti au demonstrat în repetate rânduri prioritatea în actul perceptiv a formei, a configuraţiei de ansamblu, în raport cu elementele care o alcătuiesc (de pildă, dacă privim un triunghi alcătuit din puncte vom percepe prioritar configuraţia de ansamblu, triunghiul nu mulţimea de puncte); * constanţa – constă în stabilitatea relativă a însuşirilor percepute ale obiectelor, în pofida variaţiei într-un domeniu destul de larg a condiţiile în care are loc percepţia; de pildă, atunci când examinăm un obiect, apropierea de acesta şi schimbarea direcţiei privirii induce aproape în fiecare moment variaţii ale condiţiilor perceptive, obiectul respectiv dezvăluindu-şi mereu alte aspecte; cu toate acestea, sistemul cognitiv are capacitatea de a compensa aceste variaţii în contextul spaţial dat, iar obiectul va fi perceput ca fiind neschimbat (constant) sub aspectul formei, mărimii, culorii, etc; aceste constante perceptive sunt învăţate indirect de către individ în cadrul experienţei în mediu, pe parcursul dezvoltării ontogenetice, fiind absolut necesare pentru recunoaşterea obiectelor; * inteligibilitatea – se referă la faptul că imaginile perceptive au de regulă o anumită semnificaţie semantică; orice obiect perceput conştient, poate fi denumit; sau, dacă acesta este complet nou sau necunoscut, poate fi cel puţin raportat în plan mintal la o categorie cunoscută de obiecte, fiindu-i atribuite cunoştinţe referitoare la categoria respectivă; astfel, dacă privim o carte aşezată pe o masă, procesele senzoriale ne dau posibilitatea de a-i distinge forma, mărimea, culorile coperţii, de a o discrimina de fond, etc; încadrarea acesteia în categoria „cărţi” sau stabilirea unei corespondenţe cu conceptul corespunzător, permite inferarea de la nivelul categoriei a unor proprietăţi care nu pot fi cunoscute în momentul respectiv prin experienţă senzorială directă; inteligibilitatea percepţiei ilustrează legătura acestui proces cu gândirea: în sens ascendent, informaţia perceptivă se află la originea formării conceptelor şi a diverselor structuri cognitive, iar în sens descendent, senzaţiile simple sunt interpretate şi organizate pe baza cunoştinţelor anterioare, devenind experienţe cu o anumită semnificaţie; * apercepţia – este un fenomen care reflectă dependenţa percepţiei de cunoştinţele anterioare, sentimentele, personalitatea şi, în general, de conţinutul vieţii psihice a individului Aceşti determinanţi interni ai percepţiei produc uneori distorsiuni la nivelul imaginii perceptive, eludând anumite aspecte prezente în mediu sau introducând altele inexistente în plan obiectiv I 1 4 2 Atenţia Cantitatea de informaţie disponibilă în mediu şi preluată de analizatori este considerabilă Se estimează că analizatorii transmit în fiecare moment la creier o cantitate de informaţie care depăşeşte cu trei ordine de mărime capacitatea acestuia de prelucrare conştientă Pentru o funcţionare optimă, sistemul cognitiv dispune de mecanisme de selecţie care vor reţine pentru prelucrările ulterioare, doar stimulii care au valoare adaptativă şi motivaţională semnificativă Selecţia informaţională intervine la mai multe niveluri cognitive: atât la nivel primar senzorial (selecţia stimulilor) cât şi la nivelul prelucrărilor ulterioare (unii stimuli fiind prelucraţi mai laborios decât alţii) Atenţia este procesul psihofiziologic care constă în orientarea şi concentrarea selectivă a activităţii psihice asupra unor stimuli sau sarcini, în vederea îndeplinirii optime a acestora Prelucrarea selectivă a informaţiei nu este determinată doar de resursele cognitive limitate, aceasta răspunde în acelaşi timp unor necesităţi adaptative, pragmatice, ale funcţionării psihice Performanţa într-o sarcină oarecare depinde de capacitatea subiectului de a-şi concentra resursele atenţionale spre prelucrarea mai laborioasă a informaţiei relevante, ignorând sistematic informaţia colaterală, irelevantă, care ar putea interfera cu sarcina sau a cărei prelucrare ar implica un efort cognitiv inutil De pildă, pentru o învăţare optimă este necesar să ne concentrăm atenţia asupra informaţiei care face obiectul învăţării, ignorând în acelaşi timp informaţia irelevantă care ne-ar putea perturba activitatea (zgomotul din jur, problemele presante care trebuie rezolvate a doua zi, stările afective de moment, etc ) Adâncimea procesării informaţiei relevante şi performanţa în învăţare depind de capacitatea subiectului de a ignora informaţia irelevantă Mecanismele neurofiziologice ale atenţiei constau în principal într-un mare număr de neuroni (formaţiunea reticulată sau sistemul reticulat activator ascendent) care se întind de la porţiunea inferioară a trunchiului cerebral până la talamus şi care transmit permanent la scoarţa cerebrală impulsuri preluate colateral de pe traseele senzoriale, care se proiectează difuz şi au un rol informativ redus, determinând însă o stare de excitabilitate nespecifică a scoarţei cerebrale şi pregătind-o astfel pentru prelucrarea prioritară a stimulilor relevanţi Scoarţa cerebrală transmite la rândul ei impulsuri spre formaţiunea reticulată menţinându-i starea de excitabilitate Atenţia este considerată o condiţie primară pentru funcţionarea optimă a tuturor proceselor şi activităţilor psihice (I Radu, 1991) În funcţie de prezenţa sau absenţa intenţiei de a fi atent, a scopului şi a efortului voluntar, atenţia poate fi voluntară sau involuntară (spontană) Atenţia involuntară se caracterizează prin faptul că orientarea activităţii psihice se produce spontan, neintenţionat, fără efort voluntar Atenţia ne poate fi atrasă spontan în prezenţa unor stimuli foarte intenşi, noi, neobişnuiţi, neaşteptaţi, complecşi, viu coloraţi, care contrastează faţă de fondul perceptiv, intermitenţi, în mişcare, inediţi, cu dimensiuni mari, etc Dincolo de caracteristicile fizice ale stimulilor, atenţia involuntară poate fi declanşată de conotaţia afectivă şi motivaţională semnificativă a acestora (de exemplu, dacă ne este foame, firmele restaurantelor sau reclamele la produse alimentare ne atrag atenţia involuntar), modul în care se raportează la baza de cunoştinţe anterioare (într-un magazin aglomerat, un chip cunoscut ne atrage privirea aproape involuntar; sau, unui specialist, îi va atrage atenţia o piesă rară dintr-un muzeu, însă nu şi unui profan), legătura cu activităţile şi preocupările actuale (dacă suntem preocupaţi de achiziţionarea unui anumit produs, vizitând magazinele atenţia ne va fi sistematic atrasă de produsele din acea categorie), valenţele adaptative ale stimulilor şi importanţa acestora în menţinerea integrităţii organismului (de exemplu, ne va atrage atenţia un câine agresiv sau un obiect în cădere) Atenţia voluntară presupune luarea unei decizii privind orientarea activităţii psihice şi efort voluntar Decizia de alocare a resurselor atenţionale spre anumite activităţi sau sarcini este elaborată la nivel cognitiv, în funcţie de diverşi factori motivaţionali Principalele caracteristici/însuşiri ale atenţiei sunt: * volumul – numărul de elemente sau unităţi informaţionale (litere, silabe, cuvinte, semne grafice) înregistrate de subiect relativ simultan; la adult, volumul estimat al atenţiei este de 7±2 unităţi informaţionale (Miller, 1956); cercetările arată că volumul atenţiei depinde în mare măsură de capacitatea subiectului de a grupa elementele informaţionale simple în unităţi cu sens, adică de capacitatea acestuia de a stabili relaţii între elementele din câmpul perceptiv, la rândul ei dependentă de baza de cunoştinţe; astfel, majoritatea dintre noi vom putea reţine întreaga serie de litere GEMENIISUNTOZODIENOROCOASA grupând literele cuvinte; * concentrarea – se referă la capacitatea persoanei de a aloca preferenţial resursele cognitive spre o anumită activitate; concentrarea profundă a atenţiei asupra unei sarcini implică focalizarea resurselor şi a activităţii psihice în vederea îndeplinirii acesteia, în paralel cu reducerea volumului atenţiei şi cu ignorarea altor stimuli din câmpul perceptiv; capacitatea de concentrare a atenţiei depinde în mod semnificativ de capacitatea subiectului de a inhiba restul stimulilor din mediu, fiind susţinută de factori motivaţionali şi afectivi; de exemplu, atunci există o motivaţie puternică de a învăţa un material, resursele atenţionale sunt orientate spre lectura acestuia, iar o multitudine de stimuli colaterali din încăpere vor fi ignoraţi; performanţa în învăţare este cu atât mai bună, cu cât capacitatea persoanei care învaţă de a inhiba stimulii colaterali este mai bună; capacitatea de concentrare a atenţiei voluntare scade în condiţii de oboseală, stres, anxietate, etc * stabilitatea – se referă la durata menţinerii atenţiei focalizate, concentrate, spre anumiţi stimuli sau sarcini; stabilitatea atenţiei este o variabilă/ aptitudine de care depinde performanţa în învăţare sau într-o serie de activităţi cum sunt: conducerea auto, detectarea şi supravegherea unor semnale etc ; * mobilitatea – descrie capacitatea persoanei de a-şi deplasa atenţia focalizată de la o activitate la alta, atunci când cerinţele adaptative o impun; mobilitatea atenţiei este importantă în comunicarea socială şi în activitatea didactică; * distributivitatea – se concretizează în capacitatea persoanei de a efectua simultan mai multe activităţi, fără ca acestea să interfereze prea mult unele cu altele; acest lucru este posibil dacă: doar una dintre activităţi solicită atenţia voluntară, cealaltă este automatizată; persoana dispune de o bună mobilitate a atenţiei, care îi permite să îşi deplaseze rapid atenţia de la o activitate la alta; acţiunile diferite sunt integrate într-o activitate complexă I 1 4 3 Reprezentările Reprezentarea este procesul psihic care permite reflectarea şi cunoaşterea obiectelor şi fenomenelor în absenţa acţiunii lor actuale asupra organelor de simţ Reprezentarea internă a informaţiei îi conferă sistemului cognitiv o anumită autonomie funcţională şi constituie premisa tuturor funcţiilor şi activităţilor psihice de ordin superior (memorie, gândire, raţionament, rezolvare de probleme etc ) Reprezentările nu sunt simple reproduceri în plan mental a experienţei perceptive, ele implică o anumită prelucrare a acestei experienţe şi variază ca grad complexitate Reprezentările corespunzătoare diverselor modalităţi senzoriale sunt considerate reprezentări simple: imagini mentale, reprezentări olfactive, gustative, auditive, tactile etc Din categoria reprezentărilor complexe fac parte: conceptele, schemele şi scenariile cognitive, hărţile mentale etc , reprezentări cu un nivel mai înalt de abstractizare şi organizare Brunner (1966) a propus o clasificare a reprezentărilor, astfel: (a) reprezentări iconice sau senzoriale (imaginile mentale şi reprezentările simple corespunzătoare diverselor modalităţi senzoriale); (b) reprezentări simbolice, utilizate pentru reprezentarea cunoştinţelor (ex : conceptele şi prototipurile); (c) reprezentări enactive, prin intermediul cărora sunt reprezentate acţiunile (ex : secvenţe de reguli, scenarii cognitive) Imaginile mentale sunt acele reprezentări cognitive care conţin informaţii despre forma şi configuraţia spaţială a obiectelor, în absenţa acţiunii directe a stimulilor vizuali asupra receptorilor specifici Acestea pot avea ca referent imaginea perceptivă actuală a obiectului (atunci când privim un obiect aflat în faţa noastră iar apoi închidem ochii încercând să îl evocăm), pot fi produse prin evocarea mentală a unor obiecte sau scene din trecut (dacă încercăm să ne amintim cum arăta bradul de Crăciun de anul trecut), sau pot fi generate pe baza unor mesaje verbale (citind o carte de călătorie, vizualizăm mental peisajele descrise); imaginile onirice sunt considerate de asemenea imagini mentale Imaginile mentale prezintă următoarele caracteristici definitorii: * sunt mai abstracte decât imaginile vizuale, însă sunt izomorfe structural cu acestea (imaginile mentale păstrează aspectul structural general al imaginii vizuale şi unele aspecte considerate definitorii ale acesteia, însă alte aspecte sunt eludate sau distorsionate); * depind de cunoştinţele, emoţiile şi de experienţa anterioară a subiectului (imaginea mentală prezintă anumite dimensiuni subiective; de pildă, atunci când privim un obiect ambiguu, interpretarea pe care o dăm acelui obiect poate determina intruziunea în imaginea mentală a unor aspecte conforme cu interpretarea, dar care nu se regăsesc în imaginea originală); * nu se supun unor reguli de combinare şi nu au valoare de adevăr (dacă enunţurile verbale se pot combina numai pe baza unor reguli stricte, semantice, gramaticale sau pragmatice, imaginile mentale pot fi combinate oricum; ne putem da seama de acest lucru gândindu-ne cât de stranii par uneori visele noastre; în plan mental putem combina elementele realităţii oricum, închipuindu-ne de pildă un vultur roz ţinând în gheare o carte, sau un leu cu coama de vată) Schemele cognitive sunt structuri generale şi abstracte de cunoştinţe, utilizate de sistemul cognitiv pentru reprezentarea unor situaţii complexe din mediu; odată constituite, acestea intervin activ în prelucrările informaţionale ulterioare Principalul rol al unor astfel de scheme este de a spori eficienţa adaptativă a funcţionării mentale De exemplu, dacă citim în ziar că a doua zi, din cauza unor lucrări, se va întrerupe apa curentă şi pe baza experienţei anterioare avem deja constituită o schemă pentru acest eveniment, automat ni se vor activa o serie de cunoştinţe cuprinse în acea schemă şi vom şti cum trebuie să ne pregătim pentru a face faţă situaţiei S-a constat însă că schemele cognitive favorizează prelucrarea selectivă a informaţiilor, în sensul memorării şi actualizării preferenţiale a informaţiei congruente cu schema, în defavoarea celei incongruente Astfel, dacă avem o schemă negativă despre propriile capacităţi mentale, orice situaţie în care nu obţinem performanţa maximă poate fi interpretată ca eşec şi o dovadă în plus că suntem incompetenţi iar situaţiile de succes vor fi rapid uitate Scenariile cognitive sunt cazuri particulare ale schemelor cognitive, prin intermediul cărora sunt reprezentate serial, anumite acţiuni Un scenariu cognitiv este o structură de cunoştinţe care descriu o secvenţă tipică de evenimente corespunzătoare unor situaţii particulare Un exemplu de scenariu este cel referitor a desfăşurarea unui examen oral; acesta cuprinde mai multe scene sau acţiuni cum ar fi intrarea în sala de examen la ora stabilită, alegerea unui bilet, structurarea răspunsului, prezentarea acestuia în faţa profesorului etc Comportamentul nostru cotidian este ghidat de o mulţime de astfel de scenarii Prototipurile şi conceptele sunt reprezentări complexe corespunzătoare categoriilor mentale O altă strategie la care recurge sistemul cognitiv pentru a-şi spori eficienţa adaptativă constă în gruparea stimulilor/obiectelor din mediu în categorii pe baza unor criterii de similaritate Astfel, dacă ni se prezintă un obiect necunoscut spunându-ni-se că este un fruct, încadrarea lui în categoria fructe ne generează automat unele cunoştinţe prezumtive despre el: că este vegetal, că ar putea fi bun de mâncat, etc Încadrarea indivizilor într-o anumită categorie (profesională, socioeconomică, etnică) antrenează adesea atribuirea unor trăsături sau comportamente de la nivelul general al categoriei la nivelul persoanei; astfel de atribuiri se află la baza formării stereotipurilor şi prejudecăţilor Prototipul este exemplarul cel mai tipic al unei categorii (exemplar real sau ideal), pe baza căruia categoria respectivă este reprezentată la nivel cognitiv De exemplu, categoria „fructe” poate avea ca prototip „mărul” Conceptul este un fel de definiţie care cuprinde toate caracteristicile necesare şi suficiente ale unei categorii Categoriile abstracte, cum este categoria “fenomene psihice” nu au de regulă un prototip corespunzător fiind reprezentate conceptual I 1 4 4 Memoria Memoria este procesul psihic complex prin care se realizează memorarea, păstrarea şi actualizarea experienţei umane Memoria este un proces activ (informaţia fiind selectată, sintetizată, organizată şi restructurată la toate nivelurile mnezice), selectiv (în sensul în care informaţia din mediu nu este reţinută în integralitatea sa, aceasta fiind supusă unor restructurări şi selecţii succesive) şi inteligibil (datorită legăturii cu gândirea, memoria declarativă este cu atât mai productivă şi mai eficientă cu cât materialul este prelucrat mai laborios sub aspect semantic) Aşa cum rezultă din definiţie, memoria este în ansamblul său un proces complex, alcătuit din trei subprocese: memorarea, păstrarea şi actualizarea, prin funcţionarea sa asigurând continuitatea vieţii psihice a persoanei Memorarea este procesul prin care se realizează „achiziţia” informaţiei la nivel cognitiv, proces care presupune codarea şi organizarea adecvată a experienţei perceptive Calitatea memorării are un rol determinant asupra naturii şi calităţilor generale ale memoriei În funcţie de tipul mecanismelor cognitive implicate în memorare, se disting două forme ale acesteia: memorarea logică şi memorarea mecanică Memorarea mecanică presupune simpla asociere a unor stimuli sau a unor secvenţe informaţionale pe baza succesiunii temporale sau pe baza similarităţii lor perceptive Această formă de memorare nu permite reproducerea materialului într-o succesiune diferită de aceea în care a fost memorat, este ineficientă şi neproductivă deoarece, în ciuda efortului considerabil depus de individ, cunoştinţele memorate nu durează în timp, nu pot fi transferate şi utilizate în contexte diferite faţă de contextul memorării, nu permit generarea unor noi cunoştinţe Memorarea mecanică conduce la o învăţare formală şi este utilă doar atunci când materialul memorat nu are sens Memorarea logică are la bază stabilirea unor asociaţii de tip logic, cauzal, între cunoştinţe şi presupune înţelegerea semnificaţiilor materialului memorat Această formă de memorare depinde de baza de cunoştinţe a subiectului şi de capacitatea acestuia de a înţelege materialul memorat, de a relaţiona semantic noile cunoştinţe cu cele anterioare şi de a le integra la nivelul unor structuri semantice complexe etc Memorarea logică este mult mai eficientă comparativ cu memorarea mecanică deoarece se realizează cu mai puţin efort şi este mai durabilă în timp, permite transferul şi aplicarea cunoştinţelor învăţate în variate situaţii problemă, permite realizarea unor inferenţe logice şi generarea de noi cunoştinţe pe baza celor deja existente, contribuind la dezvoltarea cognitivă Memorarea logică conduce la o învăţare autentică În funcţie de prezenţa sau absenţa intenţiei de a memora, se face distincţia între memorarea voluntară şi memorarea involuntară Memorarea involuntară (incidentală, neintenţionată, spontană) se realizează neintenţionat, fără stabilirea unui scop mnezic prealabil, fără un efort special de memorare şi fără utilizarea unor procedee mnezice speciale Chiar şi în cazul memorării involuntare, performanţele obţinute depind de gradul de implicare a subiectului în activitate şi interacţiunea cu materialul Memorarea voluntară presupune stabilirea conştientă a scopului mnezic, un anumit efort voluntar şi utilizarea unor strategii sau procedee specifice Cercetările arată că memorarea voluntară este superioară memorării involuntare în măsura în care aceasta implică o prelucrare mai profundă a materialului prezentat Păstrarea constă în reţinerea materialului la nivel mnezic, pentru un timp mai lung sau mai scurt Păstrarea are un caracter activ şi dinamic, pe parcursul acestui proces având loc prelucrări complexe ale informaţiei (organizarea şi reorganizarea materialului memorat, sistematizarea, sintetizarea acestuia, stabilirea de relaţii, generarea de inferenţe etc) Cunoştinţele se influenţează unele pe altele pe parcursul păstrării; fiecare nouă informaţie memorată este influenţată, şi influenţează la rândul ei, elementele existente în memorie Sub acest aspect se pot identifica două tipuri de interacţiuni: transferul şi interferenţa Transferul este o interacţiune pozitivă, favorabilă, care sprijină şi ameliorează calităţile memoriei Transferul poate fi proactiv, atunci când informaţiile existente în memorie facilitează achiziţia şi păstrarea informaţiilor noi, sau retroactiv, atunci când o informaţie nou achiziţionată are efecte pozitive asupra informaţiilor existente în memorie Interferenţa cunoştinţelor în cadrul păstrării conduce la distorsiuni în actualizarea informaţiilor Similar transferului, au fost descrise două tipuri de interferenţă: interferenţa proactivă, când informaţia achiziţionată anterior o influenţează negativ pe cea mai recent achiziţionată şi interferenţa retroactivă, constând în faptul că o informaţie nou achiziţionată produce efecte negative asupra informaţiei achiziţionată anterior Ambele tipuri de interferenţă sunt cu atât mai accentuate cu cât cunoştinţele respective sunt mai similare Astfel, din cauza interferenţei proactive avem unele dificultăţi în învăţarea limbii engleze dacă vorbim deja germana, sau avem dificultăţi în reţinerea unui curs care conţine foarte multe cunoştinţe de acelaşi fel (formule matematice, definiţii, etc ) În exemplul de mai sus, în învăţarea limbii engleze apar atât efectele negative datorate interferenţei cu cunoştinţele anterioare de limbă germană, însă se produc şi fenomene de transfer (facilitarea învăţării cuvintelor engleze pe baza similarităţii cu cuvintele germane) Actualizarea se referă la disponibilitatea cunoştinţelor memorate în raport cu cerinţele diverselor sarcini Actualizarea cunoştinţelor poate avea loc uneori automat, aproape spontan, fără efort din partea subiectului Alteori, acest proces implică un efort voluntar considerabil, subiectul fiind nevoit să recurgă la diverse strategii (solicitarea unor informaţii suplimentare, căutarea unor asociaţii, etc) Actualizarea se poate realiza sub mai multe forme, cele mai studiate fiind recunoaşterea şi reproducerea Numeroase cercetări au arătat că similaritatea dintre contextul fizic sau psihologic al memorării şi contextul reproducerii favorizează reproducerea, iar disimilaritatea dintre cele două contexte o împiedică Proiecţia imagistică într-un context din trecut sau vizitarea locurilor copilăriei se asociază adesea cu rememorarea unor evenimente desfăşurate în acea perioadă, pe care le credeam uitate Elementele care fac parte din contextul memorării sau sunt asociate unui anumit material în timpul păstrării, facilitând ulterior actualizarea acestuia, au fost numite indici de recuperare În situaţii cotidiene, apelăm adesea la indici de recuperare: dacă dorim să reţinem numele unei persoane, o asociem în plan mental cu o cunoştinţă care are acelaşi nume; profesorul care îi pune întrebări suplimentare unui elev atunci când răspunde nu face altceva decât îi oferă acestuia indici de recuperare; pentru căsuţa de e-mail alegem de obicei o parolă care să poată fi uşor reamintită prin apelarea la indici de recuperare „puternici”: anul naşterii, numărul apartamentului în care locuim, numele propriu Procesele memoriei sunt influenţate de o serie de factori (I Radu, 1991): (a) factori care ţin de caracteristicile materialului de memorat: * natura materialului: stimulii prelucraţi imagistic, lingvistic şi semantic sunt cel mai bine reţinuţi în memorie; dacă unul dintre aceste coduri lipseşte, memoria se diminuează; de pildă, imaginile pe care le putem denumi, sunt reţinute mai bine decât cele pentru care nu avem o etichetă lingvistică; imaginile sau materialele a căror semnificaţie o cunoaştem sunt mai bine memorate şi reţinute comparativ cu cele lipsite de sens; * organizarea materialului: organizarea sau structurarea materialului facilitează reţinerea acestuia; * omogenitatea sau eterogenitatea materialului: dacă într-o serie de stimuli de acelaşi fel este introdus un stimul diferit, acesta va fi cel mai bine reţinut; * volumul materialului: pe măsură ce volumul materialului creşte, efortul necesar memorării creşte, iar eficienţa acesteia scade (b) factori care ţin de subiect: * familiaritatea: stimulii familiari sunt în general mai bine reţinuţi decât cei nefamiliari; un material foarte familiar poate deveni însă mai puţin incitant, subiectul fiind mai puţin motivat să îl reţină; * valenţa emoţională a materialului: materialele plăcute, care generează emoţii pozitive, sunt reţinute de regulă mai bine decât cele dezagreabile, iar acestea la rândul lor sunt reţinute mai bine decât cele indiferente; atunci când materialul generează emoţii negative puternice, se poate declanşa inhibiţia de protecţie care blochează reţinerea acestuia; * factori motivaţionali şi atitudinali: materialul care are legătură cu interesele, aspiraţiile, preocupările sau cu experienţa anterioară a subiectului este mai uşor de reţinut comparativ cu unul neutru; motivaţia ridicată facilitează memorarea şi păstrarea; (c) factori care ţin de interacţiunea dintre subiect şi sarcina mnezică: * semnificaţia sarcinii şi a materialului de memorat: materialul care răspunde unor trebuinţe, unor interese sau care are valoare adaptativă pentru subiect este mai bine reţinut; * stabilirea conştientă a scopurilor mnezice: intenţia de a memora, diferenţierea şi concretizarea scopurilor (a stării dezirabile) determină mobilizarea resurselor cognitive necesare şi creşterea performanţelor memorării; * gradul de implicare a subiectului în sarcina de memorare: cu cât implicarea subiectului în sarcina de memorare este mai mare, cu atât mai ridicate vor fi performanţele sale mnezice; * strategiile de memorare utilizate: eficienţa diverselor strategii depinde de natura materialului şi de particularităţile subiectului (vârstă, coeficient de inteligenţă, etc); în cazul unui material cu volum restrâns se recomandă memorarea sa prin lectură integrală repetată de mai multe ori, urmată reproducere; pe măsură ce creşte volumul şi dificultatea materialului, devine mai eficientă memorarea pe părţi, apoi memorarea combinată (strategie care constă în citirea materialului, la început în întregime o dată sau de două ori pentru a-i identifica fragmentele mai importante şi mai dificile, apoi se trece la învăţarea pe părţi a fragmentelor, iar în final se efectuează o nouă citire integrală care permite reasamblarea părţilor); în unele situaţii cum ar fi memorarea unei poezii se recomandă utilizarea unei tehnici progresive de memorare care constă în învăţarea mai întâi a primei părţi, apoi a celei de a doua, după care se repetă cele două împreună, apoi se învaţă partea a treia, după care se repetă cele trei părţi la un loc, etc; repetiţia are un rol important în fixarea materialului în memorie; în general sunt mai eficiente repetiţiile eşalonate la anumite intervale de timp decât cele concentrate, sau repetiţiile între care se intercalează reproducerea Atkinson şi Shiffrin (1968) au propus un model structural al memoriei, identificând trei niveluri ale acestui proces: memoria senzorială (MS), memoria de scurtă durată (MSD) şi memoria de ungă durată (MLD) Fig I 1 1 Modelului multinivelar al memoriei (Atkinson & Shiffrin, 1968) Modelul arată că, stimulii din mediu sunt reţinuţi iniţial nediscriminatoriu la nivelul analizatorilor, în memoria senzorială, apoi o parte a acestora vor ajunge în memoria de scurtă durată; după un nou proces de selecţie, o parte a cunoştinţelor din memoria de scurtă durată vor fi transferate în memoria de lungă durată Memoria de scurtă durată mai este numită memorie de lucru sau operaţională deoarece cunoştinţele de la nivelul acesteia pot fi utilizate în rezolvarea diverselor sarcini Cerinţele unor sarcini concrete pot determina transferul cunoştinţelor relevante din memoria de ungă durată în memoria de scurtă durată Memoria senzorială (MS) are o durată foarte scurtă (de cele mai multe ori câteva sutimi de secundă), este specifică fiecărei modalităţi senzoriale, este automată şi preatenţională Memoria de scurtă durată (MSD) are o durată cuprinsă între 5 secunde şi 8-10 minute, după acest interval informaţia fiind uitată sau transmisă în memoria de lungă durată; volumul acesteia este egal cu volumul atenţiei; utilizarea informaţiei din mediu sau a cunoştinţelor păstrate la nivelul memoriei de lungă durată implică transferul prealabil al acestora în memoria de scurt durată Memoria de lungă durată (MLD) permite păstrarea cunoştinţelor pentru o perioadă de timp cuprinsă între limita superioară a memoriei de scurtă durată şi câteva luni, ani, sau întreaga viaţă; volumul acesteia este nelimitat iar cunoştinţele sunt organizate preponderent semantic Uitarea se exprimă prin incapacitatea individului de a actualiza informaţia memorată Aparent uitarea este un fenomen negativ, care are ca efecte reducerea eficienţei proceselor mnezice şi a activităţilor de învăţare Cu toate acestea, funcţiile adaptative ale uitării nu pot fi ignorate: uitarea cunoştinţelor redundante, inutile sau irelevante, permite alocarea optimă a resurselor cognitive pentru realizarea acelor prelucrări care stau la baza îndeplinirii cu succes a sarcinilor În plan afectiv, uitarea unor evenimente neplăcute, dureroase, care pun în pericol stima de sine a persoanei contribuie la menţinerea confortului emoţional şi a unei imagini de sine pozitive I 1 4 5 Gândirea Gândirea este procesul psihic de reflectare asupra experienţei, prin intermediul căruia sunt cunoscute relaţiile dintre evenimente, obiecte, fenomene şi legile generale ale realităţii Din punct de vedere funcţional, gândirea a fost definită ca o modalitate particulară de interacţiune, de relaţionare cu mediul, în vederea unei adaptări optime După Jean Piaget (1896-1980) interacţiunea cu mediu presupune un proces de asimilare a informaţiei şi un proces de acomodare, de modificare a propriilor structuri cognitive în raport cu solicitările mediului Piaget afirmă că, din perspectiva dezvoltării psihogenetice, procesele gândirii se constituie prin transpunerea în plan mental a acţiunilor concrete efectuate asupra obiectelor din mediu Altfel spus, gândirea adultului este rezultatul interiorizării şi abstractizării experienţei sale concrete Din punct de vedere structural, gândirea constă în structuri cognitive (structuri de cunoştinţe, care formează conţinuturile gândirii) şi operaţii (strategii) efectuate asupra acestor structuri Conţinuturile gândirii pot fi foarte diverse, atât prin natura lor cât şi din punct de vedere al gradului de organizare şi abstractizare (cuvinte, propoziţii, imagini mentale, reprezentări despre fenomene, concepte, noţiuni etc) Operaţiile gândirii sunt la rândul lor foarte variate şi prezintă o anumită organizare ierarhică Unele dintre acestea sunt considerate operaţii fundamentale (de bază): analiza, sinteza, compararea, abstractizarea, generalizarea, concretizarea, clasificarea, înserierea (ordonarea), sistematizarea, etc Raţionamentul şi strategiile rezolutive sunt exemple de operaţii mai complexe, fiind rezultatul structurării mentale a unor operaţii fundamentale, în raport cu diverse sarcini Raţionamentul (inferenţa) este o strategie a gândirii prin care se obţin informaţii noi, din combinarea celor deja existente la nivel cognitiv Raţionamentul inductiv constă în producerea unei ipoteze, a unei afirmaţii generale, pe baza datelor particulare şi a unor cunoştinţe specifice Raţionamentul deductiv constă în producerea de noi cunoştinţe, din anumite premise, pe baza unor reguli stabilite (reguli de deducţie) În general, o problemă este definită ca o dificultate, o neconcordanţă care apare între obiectivele persoanei şi mijloacele de care acesta dispune pentru a-şi realiza obiectivele propuse O problemă apare atunci când subiectul doreşte să obţină un anumit rezultat, dar nu are în memorie o strategie adecvată pentru a ajunge la rezultatul dorit Problemele pe care oamenii şi le pun variază de la o persoană la alta, în funcţie de baza de cunoştinţe, capacitatea de a sesiza anumite diferenţe între starea actuală şi starea dezirabilă, motivaţia de a obţine starea dezirabilă şi importanţa acesteia, estimarea şanselor de reuşită în transformarea stării iniţiale în starea dezirabilă etc De pildă, încălzirea planetei, diminuarea resurselor de apă sau criza mondială pot constitui probleme pentru o serie de persoane, însă altele pot să rămână indiferente în faţa acestora; sau, unele persoane se confruntă cu probleme legate procurarea unor alimente sănătoase, în timp ce pentru altele o astfel de preocupare este foarte redusă A Einstein a subliniat faptul că pentru creaţia ştiinţifică, identificarea, definirea unei probleme este adesea mai importantă decât rezolvarea ei Strategiile de rezolvare a problemelor pot fi clasificate în raport cu certitudinea furnizării unei soluţii corecte, în strategii algoritmice şi strategii euristice Algoritmii sunt strategii rezolutive standardizate, eficiente şi economice, care corect aplicate, garantează obţinerea soluţiei după un număr cunoscut de paşi Exemple: algoritmul de calcul al rădăcinii pătrate, algoritmul de rezolvare al ecuaţiei de gradul doi, etc Aceste strategii sunt strict aplicabile unui anumit tip de probleme Problemele complexe, cu un grad mare de noutate, cele care implică decizii personale sau creativitate crescută în determinarea unei soluţii, nu pot fi rezolvate pe baza unor strategii algoritmice Rezolvarea lor necesită aplicarea unor strategii euristice, adică a unor proceduri deschise şi flexibile, care limitează numărul de încercări şi ne conduc spre obţinerea soluţiei fără însă a ne garanta obţinerea acesteia şi nici faptul că soluţia astfel obţinută va fi cea corectă Comparativ cu algoritmii, euristicile surprind mai multe aspecte ale unei probleme, implică mai puţine reguli dar implică în mai mare măsură procesele complexe ale gândirii, creativitatea şi gândirea divergentă În general în activitatea intelectuală, strategiile algoritmice se combină cu cele euristice în diferite proporţii cerute de specificul sarcinilor implicate Strategiile prospective sunt metode rezolutive prin care se ajunge la soluţie pornind de la datele iniţiale ale problemei, prin efectuarea unor operaţii adecvate De exemplu, pentru rezolvarea unei ecuaţii de ordinul doi, sau atunci când concepem planul unei case, sau, când preparăm pur şi simplu o nouă reţetă de mâncare recurgem la strategii prospective Acest tip de strategii sunt eficiente mai ales atunci când nu cunoaştem cu exactitate soluţia la care trebuie să ajungem sau când numărul variantelor rezolutive este relativ limitat Strategiile retrospective presupun cunoaşterea exactă a soluţiei unei probleme şi constau în efectuarea unui demers invers, de la soluţia finală spre datele iniţiale La rezolvarea problemelor de geometrie, atunci când ştim ce trebuie să demonstrăm, recurgem adesea la strategii retrospective, pornind demersul rezolutiv tocmai de la concluzia care trebuie demonstrată Rezolvarea unei probleme prin analogie cu o altă problemă similară, a cărei soluţie este cunoscută, este o strategie rezolutivă generală, de tip euristic Acest tip de strategie rezolutivă implică stabilirea unei analogii relevante între problema a cărei soluţie este cunoscută (problema sursă) şi problema care se doreşte a fi rezolvată (problema ţintă) Pe baza analogiei stabilite, se poate transfera apoi procedura de rezolvare (sau anumite secvenţe ale acesteia) de la problema sursă la problema ţintă De aceea, soluţia unei probleme dificile va fi găsită mai rapid dacă anterior am rezolvat câteva probleme similare mai simple; există însă şi situaţii în care transferul cunoştinţelor învăţate anterior împiedică desfăşurarea unor activităţi (de pildă, imediat după ce am modificat tastatura la computer este dificil să scriem utilizând tastele corecte) În cadrul rezolvării de probleme, Hudson (1966) diferenţiază două stiluri cognitive: gândirea convergentă, respectiv gândirea divergentă Gândirea divergentă înseamnă renunţarea la tipare de gândire bine-stabilite şi capacitatea de a găsi noi aspecte ale unei probleme, utilizarea unor metode şi strategii noi sau obţinerea unor soluţii originale Spre deosebire de gândirea convergentă, unde pentru obţinerea soluţiei este suficientă informaţia conţinută în datele problemei, gândirea divergentă se caracterizează prin originalitate şi implică capacitatea de restructurare promptă a sistemului de cunoştinţe în conformitate cu cerinţele noii situaţii precum şi modificarea modului de abordare a problemei atunci când cel anterior nu se dovedeşte eficient Edward de Bono (1970) introduce conceptul de gândire laterală, similar celui de gândire divergentă, însemnând de asemenea, renunţarea la scenarii fixe de gândire Guilford (1967) considera că gândirea creativă se caracterizează prin următoarele trăsături esenţiale: flexibilitatea, originalitatea, fluiditatea în producerea ideilor Flexibilitatea (în gândire) se referă la capacitatea persoanei de a-şi schimba cu uşurinţă punctul de vedere, modul de abordare a unei probleme, traiectoria gândirii, atunci când anumite strategii sau proceduri se dovedesc inadecvate sau când apar noi cerinţe Originalitatea este o expresie a noutăţii, inovaţiei, concretizându-se în aptitudinea persoanei de a da răspunsuri neobişnuite, mai puţin uzuale, de a formula idei noi şi în acelaşi timp utile Fluiditatea constă în abilitatea de a formula cât mai multe răspunsuri referitoare la o problemă, abilitatea de produce cât mai multe imagini, idei, soluţii, chiar dacă doar o parte a acestora se dovedesc a fi utile pentru rezolvarea problemei Procesul creativ este mult mai complex şi implică conlucrarea mai multor factori (cognitivi, motivaţionali, afectivi, trăsături de personalitate, factori de mediu etc), însă pe baza diferenţierii caracteristicilor gândirii creative, au fost elaborate o serie de metode de stimulare a creativităţii rezolutive (brainstorming-ul, sinectica, metoda 6-3-5, Philips 6-6, etc) I 1 5 Particularităţi ale proceselor cognitive la vârsta adultă Teoriile mai vechi din psihologia dezvoltării acreditau ideea dezvoltării ascendente a funcţiilor psihice în perioada copilăriei, cu un maxim la adultul tânăr, o perioadă de relativă stabilitate în perioadele de maturitate, urmată de o perioadă de involuţie la vârsta a treia Cercetările actuale arată însă că, dezvoltarea cognitivă a adultului este mult mai complexă şi dinamică decât se credea iniţial, fiind caracterizată de variate procese de restructurare, readaptare şi compensare cognitivă, care se desfăşoară pe măsură ce unele funcţii psihice traversează perioade de regresie La adultul tânăr (20 – 40) procesele cognitive prezintă o amplă dezvoltare cantitativă şi calitativă Procesele senzoriale şi mnezice ating un apogeu al funcţionalităţii, iar dezvoltarea structurilor de cunoştinţe şi a operaţiilor gândirii îi permit adultului să înregistreze performanţe superioare în cadrul diverselor activităţi din domeniul său de expertiză Gândirea adultului este în general mult mai flexibilă, mai puţin absolutistă şi mai puţin dihotomică comparativ cu cea a copilului şi mult mai nuanţată contextual Spre deosebire de copil, adultul acceptă cu uşurinţă coexistenţa unor opinii diferite şi acceptă contradicţia ca pe o proprietate fundamentală a gândirii Raţionamentul deductiv şi gândirea analitică au o pondere semnificativă la adult Aflat în stadiul piagetian al operaţiilor formale, acesta este capabil să stabilească relaţii logice complexe între cunoştinţe, poate opera în plan mental cu concepte abstracte şi poate efectua raţionamente care nu mai au un corespondent concret în realitatea înconjurătoare Autonomia cognitivă şi comportamentală, abilităţile de planificare şi control cognitiv (metacogniţia) sunt mult superioare la maturitate comparativ cu etapele anterioare de vârstă Arlin (1984) afirmă că gândirea adultului este iniţial pragmatică, centrată pe soluţii, apoi devine treptat o gândire analitică şi problematizatoare Pe măsura înaintării în vârstă, se constată un declin la nivelul capacităţii funcţionale a analizatorilor După vârsta de 40 de ani, adaptarea ochilor la lumină intensă este mai lentă, scade capacitatea de focalizare a privirii pe obiecte foarte apropiate, scade capacitatea de discriminare a anumitor tonuri cromatice şi scade capacitatea de a detecta unele sunete cu frecvenţă înaltă La vârsta a treia se observă modificări senzoriale destul de numeroase: vederea de aproape este deficitară, se reduce viteza de prelucrare a stimulilor vizuali, scade capacitatea de prelucrare a stimulilor în mişcare şi a adâncimii, scade sensibilitatea la lumină şi vederea nocturnă; apar probleme de identificare a sunetelor de frecvenţă înaltă şi probleme de identificare a stimulilor auditivi mai ales atunci când există distractori sau zgomot de fond; scade numărul de receptori gustativi (sensibilitatea pentru dulce rămâne neafectată, scade sensibilitatea pentru sărat, acru, amar), scade sensibilitatea olfactivă, adaptarea termică este mult mai lentă etc În ceea ce priveşte funcţionarea atenţiei, la vârsta a treia de reduce capacitatea de mobilizare şi comutare a resurselor atenţionale precum şi capacitatea de ignorare a stimulilor irelevanţi La nivelul funcţiilor executive, se constată o reducere a flexibilităţii în planificarea activităţii, perseverarea accentuată în anumite răspunsuri sau modalităţi de acţiune îndelung exersate chiar dacă acestea nu se dovedesc a fi eficiente Memoria senzorială nu este afectată semnificativ odată cu înaintarea în vârstă La nivelul memoriei de scurtă durată se constată un deficit al vitezei de procesare şi al volumului acesteia: pe măsura stocării noilor informaţii, apare o pierdere accentuată a altora deja existente Odată cu înaintarea în vârstă se observă apariţia unor dificultăţi de codare a informaţiei contextuale, persoanele având dificultăţi în reamintirea surselor de informaţie Memoria de lungă durată (autobiografică) este afectată diferit odată cu înaintarea în vârstă: evenimentele din prima copilărie (sub 3-4 ani) sunt reamintite cu dificultate, evenimentele din perioada tinereţii (20-30 de ani) prezintă un maxim al reamintirii iar evenimentele recente sunt din nou dificil de reamintit Memoria semantică se păstrează şi la vârste foarte înaintate Capacitatea intelectuală generală prezintă în multe cazuri un declin la vârsta a treia; cu toate acestea, aproximativ 1/3 dintre persoanele cu vârste de peste 70 de ani au performanţe intelectuale mai bune decât adultul tânăr De regulă, prezenţa unui mediu stimulativ intelectual contribuie la menţinerea performanţelor intelectuale până la vârste înaintate Cercetările arată că la vârsta a treia sunt afectate abilităţile rezolutive, în special abilităţile de a rezolva probleme noi, scade capacitatea de procesare a materialului nefamiliar (mai ales a celui nonverbal), creşte timpul de reacţie, se observă dificultăţi în manipularea materialului complex La această vârstă se menţin şi se dezvoltă în schimb inteligenţa bazată pe experienţă şi gândirea critică I 1 6 Stres şi adaptare psihică Observând că agenţii nocivi din mediu care acţionează asupra organismului pot provoca atât modificări specifice lor, cât şi o serie de efecte care nu le sunt caracteristice (febră, scăderea imunităţii generale, etc ), endocrinologul H Selye a definit în anii ´50 conceptul de stres ca „un ansamblu de reacţii nespecifice ale organismului apărute ca răspuns la acţiunea unor variaţi agenţi cauzali, fizici sau psihologici” În cazul unei acţiuni de durată a agentului cauzal (stresor), modificările biologice induse de acesta se constituie într-un sindrom nespecific denumit sindrom general de adaptare (SGA) Conform lui Selye, sindromul general de adaptare evoluează în trei etape: * stadiul de alarmă, care cuprinde o stare iniţială în care apar reacţii „de şoc” de tip „fugă sau luptă”, concomitent cu scăderea rezistenţei generale a organismului; această stare iniţială este urmată de o fază „de contra-şoc”, în care se produce mobilizarea generală a mecanismelor de apărare, instalându-se o stare de rezistenţă cu caracter adaptativ; * stadiul de rezistenţă specifică (de revenire), în care organismul aparent s-a adaptat la situaţie, revenind la funcţionalitatea obişnuită, dar cu persistenţa modificărilor din stadiul de alarmă; * stadiul de epuizare, care se dezvoltă în cazul în care adaptarea nu mai poate fi menţinută H Selye face diferenţa între manifestările pozitive ale stresorilor (ex: mobilizarea resurselor) şi manifestările negative ale acestora (ex : stare de nelinişte, de teamă sau variate simptome vegetative), introducând termenii de eutres („stres pozitiv”) şi distres („stres negativ”) Accepţiunea uzuală a termenului de „stres” se referă de regulă la „distres”, fiind asociat cu multiple consecinţe negative biologice şi psihologice Factorii generatori de stres (stresori) pot fi clasificaţi după natura lor în: * factori fizici (modificări de temperatură, zgomot, acţiunea unor stimuli foarte intenşi şi de durată din mediu, etc) * factori chimici (substanţe chimice nocive din alimente, din mediul înconjurător sau din mediul profesional, medicamente) * factori biologici (externi: viruşi, bacterii, paraziţi sau interni: factori endocrini, imunitari) * factori psihologici (factori de personalitate, gânduri obsesive, teama de eşec, stări de insatisfacţie, stări depresive, etc) * factori socio-profesionali (factori din mediul familial, factori din mediul profesional, schimbarea locului de muncă, supraîncărcarea cu sarcini, conflicte de rol, dificultăţi de relaţionare şi de integrare socială etc) * evenimente de viaţă (pierderea unei persoane dragi, catastrofele naturale, căsătoria, divorţul, în general evenimentele care determină schimbări dramatice la nivelul stilului de viaţă al persoanei) Reacţiile la stres pot fi atât biologice (fiziologice) cât şi psihologice În plan biologic, factorii de stres pot determina reacţii organice de diferite intensităţi care pot merge până la boli organice (hipertensiune arterială, infarct miocardic, ulcer gastric, etc) sau manifestări funcţionale la care nu se evidenţiază un substrat organic (cefalee, migrenă, tulburări digestive, aritmii cardiace, dificultăţi respiratorii, etc) Reacţiile psihologice la stres sunt diverse: stare de tensiune, disconfort, apatie, anxietate, restrângerea repertoriului comportamental, uitare, etc; astfel de manifestări dezadaptative pot fi evidenţiate atât la nivel subiectiv, cât şi la nivel comportamental sau cognitiv Stresul contribuie la scăderea performanţelor învăţării R S Lazarus (1966) a propus un model tranzacţional al stresului psihic, definindu-l ca dezechilibru intens, perceput subiectiv, între solicitările impuse organismului şi capacitatea de răspuns a acestuia Autorul acreditează ideea conform căreia stresul nu este o reacţie directă determinată de anumiţi factori din mediu, ci o reacţie mediată de evaluările persoanei privind severitatea stresorului, consecinţele potenţiale ale acţiunii acestuia şi propriile abilităţi de a face faţă agresiunii Modelul tranzacţional propus de R S Lazarus are trei componente: Reacţiile la stres se produc atunci când persoana percepe/anticipează o ameninţare reală sau imaginară asupra integrităţii fizice a organismului, asupra echilibrului emoţional sau asupra stării de confort psihic, asupra relaţiilor interpersonale şi sociale Ameninţarea prezintă următoarele caracteristici: anticipează confruntarea cu o situaţie periculoasă sau apariţia unei stări emoţionale negative; orientează conduita în viitor; este dependentă de procesele cognitive (percepţie, gândire, memorie, învăţare) Evaluarea este o activitate cognitivă complexă care presupune: (a) evaluarea primară: a potenţialului periculos al situaţiei în raport cu persoana; în funcţie de rezultatul acestei evaluări, individul va dezvolta un sentiment de încredere în forţele proprii sau un sentiment de neputinţă, nesiguranţă; (b) evaluarea secundară: a capacităţilor adaptative ale persoanei; aceasta presupune evaluarea/selecţia mecanismelor cognitive, comportamentale şi biologice care pot fi mobilizate pentru a modifica trăirea subiectivă primară negativă, rezultând o nouă trăire subiectivă; (c) evaluarea terţiară (reevaluarea): a eficienţei mecanismelor de coping; situaţia iniţială va fi redefinită în funcţie de eficienţa mecanismelor de coping mobilizate pentru a modifica noua trăire emoţională Ajustarea (coping-ul) se referă la modalităţile şi mecanismele prin care se modifică rezultatele evaluării primare sau se modulează evaluarea secundară Lazarus şi Folkman (1984) definesc coping-ul ca „efortul cognitiv sau comportamental depus de individ în vederea reducerii, tolerării sau controlului, cerinţelor mediului care depăşesc resursele sale adaptative” Autorii subliniază distincţia dintre adaptare, care constă în esenţă într-un repertoriu de răspunsuri automate, prestabilite, predominant biologice şi senzoriale, şi ajustare care presupune utilizarea unor strategii complexe cognitive şi comportamentale şi care intervine atunci când adaptarea nu mai este suficientă Într-o accepţiune mai largă decât cea oferită de modelul tranzacţional, coping-ul poate fi definit ca un ansamblu de mecanisme cognitive, comportamentale, biologice şi subiective, care vizează eliminarea sau diminuarea efectelor negative ale stresorilor şi adaptarea optimă a persoanei Mecanisme de adaptare la stres: * Negarea defensivă – constă în refuzul de a accepta realitatea; credinţa că stimulul care determină consecinţele emoţionale negative nu există Exemple: o persoană căreia i se anunţă vestea pierderii cuiva apropiat, refuză pentru câteva secunde să accepte realitatea, spunându-şi că evenimentul nu s-a întâmplat, sau se comportă o perioadă de timp ca şi cum persoana respectivă ar mai fi în viaţă * Represia – înlăturarea din conştiinţă, în mod neintenţionat, a unor dorinţe, idei sau evenimente Exemplu: o persoană care a suferit o traumă cândva în trecut uită episodul respectiv * Suprimarea – evitarea intenţionată a reamintirii unor evenimente, gânduri, idei sau emoţii perturbatoare Exemplu: o persoană care a suferit o traumă sau un eşec refuză se gândească la acel eveniment * Intelectualizarea (izolarea) – evitarea emoţiilor negative asociate unor fapte sau întâmplări prin concentrarea atenţiei asupra aspectelor intelectuale Exemplu: o persoană care suferă de o boală gravă îşi petrece o mare parte din timp studiind modalităţile de tratament şi priveşte boala ca pe o problemă care trebuie rezolvată, evitând astfel implicarea emoţională * Raţionalizarea – oferirea unei justificări logice, raţionale şi plauzibile în locul adevăratului motiv al unui răspuns comportamental, pentru a ne menţine stima de sine, pentru a apărea într-o lumină favorabilă Exemple: un student care ia o notă mică la un examen deoarece nu a învăţat suficient susţine că profesorul l-a subevaluat sau că acesta a avut un stil de predare inadecvat; o persoană care a dorit mult timp să devină medic şi nu a reuşit acest lucru, iar ulterior găseşte o mulţime de dezavantaje ale profesiei de medic şi o mulţime de avantaje ale propriei profesii * Proiecţia – atribuirea propriilor dorinţe, emoţii sau trăsături negative unei alte persoane Exemple: o persoană care se află într-o stare de nervozitate pe care încearcă cu greu să şi-o controleze, discutând cu partenerul afirmă că acesta este nervos; o persoană care s-a certat cu cel mai bun prieten, afirmă că responsabilitatea conflictului îi aparţine în întregime celuilalt * Deplasarea – redirecţionarea dorinţelor către o ţintă mai puţin ameninţătoare Exemplu: un angajat care s-a certat cu şeful trânteşte uşa propriului birou pentru a nu-şi manifesta agresivitatea în faţa acestuia * Reacţia inversă – adoptarea unei convingeri/reacţii opuse celei iniţiale, deoarece aceasta ar putea genera anxietate, stimă de sine scăzută, dezaprobare socială Exemplu: o persoană care are prejudecăţi puternice faţă de o anumită etnie, se comportă extrem de prietenos faţă de membrii acesteia * Sublimarea – manifestarea dorinţelor inacceptabile într-o manieră acceptabilă social Exemplu: o persoană care îşi manifestă impulsurile agresive practicând sporturi violente * Compensarea - înlocuirea unui obiect al dorinţelor noastre printr-un altul, analog Exemplu: un elev care nu obţine performanţe la matematică, se angajează în practicarea unui sport * Identificarea – alierea cu o altă persoană (sau grup) şi adoptarea comportamentelor acesteia Exemple: un elev agresat frecvent de un grup de băieţi mai mari începe să se comporte asemenea acestora; jocul de-a învăţătoarea este preferat de multe fetiţe la începutul clasei întâi * Regresia - reîntoarcerea la o etapă anterioară de dezvoltare Exemplu: adolescentele care dorm sau călătoresc împreună cu ursuleţul de pluş din copilărie În viaţa cotidiană nivelul de stres poate fi redus prin identificarea şi disputarea stilurilor dezadaptative de gândire, planificarea activităţilor şi managementul timpului, autorecompensare, practicarea unor sporturi, căutarea suportului social, îmbunătăţirea comunicării, diverse activităţi relaxante etc I 2 Învăţarea TEOrii ale ÎnVĂŢĂRII Particularităţi ale învăţării la vârsta adultă Prin definiţie, învăţarea reprezintă o schimbare durabilă, comportamentală sau cognitivă, datorată experienţei Experienţa sau interacţiunea cu mediul, precum şi caracterul durabil al modificărilor comportamentale actuale sau potenţiale, constituie condiţii definitorii ale oricărui proces de învăţare Astfel, modificările la nivelul abilităţilor sau la nivelul competenţelor unei persoane, modificări care survin odată cu înaintarea în vârstă a acesteia, dar care se datorează mai degrabă dezvoltării sau maturizării sale psihofizice decât interacţiunii cu mediul, nu vor fi atribuite învăţării De asemenea, nici modificările comportamentale tranzitorii, care se pot manifesta în anumite circumstanţe, fără însă a se repeta sistematic atunci când individul întâlneşte ulterior circumstanţe similare, nu pot fi considerate expresii ale învăţării Înţelegerea interacţiunilor dintre persoana care învaţă şi mediul de învăţare constituie o premisă fundamentală pentru optimizarea acestui proces, o continuă provocare în educaţie Învăţarea poate fi spontană (neorganizată) sau sistematică Învăţarea spontană are o pondere semnificativă în determinarea comportamentului fiecăruia dintre noi Masajele pe care le primim în mod cotidian din partea celorlalţi sau din mass-media, evenimentele de viaţă prin care trecem, locurile pe care le vizităm, ne pot influenţa pe termen lung la nivel cognitiv şi comportamental, fără să fi existat un scop didactic iniţial Învăţarea sistematică este o activitate care implică stabilirea unor obiective sau scopuri, selectarea unor strategii şi proceduri şi, nu în ultimul rând, un anumit efort cognitiv Învăţarea realizată în şcoli sau în cadrul altor instituţii specializate în furnizarea de servicii educaţionale este de regulă o învăţare sistematică Învăţarea poate fi dirijată extern sau autodirijată (autonomă) Autonomia în învăţare se dezvoltă pe parcursul vieţii şi constituie una dintre dimensiunile centrale ale educaţiei permanente (a adulţilor) În condiţiile învăţării autodirijate, stabilirea obiectivelor, planificarea activităţii, menţinerea motivaţiei optime şi evaluarea progreselor sunt responsabilităţi ale persoanei care învaţă I 2 1 Teorii ale învăţării Dintre perspectivele contemporane asupra învăţării se remarcă: modelele behavioriste, teoria învăţării sociale, teoriile cognitive, constructivismul educaţional I 2 1 1 Modele behavioriste ale învăţării Behaviorismul este un curent psihologic apărut în S U A la începutul secolului XX, care a rămas deosebit de influent în educaţie pentru mai multe decenii În încercarea de a se distanţa de perspectivele asupra psihicului uman mai puţin riguroase metodologic din epocă, promotorii curentului (J B Watson, E L Thorndike, B F Skinner, etc ), într-un demers pragmatic, au recurs la studiul comportamentului observabil al persoanei Principalul obiectiv al psihologiei behavioriste era studierea factorilor determinanţi ai comportamentului, alături de studierea relaţiilor dintre stimulii din mediu şi răspunsurile comportamentale Învăţarea a fost una dintre temele predilecte de studiu pentru psihologii behaviorişti I 2 1 1 1 Învăţarea prin condiţionare clasică La sfârşitul secolului XIX - începutul secolului XX, fiziologul rus Ivan Pavlov (1849-1936) împreună cu echipa sa, au arătat că un stimul iniţial neutru (cum ar fi lumina sau sunetul) în urma asocierii repetate cu un alt stimul care în mod obişnuit produce un răspuns fiziologic la câine (hrana care produce secreţia salivară sau secreţia gastrică), devine în timp stimul condiţionat şi poate determina el singur reacţia fiziologică Acest tip de învăţare se numeşte învăţare prin condiţionare sau învăţare asociaţionistă, animalul învăţând practic asocierea dintre stimuli Deşi învăţarea prin condiţionare clasică a fost demonstrată şi studiată iniţial de către I Pavlov şi colaboratorii săi la animale, ea este importantă şi în cazul subiectului uman Astfel, învăţarea unei limbi străine, folosirea semnalelor luminoase sau sonore în scop de avertizare, sau faptul că adesea, unui loc particular îi asociem anumite întâmplări sau stări sufleteşti iar simpla revedere a acelui loc ni le reactualizează, pot fi explicate pe baza condiţionării clasice De asemenea, conform cercetărilor iniţiate de psihologii americani J B Watson şi R Rayner, condiţionarea clasică constituie un mecanism important în etiologia reacţiilor fobice: de pildă, un individ care trăieşte o experienţă înfricoşătoare în timp ce se află în apă, poate dezvolta o fobie durabilă de apă; sau, asocierea unei situaţii de examen cu o stare emoţională negativă semnificativă, ar putea produce anxietate care se va face simţită mult timp în situaţii de examen I 2 1 1 2 Legea efectului (E L Thorndike) Studiile lui I Pavlov au constituit o sursă de inspiraţie pentru un grup de cercetători din Statele Unite ale Americii, fondatori ai curentului psihologic behaviorist Dintre aceştia, E L Thorndike (1874-1949) subliniază rolul consecinţelor comportamentului în învăţarea acestuia, elaborând o aşa-numită „lege a efectului” Spre deosebire de Pavlov, cercetătorul american a conceptul învăţarea ca un proces în care subiectul intervine activ, nefiind condiţionat exclusiv de stimulii din mediu (aşa cum se întâmplă în condiţionarea clasică) Prin experimentele sale, efectuate cu precădere tot pe animale, Thorndike a arătat că stimulii care urmează unui comportament, influenţează în mod semnificativ efectuarea ulterioară a acelui comportament Mai exact, în cazul comportamentelor urmate de schimbări pozitive în mediu, probabilitatea ca acestea să fie repetate în contexte similare, creşte; în cazul comportamentelor urmate de consecinţe negative, nesatisfăcătoare sau neplăcute pentru individ, probabilitatea de a fi repetate se reduce considerabil Din experienţă ştim cu toţii cât de importante sunt consecinţele comportamentale în viaţa oricărei persoane: de exemplu, dacă munca depusă este recompensată satisfăcător, implicarea în activitate a angajaţilor creşte considerabil; sau, dacă efortul depus de un elev în pregătirea lecţiilor este urmat de critici severe din partea profesorilor, acesta va fi mai puţin dispus în viitor să depună acelaşi efort E L Thorndike a descris un model de învăţare prin încercare-eroare, conform căruia învăţarea implică în fapt o succesiune de tentative rezolutive ale unei situaţii problemă cu care subiectul se confruntă; din multitudinea de răspunsuri posibile acesta le va selecta şi le va reţine doar pe cele care sunt încununate de succes, inhibându-le pe cele care au condus la eşec I 2 1 1 3 Condiţionarea operantă (B F Skinner) B F Skinner (1904-1990) a continuat cercetările iniţiate de Thorndike, introducând în psihologia învăţării conceptele de „reflex instrumental” şi „condiţionare operantă” În opinia lui Skinner, comportamentul este modelat prin consecinţele sale Reflexul instrumental se referă la asocierea unui răspuns comportamental cu anumite consecinţe, în funcţie de care, persoana care învaţă menţine răspunsul comportamental respectiv, sau nu De exemplu, dacă o persoană care la un moment dat îşi ajută colegul de muncă în realizarea unui proiect va primi ajutor la rândul ei atunci când are nevoie, atunci vom spune că ajutorul primit în schimb reprezintă o recompensă cu efect de întărire asupra comportamentului iniţial Foarte probabil persoana respectivă va repeta în viitor comportamentul respectiv, cu intenţia de a obţine consecinţa dorită, motiv pentru care comportamentul în cauză este numit operant sau instrumental Spre deosebire de Thorndike, Skinner subliniază caracterul intenţional al învăţării umane; în condiţionarea operantă, persoana care învaţă îşi modelează comportamentul intervenind activ în mediu în funcţie de consecinţele pe care le anticipează; de cele mai multe ori, comportamentele indivizilor sunt mijloace la care aceştia recurg pentru a obţine consecinţele dorite B F Skinner a acordat un rol important în dezvoltrea teoriei sale, „întăririi” Învăţarea unui comportament considerat dezirabil se poate realiza prin administrarea unor întăriri pozitive sau negative Întăririle pozitive sau recompensele sunt acele consecinţe comportamentale care determină repetarea comportamentului în cauză (creşterea probabilităţii lui de apariţie) Recompensele pot fi reale (cum ar fi obţinerea hranei sau a unui premiu în bani sau obiecte), sau simbolice (cum sunt de pildă notele şcolare); la om o mare parte a recompenselor sunt determinate social: lauda, aprecierea din partea celorlalţi, prestigiul, avansarea în funcţie, etc Întăririle negative sunt acele evenimente care apar în timpul sau după efectuarea unui comportament, diminuând probabilitatea de repetare a acestuia (de exemplu, atitudinea ostilă a colegilor sau a profesorului, deranjaţi de faptul că întârziem la curs, poate constitui o întărire negativă care reduce probabilitatea de repetare a acestui comportament) Pedepsele sunt consecinţe comportamentale cu caracter aversiv, administrate cu intenţia clară de a stopa un anumit comportament nedorit Există o mare diversitate de pedepse, de la o notă mică luată la şcoală sau reţinerea unei sume din salar, până la închisoarea pe viaţă sau pedeapsa cu moartea Pentru ca o pedeapsă să fie eficientă, trebuie să îndeplinească o serie de condiţii, dintre care menţionăm: * să fie imediată - o pedeapsă administrată la un interval mare de timp după efectuarea comportamentului nu mai permite stabilirea unei legături logice cu acesta, devenind astfel ineficientă; * să fie semnificativă dar moderată - o pedeapsă exagerată, abuzivă, creează sentimentul nedreptăţii şi reacţii de teamă, pasivitate sau agresivitate din partea subiectului; o astfel de pedeapsă poate conduce adesea chiar la intensificarea comportamentului nedorit; * să fie consecventă şi contingentă - o pedeapsă este cu atât mai eficientă cu cât este administrată din mai multe direcţii (din mai multe surse) şi ori de câte ori apare comportamentul indezirabil; un comportament care uneori este pedepsit iar alteori aduce beneficii pentru subiect, sau un comportament care de pildă este pedepsit la şcoală însă este admirat în grupul de prieteni va fi, probabil, repetat; * corectarea unui comportament nedorit este mai eficientă dacă acesta va fi înlocuit printr-un comportament alternativ; astfel, pentru a corecta eficient un comportament negativ, dar care aduce unele beneficii din punctul de vedere al subiectului, acesta trebuie înlocuit cu alte comportamente alternative plăcute Învăţarea unui comportament este determinată atât de consecinţele sale, pozitive sau negative, cât şi de antecedente, adică de evenimentele care îl preced De exemplu, simplul fapt că intrăm în bibliotecă, ne aşezăm la masa obişnuită de studiu, ne pregătim cărţile şi instrumentele de scris, sunt antecedente care de multe ori ne condiţionează comportamentul de învăţare În clasele primare, afirmaţia clară a învăţătorului “acum vom rezolva împreună o problemă la aritmetică”, are rolul de a crea o stare de pregătire cognitivă a elevilor Instruirea programată reprezintă una dintre aplicaţiile pedagogice ale învăţării prin condiţionare operantă Această strategie didactică a fost promovată de J B Skinner în anii ´50, iar până astăzi a fost aplicată în numeroase ţări şi a făcut obiectul unui număr considerabil de studii şi cercetări Principiile instruirii programate constau în: * segmentarea materiei în unităţi mici, prezentate succesiv, într-o organizare logică riguroasă; * parcurgerea fiecărei unităţi de învăţare este urmată de o secvenţă de evaluare, persoana care învaţă fiind informată imediat cu privire la corectitudinea răspunsurilor sale; * este important ca secvenţele de învăţare să fie scurte, pentru ca întăririle să fie imediate şi numeroase; * persoana care învaţă participă activ în acest proces, activitatea sa fiind dirijată continuu, ceea ce exclude posibilitatea apariţiei lacunelor în cadrul materialului însuşit; * instruirea programată conferă în acelaşi timp o anumită autonomie în învăţare, fiecare cursant având posibilitatea parcurgerii sarcinilor în ritm propriu; * eficienţa metodei depinde în mod critic de selectarea şi organizarea de către profesor a conţinuturilor învăţării, acestea fiind ordonate de regulă în funcţie de gradul de dificultate Printre cele mai frecvente critici aduse instruirii programate se numără faptul că aceasta nu poate fi aplicată pentru orice tip de material şi presupune o accentuată dirijare externă a învăţării, persoanei care învaţă fiindu-i puternic constrânsă libertatea de a formula probleme, de a căuta şi de a selecta informaţia, de a lua decizii în mod independent, de a gândi în mod personal Cu toate acestea, cercetările arată că instruirea programată a contribuit la aprofundarea şi adoptarea unei perspective mult mai analitice asupra demersului didactic, prin definirea şi operaţionalizarea mai riguroasă a obiectivelor, analiza şi structurarea într-o manieră logică detaliată a conţinuturilor predării, perfecţionarea tehnicilor de evaluare, etc Principiile instruirii programate se regăsesc astăzi în cadrul instruirii asistate de calculator (IAC) Datele publicate de universităţile cu experienţă în domeniu, ilustrează utilitatea instruirii programate în cadrul programelor de educaţie a adulţilor (University of Rochester - NY, Colorado State University sau North Carolina State University sunt doar câteva exemple de universităţi din S U A care utilizează instruirea programată în educaţia adulţilor; prezentarea programelor poate fi consultată pe Web-site-urile acestor universităţi) I 2 1 2 Teoria învăţării sociale Psihologul american Albert Bandura (n 1925) atrage atenţia asupra faptului că oamenii învaţă o multitudine de comportamente din mediul social; contribuţia contextului social în învăţarea umană este neglijată atât în cadrul teoriei învăţării prin condiţionare clasică cât şi în cadrul condiţionării operante A Bandura a dezvoltat o teorie a învăţării sociale, pornind de la premisa că procesul în cauză presupune o interacţiune continuă între individ şi anumiţi determinanţi sau factori semnificativi Aceşti determinanţi se găsesc în mediu, cu preponderenţă în mediul social, însă capătă semnificaţie pentru învăţare prin prisma individualităţii celui care învaţă Persoana care învaţă, intervine activ, selectând mental, organizând şi transformând stimulii din mediu „Oamenii şi mediul se determină reciproc”, spune Bandura El a descris mai multe forme de învăţare socială: învăţarea prin imitaţie (concretă sau simbolică), învăţarea observaţională şi învăţarea vicariantă Învăţarea prin imitaţie constă în învăţarea unor comportamente prin observarea lor, pe baza unui model Astfel pot fi învăţate o serie de deprinderi senzorio-motorii: mersul, scrisul, jocul de handbal etc , însă şi unele comportamente mai complexe, cum ar fi comportamentul de leader, sau anumite atitudini Modelul care stă la baza învăţării poate fi real sau simbolic (idei valorizate social, evenimente, imagini, etc) Studiile au arătat că impactul modelului în învăţare depinde de o serie de factori, astfel: * similaritatea cu modelul facilitează învăţarea prin imitaţie, subiectul care învaţă fiind dispus să imite mai ales comportamentele persoanelor pe care le percepe mai asemănătoare cu sine; * imitaţia este cu atât mai probabilă cu cât statutul social al modelului este mai ridicat; în general, persoanele cu statut social ridicat sunt considerate autorităţi şi reuşesc astfel să impună criterii de conduită; * sunt imitate mai frecvent comportamentele modelelor considerate competente, comparativ cu comportamentele modelelor considerate incompetente; * interacţiunea afectuoasă dintre model şi persoana care învaţă facilitează imitaţia A Bandura a delimitat două două faze distincte ale procesului de imitaţie: o fază de achiziţie, în care subiectul învaţă comportamentul unui model şi o fază de performanţă, în care acesta exprimă comportamentul învăţat Autorul subliniază astfel faptul că, multe comportamente învăţate social în copilărie sau în trecutul persoanei, se pot manifesta ulterior în anumite situaţii propice Învăţarea observaţională este un tip de învăţare prin imitaţie care se produce spontan, neintenţionat, datorită unor elemente (stimuli din mediu) care ne atrag în mod particular atenţia În acest mod pot fi învăţate numeroase răspunsuri comportamentale corespunzătoare unor situaţii diverse, dar şi o serie de comportamente nedorite Fumatul, consumul de alcool, violenţa, reacţiile anxioase sau hipocondriace, sunt doar câteva exemple de comportamente nedorite pe care le putem învăţa observaţional chiar în cadrul familiei Învăţarea vicariantă are la bază observarea consecinţelor unui comportament În studiile sale, A Bandura arată că schimbarea în comportamentul observatorului poate fi produsă prin întărirea comportamentului modelului Astfel, observând că o persoană care formulează în mod politicos o cerere este servită prompt, vom recurge probabil, la acelaşi mod de exprimare Sau, vom fi mai puţin dispuşi să efectuăm anumite comportamente dacă observăm că acestea sunt dezaprobate de comunitatea în care trăim Imitaţia reprezintă fără îndoială unul dintre mecanismele importante ale învăţării, atât la copil cât şi la adult (în primii ani de viaţă şi în copilăria mică imitaţia având o pondere considerabilă în învăţarea unor deprinderi şi comportamente definitorii umane cum sunt mersul, limbajul verbal şi non-verbal, exprimarea emoţională, scrisul etc) Învăţarea socială este însă un proces mult mai complex, implicând şi alte mecanisme, în afara celor descrise de Bandura (cooperarea în cadrul grupului fiind un astfel de exemplu) I 2 1 3 Perspective cognitive privind învăţarea Psihologia cognitivă reprezintă probabil paradigma contemporană cea mai influentă în studiul proceselor mentale Aceasta studiază modul în care psihicul uman (definit ca sistem cognitiv, adică sistem care posedă două proprietăţi fundamentale: de reprezentare şi de calcul), prelucrează informaţia din mediu, între input-ul senzorial şi output-ul comportamental Demersul cercetătorilor din psihologia cognitivă este unul ambiţios, aceştia propunând un nivel de analiză a structurilor de cunoştinţe, respectiv a mecanismelor subiacente ale fenomenelor şi proceselor psihice, mult mai detaliat comparativ cu psihologia tradiţională Dintre numeroasele aplicaţii ale cercetărilor din psihologia cognitivă în educaţie, ne referim aici la câteva aspecte referitoare la organizarea bazei de cunoştinţe, descrierea sistemelor mnezice (Atkinson şi Shiffrin, 1968; Anderson, 1983) şi la relevanţa abilităţilor metacognitive în învăţare D Ausubel (1968) a fost printre primii psihologi care a subliniat importanţa în învăţare a cunoştinţelor anterioare Practic, oamenii învaţă integrând cunoştinţele noi în contextul celor deja existente la nivel mental; în cazul în care noile cunoştinţe nu pot fi integrate la nivelul unor structuri cognitive preexistente, învăţarea devine nonproductivă, noile cunoştinţe nefiind memorate pe termen lung Integrarea noilor cunoştinţe în cadrul structurilor de cunoştinţe preexistente, poate fi facilitată prin utilizarea în practica didactică a următoarelor strategii: * utilizarea unor scheme care permit vizualizarea relaţiilor dintre concepte; una dintre metodele didactice destinată în mod special vizualizării relaţiilor dintre concepte este metoda „hărţilor conceptuale”; în cadrul metodei, cursanţii vor genera concepte relaţionate cu un concept-cheie, iar pentru fiecare concept generat vor fi reprezentate grafic relaţiile structurale în raport cu conceptul-cheie; în cele din urmă, relaţiile dintre conceptele reprezentate grafic vor fi transpuse în propoziţii, harta conceptuală astfel construită permiţând vizualizarea structurilor conceptuale dificil de înţeles (Fig I 2 1) * recurgerea la analogii, adică raportarea noilor cunoştinţe la conţinuturile informaţionale pe care persoana care învaţă le cunoaşte deja, subliniindu-se similitudine cu acestea; * utilizarea unor „organizatori prealabili” („advance organisers”), adică a unor ansambluri de idei mai complexe, de obicei cu un grad relativ înalt de abstractizare şi generalitate şi cu o organizare bine definită, stabilită înainte de profesor; aceşti organizatori prealabili sunt prezentaţi cursanţilor înaintea cunoştinţelor care vor fi predate, cu scopul de a oferi o anumită familiarizare cu materia, o privire de ansamblu asupra acesteia şi de a facilita organizarea cognitivă şi integrarea noilor cunoştinţe Fig I 2 1 Exemplu: harta conceptului “hartă conceptuală” (CmapTools, University of West Florida, U S A , www cmap ihmc us/concept maps) În psihologia cognitivă, memoria nu mai este considerată un proces psihic unitar Atkinson şi Shiffrin (1968) au dezvoltat un model multinivelar al memoriei, introducând distincţia dintre memoria senzorială, memoria de scurtă durată (memoria operaţională sau de lucru) şi memoria de lungă durată Conform autorilor, informaţia recepţionată din mediu prin diverse modalităţi senzoriale este reţinută automat, nediscriminatoriu, pentru un timp foarte scurt (câteva sutimi de secundă) la nivelul memoriei senzoriale; aceasta este transmisă apoi spre memoria de scurtă durată, care are o capacitate limitată atât ca timp (15- 20 secunde) cât şi ca volum (7±2 unităţi) După ce durata maximă a păstrării informaţiei în memoria de scurtă durată a fost atinsă, o parte a acesteia va trece în memoria de lungă durată iar restul este uitată Memoria de lungă durată cuprinde totalitatea informaţiilor existente la nivelul sistemului cognitiv, având o capacitate foarte mare (practic nelimitată); la acest nivel, informaţia poate fi păstrată timp de câteva minute sau toată viaţa Atunci când avem de rezolvat o problemă, sau atunci când trebuie să pur şi simplu să răspundem la o întrebare, este necesară actualizarea cunoştinţelor relevante în raport cu problema dată, cunoştinţe care vor fi transferate din memoria de lungă durată în memoria de scurtă durată În memoria de lungă durată cunoştinţele pot avea diferite niveluri de activare; cele care au activare ridicată sunt mai simplu de actualizat Din acestă perspectivă, memoria de scurtă durată este considerată „partea mai activată a memoriei de lungă durată” În practica pedagogică se constată că există situaţii destul de frecvente în care cunoştinţele din memoria de lungă durată nu pot fi actualizate adecvat în raport cu cerinţele unor sarcini De exemplu, într-una dintre cărţile sale, celebrul psiholog american William James povesteşte că o cunoştinţă a sa, vizitând o şcoală, a pus o întrebare de geografie elevilor din ciclul primar Întrebarea a fost formulată astfel: „Să presupunem că ar trebui să săpaţi o groapă în pământ, adâncă de câteva sute de metri Cum o să fie temperatura în adâncimea acelei gropi? Va fi mai cald sau mai frig decât la suprafaţă?” Nici un elev nu a oferit nici un răspuns satisfăcător; atunci învăţătoarea a spus: „Sunt sigură că elevii ştiu răspunsul, doar că întrebarea dvs a fost formulată puţin altfel” Consultând manualul, ea a întrebat: „Din ce este alcătuit nucleul Pământului?” Imediat, aproape jumătate dintre elevii din clasă au răspuns în cor: „Nucleul Pământului este alcătuit din magma fierbinte” („Talks to Theachers of Psychology”, 1912) Conform teoriei procesării informaţiei, explicaţia acestui fapt ar trebui căutată la nivelul organizării bazei de cunoştinţe în memoria de lungă durată Modelul ACT* al arhitecturii cognitive (Adaptive Control of Thought - Anderson, 1983) descrie două sisteme mnezice distincte: memoria declarativă, organizată sub formă de reţele semantice - şi memoria procedurală, organizată sub formă de reguli de producere Regulile de producere sunt propoziţii condiţionale de forma „dacă atunci ” pe baza cărora sunt generate noi cunoştinţe Aceste reguli asigură transferul cunoştinţelor din memoria de lungă durată în cea de scurtă durată, în funcţie de solicitările sarcinilor cu care individul se confruntă Conform modelului ACT*, atunci când individul se confruntă cu o sarcină sau are de rezolvat o problemă, aceasta va fi reprezentată în memoria de scurtă durată; prin intermediul regulilor de producere, datele problemei din memoria de scurtă durată, vor activa cunoştinţe specifice, declarative şi procedurale, din memoria de lungă durată Acele cunoştinţe care, deşi prezente în memoria de lungă durată nu sunt activate adecvat de contextul problemelor sau de cerinţele memoriei de scurtă durată, sunt numite cunoştinţe inerte Cunoştinţele disponibile sarcinilor rezolutive sunt considerate cunoştinţe active Diferenţa critică dintre acestea constă în natura lor: majoritatea cunoştinţelor inerte sunt reprezentate mnezic sub formă de reţele propoziţionale în timp ce cunoştinţele active sunt reprezentate sub formă de reguli de producere (sau le este ataşată o regulă de producere) Informaţiile noi care ajung în memoria de scurtă durată, vor genera la rândul lor noi cunoştinţe în memoria de lungă durată şi, mai ales, noi reguli de producere Învăţarea este considerată autentică doar în măsura în care cunoştinţele achiziţionate determină generarea unor noi reguli de producere Există două procedee principale pentru generarea de reguli de producere: proceduralizarea (generarea directă pornind de la conţinuturile memoriei de scurtă durată) şi compoziţia (generarea unei noi reguli generale prin combinarea secvenţelor de cunoştinţe şi proceduri utilizate repetat) Studiile comparative privind organizarea bazei de cunoştinţe între novici şi experţi (persoane cu niveluri de performanţă extreme), realizate pe baza modelului ACT*, arată că experţii sunt în general superiori novicilor în ceea ce priveşte articularea cunoştinţelor conceptuale cu cele procedurale În cazul experţilor, cunoştinţele declarative sunt în mare parte contextualizate, în sensul că le sunt asociate, la nivel mnezic, reguli de producere Altfel spus, chiar dacă uneori nu se constată diferenţe semnificative între novici şi experţi sub aspectul cunoştinţelor declarative dintr-un domeniu şi nici măcar sub aspectul cunoaşterii unor reguli sau proceduri, cel mai adesea, condiţiile de aplicabilitate ale acestora sunt mult mai bine stăpânite de experţi (Fig I 2 2) Fig I 2 2 Structura bazei de cunoştinţe la experţi şi novici (Physics Education Research Group, Univ of Massachusetts, U S A , www umperg physics umass edu) Aşa cum se poate observa din Fig I 2 2 , experţii se diferenţiază de novici prin interrelaţionarea şi clusterizarea conceptelor, care formează structuri ierarhice, în jurul unor aşa-numite concepte-umbrelă Pe de altă parte, experţii deţin la nivel mnezic un larg repertoriu de operaţii, ecuaţii şi proceduri, cunoştinţe factuale şi reguli procedurale specifice Conexiunile dintre aceste două tipuri de conţinuturi mnezice sunt ample şi active, astfel că atunci când experţii se confruntă cu o problemă, cunoştinţele conceptuale pot fi utilizate pentru a decide asupra aplicabilităţii şi utilizării corecte a cunoştinţelor procedurale Conceptelor-umbrelă li se asociază cunoştinţe relevante operaţionale/procedurale şi cunoştinţe-problemă, formând împreună noi cunoştinţe strategice Acestea implică existenţa unor conexiuni puternice între concepte, recunoaşterea circumstanţelor de aplicare a conceptelor şi cunoaşterea procedurilor necesare în acest demers Prin contrast, novicii prezintă o structură de cunoştinţa amorfă şi dispersă, cu puţine concepte umbrelă şi frecvente legături eronate între concepte Categoria cunoştinţelor-problemă constă într-un număr redus de situaţii problemă, conectate slab şi mai ales pe baza trăsăturilor de suprafaţă Cunoştinţele operaţionale şi procedurale, chiar dacă sunt bine reprezentate, nu pot fi utilizate adecvat în rezolvarea sarcinilor, datorită legăturilor slabe cu cunoştinţele conceptuale şi cunoştinţele problemă Metacogniţia ocupă un loc important în cadrul teoriilor cognitive privind învăţarea Conform mai multor autori, toate activităţile cognitive de ordin superior implică metacogniţia În sens general, aceasta se referă la cunoştinţele pe care un individ le are despre funcţionarea propriilor procese mentale; competenţele metacognitive includ capacitatea persoanei de a-şi reprezenta propria activitate cognitivă, capacitatea de monitorizare şi evaluare a acesteia, de adaptare flexibilă în raport cu cerinţele diverselor sarcini, capacitatea de alegere a unor strategii şi metode adecvate, înţelegerea relaţiilor dintre proceduri şi rezultate, etc Competenţele cognitive sunt competenţele necesare pentru a efectua o sarcină, iar competenţele metacognitive sunt competenţele necesare pentru a înţelege modul în care aceasta a fost realizată F H Flavel (1979) identifică două componente ale metacogniţiei: * cunoştinţele metacognitive (cunoştinţele pe care individul le are despre funcţionarea propriilor procese mentale); * managementul sau gestiunea activităţii cognitive Pe baza distincţiei introduse de Flavel, competenţele metacognitive au fost clasificate în: competenţe de autoevaluare (referitoare la capacitatea de reprezentare, monitorizare şi evaluare a propriei funcţionări mentale) şi competenţe de autocontrol sau de management al activităţii cognitive Paris şi Winograd (1990) au identificat trei tipuri de cunoştinţe metacognitive de care depinde performanţa în învăţare: * cunoştinţe declarative * cunoştinţe procedurale * cunoştinţe condiţionale Cunoştinţele metacognitive declarative sunt cunoştinţele persoanei despre abilităţile sale şi despre aspectele învăţate ale funcţionării cognitive Acestea au fost la rândul lor clasificate în: * cunoştinţe referitoare la persoane * cunoştinţe referitoare la sarcină * cunoştinţe referitoare la strategii Cunoştinţele referitoare la persoane pot fi: intraindividuale (credinţe pe care individul le are despre propria persoană, cum ar fi cunoaşterea faptului că memoria sa vizuală este în general mai bună decât memoria auditivă), interindividuale (informaţii obţinute în urma comparaţiilor cu ceilalţi; de exemplu, în urma comparaţiilor cu colegii, un cursant poate să constate că răspunsurile sale sunt în multe situaţii mult mai originale decât ale celorlalţi) sau universale (cunoştinţe despre funcţionarea cognitivă în general; de pildă, citind studiile din psihologia cognitivă asupra adâncimii procesării informaţiei, aflăm că performanţa în învăţare depinde de nivelul de procesare al materialului, în sensul în care o procesare profundă la nivel semantic a acestuia asigură durabilitatea învăţării) Cunoştinţele referitoare la sarcină sunt cunoştinţe despre natura acesteia (cerinţe, obiective, grad de dificultate etc ) şi despre activităţile cognitive implicate în îndeplinirea ei (cum ar fi cunoaşterea faptului că scrierea unui eseu implică mai multă creativitate decât scrierea rezumatului unui text ştiinţific) Cunoştinţele referitoare la strategii sunt cunoştinţe despre metodele, tehnicile, modalităţile adecvate de abordare a unei sarcini (de exemplu, cunoaşterea faptului că teorema lui Pitagora generalizată poate fi aplicată atunci când avem de calculat dimensiunea unei laturi a unui triunghi oarecare pentru care cunoaştem dimensiunile celorlalte două laturi şi mărimea unghiului dintre ele) Cunoştinţele metacognitive procedurale sunt acele cunoştinţe despre modul în care funcţionează sau poate fi efectuată o procedură („cum?”) Cunoştinţele metacognitive condiţionale descriu condiţiile în care poate fi aplicată o procedură sau o strategie („când?”) A doua componentă a metacogniţiei, managementul sau gestiunea activităţii mentale (după F H Flavel), implică: * activităţi de planificare * activităţi de control * activităţi de autoreglare Planificarea activităţii presupune realizarea unei analize pertinente a sarcinii, identificarea componentelor simple ale acesteia, stabilirea obiectivelor şi a etapelor rezolutive Activităţile de control includ monitorizarea progresului, evaluarea rezultatelor şi identificarea erorilor, evaluarea eficienţei strategiilor utilizate, etc Activităţile de autoreglare se referă la schimbările la care persoana care învaţă recurge în urma evaluărilor, automotivare, organizarea timpului, etc Pentru o învăţare autentică, este necesară formarea unor abilităţi/competenţe metacognitive, atât la persoana care învaţă cât şi la profesor/formator Metacogniţia este o condiţie importantă a autonomiei în învăţare: pe măsură ce îşi dezvoltă abilităţi metacognitive, persoanele care învaţă devin mai puţin dependente de controlul extern al activităţii şi mai capabile de autoinstruire Concluzia unanimă a cercetărilor din domeniu este aceea că: adulţii competenţi din punct de vedere metacognitiv sunt mai competenţi în activitatea de învăţare, iar predarea eficientă trebuie să fie centrată atât pe formarea competenţelor specifice unui anumit domeniu al cunoaşterii, cât şi pe formarea/dezvoltarea abilităţilor metacognitive ale cursanţilor I 2 1 4 Constructivismul educaţional Constructivismul educaţional are ca premisă centrală ideea că învăţarea autentică nu se reduce la transmiterea de cunoştinţe, acesta implicând un proces activ de construcţie cognitivă, realizat prin interacţiunea directă cu mediul (fizic sau social) Din perspectivă constructivistă, învăţarea este privită ca un proces individual de construcţie de sensuri În cadrul predării, cursanţii trebuie ajutaţi să descopere propriile semnificaţii ale realităţii, în loc să memoreze răspunsurile gata oferite de profesor Dezvoltarea gândirii critice devine astfel o prioritate Constructivismul educaţional prezintă două dezvoltări distincte: * Constructivismul cognitiv, al cărui pionier este considerat a fi J Piaget, abordează învăţarea prin prisma proceselor cognitive implicate şi a interacţiunii directe cu mediul Cunoştinţele sunt considerate reprezentări interne ale realităţii externe, care va fi astfel reconstruită cognitiv În cadrul învăţării, accentul cade în special pe procesele şi procedurile implicate, pe natura reprezentărilor şi pe modul de organizare şi structurare a acestora în modele mentale * Din perspectiva constructivismului social, ale cărei origini se regăsesc în scrierile lui L Vygotsky, învăţarea este un proces tranzacţional între individ şi mediul sociocultural şi, totodată, o experienţă colaborativă Cunoştinţele sunt rezultatul negocierii şi internalizării unor semnificaţii, dezvoltate în cadrul interacţiunilor sociale Limbajul este considerat un puternic instrument în negocierea şi construcţia unor astfel de semnificaţii, iar sociocogniţia şi relaţia dialectică dintre individ şi mediul său social şi cultural devin subiecte de studiu Desfăşurându-se într-o interacţiune directă cu mediul şi în raport cu constrângerile acestuia, învăţarea înseamnă formarea unui model coerent şi plauzibil despre realitate, adesea cu semnificative nuanţe personale, însă cu o ridicată valoare adaptativă Experienţa directă în mediul de învăţare şi implicarea activă a subiectului sunt condiţii care asigură succesul acestui proces Cunoştinţele anterioare sunt considerate foarte importante în învăţare, achiziţia şi integrarea mnezică a noilor cunoştinţe având loc pe fundamentul oferit de cunoştinţele anterioare Experienţa anterioară a subiectului influenţează procesul de învăţare în două sensuri: pe de o parte, în sensul facilitării achiziţiei de noi cunoştinţe, care vor fi interpretate, integrate şi dezvoltate în contextul celor anterioare; pe de altă parte însă, erorile conceptuale, adesea implicite, provenite în multe cazuri de le nivelul simţului comun, pot afecta defavorabil înţelegerea noilor concepte Persoanele care învaţă într-un sistem organizat (cu atât mai mult dacă sunt adulţi), intră în acel sistem cu o anumită perspectivă despre lumea înconjurătoare şi cu un anumit grad de înţelegere conceptuală a domeniului de studiu; aceasta ar trebui cunoscută şi utilizată de către profesor/formator, ca bază pentru înţelegerea şi integrarea noilor concepte Identificarea şi analiza erorilor sistematice pe care le fac cei persoanele învaţă, constituie un demers important în pedagogia constructivistă, prezenţa acestora putând conduce la erori de construcţie conceptuală De pildă, adesea acceleraţia unui corp este asociată în mod eronat vitezei, motiv pentru atunci când elevilor de gimnaziu li se adresează o întrebare de genul: „acceleraţia unei mingi sau a unei pietre aflată în cădere liberă, creşte sau scade?“, mulţi dintre aceştia vor fi tentaţi să aleagă prima variantă (uitând că doar viteza corpului în cădere variază, nu acceleraţia) Chiar la nivelul simţului comun se regăsesc o serie de erori conceptuale (concepţii false), care ar putea influenţa învăţarea Învăţarea se referă atât la înţelegerea evenimentelor izolate cât şi la înţelegerea ansamblului acestora, argumentează pedagogii constructivişti, iar evenimentele izolate trebuie înţelese în contextul întregului În consecinţă, în cadrul predării se va insista pe înţelegerea conceptelor cu un înalt grad de abstractizare Construcţia conceptelor abstracte este descrisă în constructivism ca un proces inferenţial, având drept punct de pornire un registru oarecare de situaţii particulare Studiile arată că una dintre diferenţele dintre novici şi experţi constă în faptul că novicii prezintă o înţelegere locală şi fragmentată a domeniului, în timp ce experţii operează frecvent cu structuri conceptuale generice Unul alt principiu important al constructivismului educaţional se referă la caracterul contextual al cogniţiei şi al construcţiei de cunoştinţe; învăţarea constructivistă este una contextualizată Influenţa determinantă a factorilor contextuali asupra desfăşurării proceselor cognitive (percepţie, memorie, rezolvare de probleme, raţionament etc), precum şi asupra dezvoltării cognitive şi a învăţării în general a fost demonstrată în numeroase studii experimentale De exemplu, mai mulţi cercetători au comparat operaţiile matematice şi strategiile de calcul utilizate de copiii brazilieni de ciclu primar care frecventează regulat şcoala, cu cele utilizate de copiii de aceeaşi vârstă care vând produse turiştilor, pe străzile din capitala ţării, fără să fi primit o educaţie matematică formală Cercetătorii au constatat existenţa unor diferenţe semnificative între cele două grupuri; sarcinile cu care copiii de pe stradă se confruntă în mod cotidian a condus la constituirea unei „matematici informale”, care deşi nu oferă întotdeauna cele mai eficiente modalităţi rezolutive, permite găsirea unor soluţii adecvate Acest gen de rezultate sugerează că mediul de învăţare (care în şcoală sau într-un cadrul instituţional diferă adesea în mare măsură faţă de mediul real), orientează învăţarea şi dezvoltarea cognitivă a persoanei Problema transferului cunoştinţelor şi procedurilor învăţate în clasă, în rezolvarea unor probleme cotidiene a devenit astfel o importantă temă de cercetare în ştiinţele educaţiei Mediul de învăţare deţine un rol privilegiat în teoriile constructiviste; dezvoltarea unor medii de învăţare performante fiind o serioasă provocare pentru pedagogi şi didacticieni Jonassen (1994) identifică opt trăsături pe care trebuie să le îndeplinească astfel de medii: * să ofere reprezentări multiple ale realităţii (contribuind la creşterea flexibilităţii cognitive); * aceste reprezentări multiple trebuie să fie adaptative, împiedicând suprasimplificarea şi înfăţişând complexitatea mediului real; * să faciliteze construcţia de cunoştinţe în locul reproducerii acestora; * să faciliteze rezolvarea unor sarcini autentice în contexte relevante, în locul unei instrucţii abstracte decontextualizate; * să implice aplicarea unor metode de predare deschise şi autentice, de genul investigaţiei de laborator sau al studiului de caz, în locul metodelor rigid structurate; * să încurajeze reflecţia personală asupra experienţei; * să permită construcţia de cunoştinţe asociate diferitelor contexte ale învăţării; * să faciliteze construcţia colaborativă de cunoştinţe prin negocierea socială a semnificaţiilor Învăţarea fiind descrisă ca proces individual, realizat prin experienţa directă cu situaţiile de mediu, puternic determinată de baza de cunoştinţe anterioare, procesul didactic devine unul centrat pe persoana care învaţă Predarea centrată pe persoană (elev sau cursant) implică pe de o parte investigarea bazei de cunoştinţe de care acesta dispune şi a particularităţilor sale cognitive, iar pe de altă parte, adaptarea conţinuturilor şi individualizarea strategiilor didactice în raport cu necesităţile identificate Mai costisitoare ca timp şi efort, dificil de realizat în condiţiile unui curriculum supraîncărcat, predarea centrată pe persoană prezintă avantaje considerabile faţă de predarea frontală De asemenea, rolul profesorului în cadrul procesului didactic de schimbă comparativ cu învăţământul tradiţional Profesorul nu mai este, înainte de toate, furnizor de informaţie, el având rolul de a facilita construcţia de cunoştinţe prin: organizarea învăţării, motivare, crearea unui mediu adecvat pentru învăţare, antrenarea comunicării, acordarea feed-back-ului şi dirijarea interpretărilor, confruntarea conceptelor greşite, valorificarea experienţei anterioare în învăţare etc În urma unei sinteze a literaturii din domeniu, sunt menţionate următoarele atribute ale educatorului constructivist: * încurajează şi acceptă autonomia celor care învaţă; * propune probleme relevante pentru elevi/cursanţi (similare cu cele din mediul real); * predă noile cunoştinţe în context problematizat; * structurează învăţarea în jurul conceptelor primare; * foloseşte o mare varietate de materiale şi mijloace didactice, încurajându-i pe elevi să le utilizeze; * investighează cunoaşterea de către elevi a conceptelor, înainte de a le împărtăşi propriile cunoştinţe; * adaptează predarea în raport cu cunoştinţele anterioare ale elevilor; * îi încurajează pe elevi să angajeze dialoguri cu profesorul şi cu ceilalţi colegi; * încurajează tentativele elevilor de analiză şi explorare a conţinuturilor învăţării şi de a pune întrebări profesorului; * caută şi valorizează punctele de vedere ale celor care învaţă; * îi angajează pe elevi în experienţe care evidenţiază anumte contradicţii cu cunoştinţele anterioare, stimulând apoi dezbaterea; * le asigură elevilor timp pentru înţelegerea conceptuală (pentru construirea relaţiilor şi crearea metaforelor); * evaluează progresul învăţării prin aplicaţii şi sarcini deschise; Predarea constructivistă este în general mai puţin directivă comparativ cu învăţământul tradiţional Dincolo de un curriculum-nucleu obligatoriu, elevii/studenţii/cursanţii au o anumită libertate în a-şi alege disciplinele, conţinuturile specifice pe care doresc să le înveţe, materialele de suport pe care le utilizează, etc O atenţie particulară este acordată de către pedagogii constructivişti motivării elevilor şi formării încă de la vârste mici a unor deprinderi de învăţare autonomă, deprinderi care se vor dezvolta pe parcurs până la vârsta adultă În ceea ce priveşte evaluarea, este subliniată pe de o parte dependenţa contextuală a rezultatelor acestui proces În general, recomandarea este ca la început evaluarea să aibă loc în contextul predării, urmând ca pe măsură ce cunoştinţele din domeniu devin mai aprofundate şi se ajunge la un anumit nivel de abstractizare conceptuală, evaluarea rezultatelor învăţării să aibă loc în contexte reale, autentice, diferite de cele în care a avut loc achiziţia de cunoştinţe Faptul că elevul rezolvă cu succes probleme sau sarcini „de manual, probleme similare celor rezolvate în clasă, nu ne asigură că el va fi apt să înţeleagă provocările din afara şcolii Evaluarea trebuie să vizeze în cele din urmă „cunoştinţele active”, cele care pot fi transferate şi utilizate cu succes în alte contexte, în funcţie de solicitările diverselor sarcini Pe de altă parte, pedagogii constructivişti introduc conceptul de „goal-free evaluation”, delimitându-se astfel de behaviorismul tradiţional, unde evaluarea are ca obiect comportamentul observabil sau cunoştinţele achiziţionate Din perspectivă constructivistă, evaluarea nu se limitează la „o simplă contabilizare” a produselor procesului de învăţare, vizând prioritar procesul de construcţie cognitivă Dezvoltarea abilităţilor metacognitive ale persoanelor implicate în învăţare este un obiectiv general al instruirii În aceste condiţii, evaluarea nu mai apare ca activitate finală, consecutivă predării unor secvenţe informaţionale, ci ca proces continuu, dinamic, parte intrinsecă a învăţării În plus, acest proces trebuie să fie unul sumativ, rezultat al integrării mai multor perspective Una dintre modalităţile recomandate pentru îndeplinirea acestui deziderat constă în recurgerea la evaluatori multipli, experţi în domeniul respectiv Principiile constructiviste şi-au dovedit utilitatea în ultimele decenii în cadrul diverselor programe de educaţie a adulţilor, inclusiv în cadrul programelor de învăţare la distanţă (programele evaluate desfăşurându-se cu precădere în S U A , Canada şi Europa de Nord) Învăţarea experenţială este rezultatul unui proces de reflectare activă asupra experienţei Această formă de învăţare este aplicată cu precădere în cadrul programelor de educaţie a adulţilor, educaţie informală sau educaţie pe tot parcursul vieţii Învăţarea experenţială implică în general două dimensiuni: interacţiunea concretă cu mediul de învăţare şi analiza, reflectarea asupra datelor experienţei, procese în urma cărora se ajunge la o anumită înţelegere conceptuală Psihologul umanist Carl Rogers a identificat următoarele trăsături ale învăţării experenţiale: * este iniţiată de către persoana care învaţă; * presupune implicare personală din partea acesteia; * prezenţa unui instructor nu este întotdeauna obligatorie; * persoana care învaţă îşi autoevaluează progresul; * este pervazivă şi durabilă în timp Rogers afirmă că oamenii au o tendinţă naturală de a învăţa din mediu, rolul instructorului/profesorului/tutorelui fiind acela de a facilita procesul prin: crearea unui climat pozitiv caracterizat prin încredere şi respect reciproc, stimularea curiozităţii şi a interesului cursanţilor, clarificarea obiectivelor, asigurarea resurselor, stabilirea unui echilibru între dimensiunile intelectuale şi emoţionale ale învăţării, împărtăşirea unor sentimente şi gânduri cu cei care învaţă, etc Conform aceluiaşi autor, învăţarea este facilitată atunci când: * persoanele care învaţă prezintă o puternică implicare personală în cadrul procesului şi deţin controlul asupra naturii şi desfăşurării acestuia; * învăţarea are la bază confruntarea directă cu probleme practice, sociale, personale sau din mediul fizic; * principala metodă de control a progresului este autoevaluarea D Kolb (1984) a descris un model ciclic al învăţării în cadrul căruia experienţa concretă subiectivă constituie baza pentru analiză şi reflecţie; cunoştinţele astfel rezultate vor fi asimilate şi integrate în concepte abstracte, care vor furniza noi oportunităţi de învăţare, orientând explorarea activă a mediului (Fig I 2 3 ) Învăţarea experenţială apare astfel ca o “reconstrucţie sau o reorganizare a experienţei” în cadrul unor structuri cognitive cu un anumit nivel de abstractizare, care vor orienta acţiunile viitoare în mediu (J Dewey, după A Neculau, 2004) Fig I 2 3 Modelul ciclic al învăţării experenţiale (D Kolb) Activităţile tutoriale proiectate pe baza modelului propus de D Kolb, urmează secvenţele prezentate în figura de mai sus, astfel: Experienţa concretăPersoanele care învaţă vor fi implicate într-o activitate concretă, efectuând anumite sarcini sau observând activ diverse fenomene, procedee, tehnici, etc Pentru ca acestea să constituie reale oportunităţi de învăţare, trebuie să fie relevante în raport cu obiectivele şi interesele subiecţilor Metodele didactice utilizate sunt: experimente de laborator, activivăţi practice, situaţii problemă, exemple, prezentări de caz, simulări, filme sau alte materiale multimedia, etc Observare reflexivăÎn această etapă, are loc analiza datelor obţinute prin experienţă Metode utilizate: conversaţia, grupurile de discuţii, metode interogative, eseuri şi comentarii, dezbaterea, predarea reciprocă, etc Construcţia conceptelor abstracteConstrucţia conceptuală presupune înţelegerea, interpretarea şi descoperirea relaţiilor dintre evenimentele observate Subiecţii compară noile cunoştinţe cu cele deja existente la nivel cognitiv, realizând integrarea acestora şi derivarea unor noi semnificaţii Metode utilizate: lectura, analogii, referate, proiecte, hărţi conceptuale, scheme şi modele, etc Experimentare activăÎn cadrul etapei de experimentare se realizează consolidarea cunoştinţelor învăţate, prin aplicarea lor în practică Pe baza structurilor conceptuale abstracte vor fi derivate noi inferenţe şi predicţii, fiind planificate acţiunile concrete în mediu Învăţarea este considerată autentică în măsura în care subiecţii reuşesc să aplice cunoştinţele învăţate în situaţii noi Metode utilizate: probleme, exerciţii, diverse sarcini practice, proiecte, teme pentru acasă, teme de laborator, studii de caz, etc Exemplu: Aplicarea modelului ciclic al învăţării experenţiale în formarea formatorilor Experienţa concretăobservarea modului în care lucrează un formator (practică observaţională), urmată de efectuarea unor ore de practică (participativă) sub îndrumarea acestuia; Observarea reflexivăanaliza activităţii (independent şi în colaborare cu îndrumătorul); observarea altor formatori, cu stiluri de lucru diferite; Construcţia conceptelor abstractestudierea unor materiale (manuale, cărţi, articole) referitoare la competenţele formatorilor, stiluri de predare, strategii şi metode didactice, etc; Experimentarea activăaplicarea cunoştinţelor învăţate, formarea unui stil de lucru propriu, care va fi perfecţionat în timp Experienţa directă în mediu este «un manual viu» pentru adultul care învaţă (Lindeman, 1961), însă valorificarea acesteia în construcţia conceptuală este condiţionată de prezenţa anumitor abilităţi: * iniţiativă şi implicare activă a persoanei în interacţiunea cu mediul; * capacitatea acesteia de a reflecta asupra experienţei; * abilităţi analitice necesare pentru conceptualizarea experienţelor directe; * abilităţi decizionale şi de rezolvare de probleme, necesare în vederea aplicării cunoştinţelor derivate din experienţă Învăţarea prin cooperare se referă la acele forme şi strategii de învăţare care implică munca în grup pentru îndeplinirea unor obiective comune Un element central al acesteia îl reprezintă relaţiile de cooperare stabilite în cadrul grupurilor de cursanţi, fiecare cursant fiind responsabili atât pentru managementul şi rezultatele propriei activităţi, cât şi pentru rezultatele obţinute de colegi Johnson & Johnson (1996) au formulat cinci caracteristici definitorii ale învăţării prin cooperare: * interdependenţa pozitivă; * implicarea individuală; * abilităţile interpersonale; * interacţiunile de sprijin; * procesele de grup Interdependenţa pozitivă constă într-o responsabilitate duală a participanţilor, privind atât rezultatele propriei activităţi de învăţare, cât şi rezultatele colegilor Altfel spus, interdependenţa pozitivă există în grupurile ale căror membri sunt conştienţi de faptul că succesul propriu este un rezultat al succesului celorlalţi În acest scop, este necesară crearea unor contexte educaţionale în care eforturile şi resursele individuale să fie indispensabile pentru performanţa colectivă, iar performanţele individuale să fie strict dependente de contribuţia partenerilor Implicarea individuală în cadrul activităţilor de învăţare desfăşurate în grup este o garanţie a capacităţii fiecărui cursant de a îndeplini aceleaşi sarcini în cadrul activităţilor independente În fapt, cooperarea în grup constituie doar contextul învăţării unor cunoştinţe, deprinderi sau strategii, succesul deplin al acestui proces fiind indicat de capacitatea participanţilor de a aplica în mod independent conţinuturile învăţate Imposibilitatea identificării nevoilor de suport colaborativ, redundanţa contribuţiilor partenerilor, delegarea sau proiectarea responsabilităţii în grup, comportamentul pasiv, comunicarea inadecvată, sunt doar câţiva indicatori ai lipsei de implicare În cazul elevilor, una dintre cele mai frecvent recomandate metode de stimulare a implicării colaborative constă în utilizarea unor strategii de evaluare combinată, a performanţelor individuale şi a performanţelor grupului Atunci când cursanţii sunt adulţi, trebuie avut în vedere faptul că în general, motivaţia internă implicarea personală şi caracterul autodirijat al învăţării sunt semnificative In acest caz, implicarea individuală în cadrul activităţilor de grup va fi stimulată prin intermediul unor strategii mai puţin directive: asigurarea unui mediu de învăţare stimulativ, a unei atmosfere dominate de încredere şi respect; furnizarea unor sarcini, a unor probleme şi a unor materiale de lucru relevante în raport cu interesele practice ale cursanţilor, care să le capteze interesul; iniţierea unor dezbateri asupra progresului fiecăruia; antrenarea acestora în activităţi destinate dezvoltării „spiritului de echipă” (team-building) etc Abilităţile interpersonale constituie o condiţie fundamentală a succesului învăţării prin cooperare, motiv pentru care educatorii care implementează astfel de programe acordă o atenţie specială antrenării acestor abilităţi Johnson şi Johnson (1996) arată că productivitatea grupurilor colaborative depinde de competenţa socială a membrilor lor Printre cele mai frecvent menţionate abilităţi interpersonale necesare învăţării prin cooperare se numără: cunoaşterea şi încrederea în ceilalţi, acurateţea comunicării, acceptarea şi sprijinirea partenerilor, abilitatea de rezolvare constructivă a disputelor Interacţiunile de sprijin se referă la ajutorul acordat de fiecare membru al grupului partenerilor săi, în vederea realizării sarcinilor şi îndeplinirea obiectivelor învăţării Ajutorul mutual implică activităţi de monitorizare, feed-back constructiv, explicaţii suplimentare sau reformulări ale problemelor, sumarizare şi exersare, management decizional, stimularea gândirii critice, crearea unui climat afectiv stimulativ, motivare, etc Procesele de grup relevante pentru succesul învăţării prin cooperare vizează: reflectarea asupra activităţii colaborative, în sensul identificării acţiunilor eficiente sau ineficiente ale participanţilor şi luarea deciziilor privind continuarea sau schimbarea unor activităţi Avantajele învăţării prin cooperare au fost evidenţiate într-un număr considerabil de studii, incluzând elevi şi studenţi de toate vârstele; dintre acestea, amintim: * îmbunătăţirea motivaţiei pentru învăţare; * îmbunătăţirea performanţelor academice; * dezvoltarea gândirii critice şi a abilităţilor sociale; * îmbunătăţirea comunicării interpersonale; * promovarea învăţării autodirijate; * creşterea stimei de sine şi reducerea anxietăţii de performanţă Învăţarea prin cooperare este una dintre strategiile care şi-a dovedit eficienţa în cadrul programelor de educaţie a adulţilor În cazul adulţilor, stabilirea grupurilor de învăţare prin cooperare este determinată de obicei de interesele sau domeniile de activitate ale cursanţilor; de asemenea, sarcinile în cadrul cadrul grupurilor pot să fie destul de diverse, fiind adaptate domeniilor de interes ale membrilor Dezvoltarea abilităţilor de comunicare rămâne un deziderat important chiar şi în cazul adulţilor; în cadrul programelor de învăţare şi formare pe tot parcursul vieţii, stabilirea şi aplicarea condiţiilor comunicării eficiente rămâne o necesitate, fiind unul din factorii de care depinde succesul învăţării prin cooperare I 2 2 Stiluri de învăţare În psihopedagogie este destul de populară ideea că oamenii diferă între ei sub aspectul stilurilor (modalităţilor) preferate de învăţare În general se presupune că fiecare dintre noi avem un stil dominant de învăţare, eventual încă unul secundar, la care se adaugă caracteristici mai puţin semnificative corespunzătoare celorlalte stiluri Pentru o învăţare eficientă, activităţile didactice ar trebui să fie adecvate stilului dominant al celor care învaţă Persoanele care îşi cunosc stilul de învăţare sunt de regulă mai angajate şi mai autonome În literatura de specialitate există numeroase taxonomii ale stilurilor de învăţare, multe dintre ele având o anumită valoare intuitivă dar fără o susţinere empirică foarte serioasă Pornind de la ciclul învăţării experenţiale D Kolb a descris patru stiluri de învăţare: convergent, divergent, bazat pe asimilare, bazat pe acomodare (Fig I 2 3 ) * Stilul de învăţare convergent se caracterizează prin abstractizare (“a gândi”) şi experimentare activă (“a face”) Persoanele cu un stil de învăţare convergent preferă să înveţe rezolvând probleme sau căutând soluţii practice; au o gândire concretă, logică şi sunt mai puţin preocupate de aspectele legate de relaţionarea socială; au capacitatea de a aplica în situaţii diverse, idei şi teorii abstracte; situaţiile problemă constituie din punctul lor de vedere un cadrul stimulativ şi reuşesc să găsească soluţii adecvate; au înclinaţii tehnice; le place să testeze noi idei * Stilul de învăţare divergent se caracterizează prin implicare în activitate (“a simţi”) şi observare reflexivă (“a privi”) Aceste persoane sunt capabile să analizeze o situaţie din diverse perspective; preferă să privească şi să culeagă informaţii în loc să acţioneze spontan; îşi folosesc abilităţile imagistice în rezolvarea problemelor; pot să interpreteze din multiple perspective o situaţie concretă; le place să fie informate şi sunt interesate de multiple aspecte culturale; sunt interesate de ceilalţi, pot avea o viaţă emoţională intensă sau înclinaţii artistice; preferă munca în grup, manifestă deschidere faţă de opiniile celorlalţi şi faţă de ideile noi, sunt interesate de feed-back; dintre metodele didactice, metodele gândirii critice li se potrivesc cel mai bine * Stilul de învăţare bazat pe asimilare se caracterizează prin abstractizare (“a gândi”) şi observare reflexivă (“a privi”) Persoanele cu un stil de învăţare bazat pe asimilare preferă abordările concise şi riguros structurate din punct de vedere logic; în locul demonstraţiilor practice sau al exemplelor, preferă explicaţiile; au o bună capacitate de a înţelege şi de a structura diverse materiale; sunt mai puţin interesate de ceilalţi, preferând ideile şi teoriile ştiinţifice; preferă aspectele teoretice ale unei teme, în defavoarea celor practice; într-un cadrul educaţional formal, li se potrivesc metodele didactice care implică o amplă documentare bibliografică, metodele care implică analiza critică a diverselor perspective teoretice sau explorarea modelelor descriptive ale unor fenomene, etc * Stilul de învăţare bazat pe acomodare se caracterizează prin implicare în activitate (“a simţi”) şi experimentare activă (“a face”) Persoanele cu un stil de învăţare bazat pe acomodare utilizează mai mult intuiţia decât logica; preferă abordările practice, bazate pe experienţa concretă, ale problemelor; într-o situaţie dată, se bazează mai mult pe „instinct” decât pe o analiză riguroasă şi preferă să recurgă la părerile celorlalţi, decât să realizeze propria analiză a datelor; atunci când au de rezolvat o problemă, noile supoziţii li se par incitante, investigându-le în practică, pe baza unor planuri de acţiune; li se potrivesc rolurile care implică acţiune şi iniţiativă; preferă munca în echipă, îşi stabilesc cu fermitate obiectivele şi încearcă diverse metode pentru a le îndeplini Kolb consideră că fiecare persoană preferă în mod natural un anumit stil de învăţare, iar odată cu maturizarea acesta îşi dezvoltă progresiv capacitatea de a reconcilia şi de a integra cele patru stiluri Autorul identifică următoarele stadii de dezvoltare: * un stadiu de achiziţie, care durează din copilărie până în adolescenţă; pe parcursul acestui stadiu de dezvoltă abilităţile de bază ale individului şi structurile sale cognitive; * un stadiu de specializare, care coincide cu o semnificativă perioadă şcolară şi cu primele experienţe profesionale şi personale în calitate de adult; pe parcursul acestui stadiu individul îşi formează un stil de învăţare particular, în funcţie de diversele experienţe de socializare şi adaptare (educaţională, organizaţională, socială, etc); * un stadiu de integrare, care coincide cu perioadele de maturitate şi bătrâneţe; la acest nivel nu se mai observă prezenţa unui stil de învăţare dominant, în plan profesional şi individual realizându-se integrarea unor stiluri de învăţare diferite Probabil cea mai utilizată dintre taxonomiile stilurilor de învăţare constă în clasificarea acestora în trei categorii, corespunzătoare diferitelor modalităţi senzoriale (VAK): vizual, auditiv şi tactil-kinestezic (practic) Stilul de învăţare vizual presupune utilizarea cu preponderenţă a imaginilor vizuale Persoanele cu un stil de învăţare vizual înţeleg cel mai bine informaţiile atunci când le văd; preferă să utilizeze diagrame şi scheme grafice, tabele, desene, hărţi, etc; subliniază textul scris şi organizează într-o manieră personală materialele de învăţare, elaborând schiţe, scheme, fişe de lectură; iau notiţe; apreciază utilizarea în predare a imaginilor, a secvenţelor video sau a soft-urilor de vizualizare, a simulărilor şi modelelor grafice, etc Persoanelor cu un stil de învăţare predominant vizual li se recomandă: să noteze ideile principale ale unui text, să recurgă la sublinieri şi să-şi noteze comentariile pe marginea textului utilizând diverse culori, să-şi noteze conceptele cheie ale materialului marcând prin linii sau săgeţi relaţiile dintre acestea, să folosească diagrame, organizatori grafici, postere sau prezentări multimedia când au de pregătit o temă, să afişeze într-un loc vizibil lucrurile importante sau să le scrie pe cartonaşe colorate, înainte de a citi un material să facă o trecere în revistă a titlurilor şi subtitlurilor, a figurilor, imaginilor şi tabelelor din cadrul acestuia, să recurgă la vizualizarea descrierilor sau a fenomenelor prezentate în text, etc Profesorului/formatorului care se adresează cursanţilor cu stil de învăţare vizual i se recomandă: să furnizeze materiale vizuale interesante şi variate, reprezentări grafice bine organizate, postere, scheme şi imagini, schiţe şi rezumate uşor de citit, să utilizeze diverse obiecte, jurnale, buletine informative, panouri, expoziţii, colaje sau jocuri de rol, să utilizeze tehnologii multimedia şi soft-uri educaţionale care permit vizualizarea materialului prezentat sau simularea unor fenomene şi procese, etc Stilul de învăţare auditiv se caracterizează prin faptul că prezentările auditive sunt preferate, fiind mai bine reţinute şi înţelese Persoanele cu un stil de învăţare auditiv îşi amintesc mai bine ceea ce aud, reţin şi înţeleg mai bine instrucţiunile, sarcinile, ideile sau explicaţiile prezentate oral, le plac discuţiile în grup, dezbaterile şi expunerile verbale, preferă să discute ideile cu ceilalţi chiar dacă acestea nu au fost înţelese imediat, atenţia le este uşor distrasă de zgomotele din jur şi consideră că este dificil să lucreze mai mult timp în tăcere Acestor persoane li se recomandă să asculte cu atenţie explicaţiile şi discursul profesorului, să citească şi să repete cu voce tare cunoştinţele învăţate, să înveţe împreună cu colegii utilizând predarea reciprocă şi discutând asupra diverselor aspecte de conţinut, să participe la dezbateri, să pună întrebări, să se asigure că au înţeles o anumită temă prezentând-o cu voce tare, să-şi noteze ideile importante dintr-un text repetându-le apoi cu voce tare, să recurgă la înregistrarea unor materiale, reascultându-le apoi, etc Profesorului/formatorului care se adresează cursanţilor cu un stil de învăţare auditiv i se recomandă să varieze tonalitatea şi ritmul vorbirii, stimulând interesul şi punctând aspectele importante şi conceptele-cheie, să reformuleze ideile principale, să adreseze întrebări cursanţilor antrenând dezbaterea, să le asculte părerile, să se angajeze în discuţii cu aceştia, să utilizeze metode didactice bazate pe conversaţie, să utilizeze jocuri verbale, aplicaţii multimedia care implică sunete, muzică, conferinţe, etc Stilul de învăţare tactil-kinestezic sau practic presupune o anumită preferinţă pentru experienţa practică Persoanelor cu un stil de învăţare tactil-kinestezic le place mişcarea şi îşi amintesc foarte bine activităţile şi experienţele personale la care au participat activ, implicându-se fizic; au o bună coordonare motorie şi o bună memorie a acţiunilor; apreciază oportunitatea de a acţiona, de a explora şi de a manipula obiecte, de a construi şi de a crea în mediul real; într-o expunere, manifestă tendinţa de a puncta ideile prin mişcări ale mâinilor, iar în timp ce învaţă sau ascultă o expunere au tendinţa de a se juca cu mici obiecte Acestor persoane li se recomandă utilizarea următoarelor strategii: în timp ce învăţaţi, plimbaţi-vă sau efectuaţi în aer mişcări cu mâinile sau cu un indicator, punctând ritmic ideile principale; încercaţi „să scrieţi” în aer sau pe masă cu mişcări ale degetelor ideile principale, apoi încercaţi să le vizualizaţi cu ochii închişi gândindu-vă la sunetele pe care vi le sugerează; mai târziu, când vreţi să vă amintiţi ideile, încercaţi să rememoraţi aceste imagini şi sunete; notaţi-vă ideile principale sau conceptele cheie pe cartonaşe colorate, pe care să le aranjaţi apoi în diverse moduri, reconstruind materialul; în timp ce citiţi, luaţi notiţe, subliniaţi ideile, faceţi scurte rezumate ale fragmentelor de text; dacă munca la birou vi se pare obositoare, luaţi frecvent pauze şi încercaţi să vă creaţi o ambianţă adecvată, alegând decoraţiunile şi culoarea preferată, utilizaţi muzica de fundal, practicaţi regulat un sport Profesorului/formatorului care se adresează cursanţilor cu stil de învăţare vizual i se recomandă: să utilizeze metode didactice cum ar fi experimentele, dramatizările, jocurile de rol, activităţile practice, permiţându-le acestora să se implice activ; în cadrul unor activităţi susţinute care presupun concentrare, să le acorde cursanţilor mici pauze pentru mişcare sau relaxare; să utilizeze variate activităţi tactil-kinestezice în cadrul predării; să utilizeze variate resurse multimedia (cumputer, videoproiector, camera video, etc) I 2 3 Particularităţi ale învăţării la vârsta adultă Dorind să sublinieze diferenţele existente în ceea ce priveşte predarea şi învăţarea la adulţi, respectiv la copii şi adolescenţi, M Knowles, unul dintre pionierii educaţiei pentru adulţi în S U A , a sugerat că atunci când persoanele care învaţă sunt adulţi, termenul „pedagogie” (provenind de la cuvintele pedi – copil şi androgus – a conduce, din greaca veche) ar trebui înlocuit cu termenul „andragogie” (andros însemnând în limba greacă om, bărbat matur) Conform lui Knowles andragogia este arta şi ştiinţa de a-i ajuta pe adulţi să înveţe În tabelul de mai jos sunt prezentate principalele diferenţe dintre pedagogie şi andragogie PEDAGOGIEANDRAGOGIE Perspectiva asupra persoanei care învaţă* activitatea elevului este dirijată de profesor; * profesorul îşi asumă răspunderea cu privire la cunoştinţele predate, modul de predare, organizarea activităţii şi rezultate; * profesorul evaluează activitatea elevului; * învăţarea adulţilor este autodirijată; * aceştia îşi asumă răspunderea cu privire la propria activitate; * adulţii îşi autoevaluează performanţele şi progresul; Rolul experienţei anterioare * elevul nu are o experienţă anterioară suficient de bogată ca să poată fi utilizată ca resursă în învăţare; * experienţa profesorului este cea mai importantă; * adulţii au o experienţă anterioară semnificativă cantitativ şi calitativ; * având experienţe de viaţă bogate şi diverse, adulţii constituie unul pentru altul resurse de învăţare reciprocă; * experienţa anterioară diferită asigură diversitatea în grupele de adulţi; * experienţa anterioară semnificativă contribuie la formarea identităţii; Oportunităţile de învăţare* elevilor li se spune de către profesor ce trebuie să înveţe; * în cazul adulţilor, orice schimbare în mediu poate constitui o oportunitate de învăţare; * adulţii au adesea o puternică motivaţie internă de a cunoaşte anumite aspecte dintr-un domeniu; * adulţii au abilitatea de a evalua diferenţa dintre nivelul de cunoaştere la care se află la un moment dat şi nivelul la care doresc să ajungă; Orientarea învăţării * învăţarea este un proces de achiziţie a unor conţinuturi stabilite de profesor; * unităţile de învăţare sunt eşalonate şi organizate în funcţie de structura logică a materialului; * adulţii doresc/sunt interesaţi să rezolve anumite probleme sau să îndeplinească anumite sarcini, să îşi dezvolte competenţe specifice într-un domeniu clar precizat, să schimbe ceva în viaţa lor; * învăţarea adulţilor este orientată spre rezolvarea problemelor practice din viaţa personală sau profesională; Motivaţia * elevul este motivat preponderent extern, prin note şi teama de eşec; * la adulţi există o motivaţie internă pentru învăţare, generată de: stima de sine, nevoia de recunoaştere, dorinţa de a avea o calitate a vieţii mai bună, etc M Knowles (1984) a formulat următoarele principii ale învăţării la vârstă adultă: (1) Învăţarea la vârsta adultă este autonomă şi autodirijată Autonomia în învăţare se referă la faptul că, de regulă, adulţii sunt capabili să îşi gestioneze propria activitate de învăţare, stabilindu-şi obiectivele, identificând resurse şi mijloace, selectând metodele adecvate şi evaluându-şi progresul Prin urmare, în cadrul programelor de educaţie a adulţilor, acestora trebuie să li se asigure o anumită autonomie în selectarea temelor şi a materialelor, în planificarea activităţii, în evaluarea rezultatelor, rolul profesorului fiind cu precădere unul de facilitator al învăţării (stimulând implicarea în activitate, documentarea, comunicarea, colaborarea în cadrul grupului, oferind sprijin în înţelegerea unor conţinuturi, etc ) (2) Adulţii au acumulat în timp cunoştinţe şi experienţă de viaţă, care pot fi utilizate ca resurse în predare/învăţare Cunoştinţele anterioare şi experienţa de viaţă a adulţilor nu pot fi neglijate în învăţare deoarece acestea constituie o bază pentru achiziţia noilor cunoştinţe Profesorul poate facilita integrarea noilor cunoştinţe ajutându-i pe cursanţi să actualizeze experienţele relevante şi să stabilească asemănări sau relaţii între cunoştinţele noi şi cele existente Profesorii/formatorii de succes îşi acordă timp pentru a descoperi ce ştiu cursanţii şi ce doresc aceştia să afle din cadrul programului (3) Învăţarea adulţilor este orientată spre scop Odată ce au decis să urmeze un curs, adulţilor le sunt de regulă foarte clare motivele acestei decizii şi ştiu destul de exact ce doresc să obţină după parcurgerea lui Ei apreciază programele educaţionale riguros organizate, cu componente bine definite Profesorului îi revine sarcina să le demonstreze cursanţilor că obiectivele lor sunt în acord cu obiectivele generale ale cursului şi cu obiectivele celorlalţi participanţi (4) Adulţii şi-au dezvoltat deprinderi şi stiluri de învăţare (5) Învăţarea adulţilor este motivată mai mult intern decât extern (6) Învăţarea adulţilor este orientată în funcţie de relevanţa personală a cunoştinţelor predate (în funcţie de interesele persoanei) La vârsta adultă, oamenii sunt dispuşi să înveţe ceea ce ei consideră important sau util, îndeosebi lucrurile pe care le pot aplica imediat în viaţa lor profesională sau particulară Profesorul va trebui să identifice de la început interesele cursanţilor, individualizând pe cât posibil predarea (7) Învăţarea adulţilor este centrată mai mult pe probleme practice decât pe conţinuturi abstracte Adulţii sunt pragmatici în învăţare, focalizându-şi atenţia asupra aspectelor pe care le consideră utile în practică Aceştia prezintă un interes scăzut pentru aspectele teoretice generale ale unei teme, motiv pentru care profesorului îi revine sarcina de a sublinia aplicaţiile practice ale acesteia De asemenea, adulţii sunt mai dispuşi să rezolve sarcini sau probleme concrete, decât să memoreze cunoştinţe factuale (8) Nu în ultimul rând, respectul faţă de cursanţi este o condiţie a învăţării Recomandarea pentru profesor este să valorizeze experienţa anterioară a cursanţilor, tratându-i ca parteneri egali şi colaboratori, încurajându-i să-şi exprime opiniile După D Billington (1990) programele de educaţie a adulţilor eficiente prezintă următoarele caracteristici: * un mediu de învăţare unde cursanţii se simt în siguranţă şi se simt sprijiniţi, unde le sunt apreciate individualitatea, experienţa de viaţă, abilităţile şi competenţele; * un mediu de învăţare care promovează şi încurajează gândirea critică, explorarea şi creativitatea; * învăţarea este în mare măsură autodirijată, studenţii sau cursanţii asumându-şi responsabilitatea pentru propria învăţare; * învăţarea este individualizată, centrată pe interesele şi necesităţile concrete ale cursanţilor, aceştia colaborând cu profesorii în demersul de individualizare şi adaptare a programelor; * mediul de învăţare este stimulativ, situaţiile-problemă constituind adevărate provocări intelectuale pentru cursanţi; * o puternică implicare în învăţare; cursanţii nu sunt ascultători pasivi, aceştia se implică în dialog, interacţionează unii cu ceilalţi şi cu profesorul, formulează probleme, exprimă opinii şi schimbă idei, exersează, cooperează, utilizează experienţa personală pentru concretizarea aspectelor teoretice, etc; * mecanisme de feed-back eficiente, prin intermediul cărora profesorul culege informaţii aproape în permanenţă, adaptându-şi activitatea de predare şi dirijând învăţarea în funcţie de rezultate Speck (1996) a identificat la rândul lui o serie de caracteristici ale învăţării adulţilor, pe baza cărora a formulat mai multe recomandări: * Adulţii sunt motivaţi să înveţe doar atunci când consideră că obiectivele procesului sunt realiste şi importante pentru ei Aplicaţiile „în mediul real” (profesional şi individual) constituie utile oportunităţi de învăţare * Adulţii doresc să deţină un anumit grad de control asupra învăţării şi tind să respingă activităţile care le-ar putea pune în pericol convingerile privind competenţele În cadrul programelor educaţionale pentru adulţi, este important ca acestora să li se ofere posibilitatea de a decide „ce”, „când”, „cum” şi „de ce” doresc să înveţe * În cazul adulţilor este important sentimentul că ceea ce învaţă le este necesar şi util în viaţa de zi cu zi şi în activitatea profesională Activităţile de predare la adulţi trebuie să includă numeroase exemple şi aplicaţii concrete * Comparativ cu elevii de gimnaziu sau liceu, adulţii sunt adesea mult mai implicaţi motivaţional şi afectiv în activitatea de învăţare În cadrul grupurilor de adulţi care învaţă este important să se creeze un climat de colaborare, respect şi sprijin reciproc, eliminându-se teama acestora de a fi evaluaţi, judecaţi sau dezaprobaţi de ceilalţi * Adulţii au nevoie de feed-back structurat cu privire la munca depusă În acest sens, se recomandă utilizarea unor probleme sau a unor sarcini relevante în raport cu obiectivele formării, acestea constituind oportunităţi de evaluare a rezultatelor Analizându-şi performanţele în îndeplinirea acestor sarcini, pe baza unor indicatori obiectivi uşor de înregistrat, cursanţii îşi pot forma o imagine clară privind progresul şi propriile competenţe * Activităţile desfăşurate în cadrul grupurilor de lucru, în special în etapele de aplicare a cunoştinţelor teoretice în situaţii practice, le oferă adulţilor oportunitatea de a-şi împărtăşi experienţele şi de a reflecta asupra acestora * Adulţii au o experienţă anterioară bogată şi variată, atât sub aspectul cunoştinţelor şi procedurilor, dar şi în ceea ce priveşte anumite obişnuinţe, stiluri de a acţiona, credinţe şi convingeri, interese şi competenţe; toate acestea trebuie luate în calcul şi valorificate în cadrul programelor de formare * Transferul învăţării nu este un proces automat, el trebuie facilitat Acest lucru se poate realiza prin activităţi tutoriale În acest sens, un exemplu de bună-practică îl constituie crearea grupurilor de discuţii on-line, în cadrul cărora participanţii îşi împărtăşesc experienţele, iniţiază dezbateri şi îşi oferă suport reciproc, după încheierea propriu-zisă a unui program de formare R Zemke & S Zemke (1984) adaugă următoarele observaţii: * Odată cu înaintarea în vârstă, adulţii au o disponibilitate din ce în ce mai redusă în a studia prezentări teoretice ample; aceştia preferă prezentările sintetice ale cadrului teoretic, focalizându-şi atenţia asupra aplicaţiilor practice * Adulţii se implică personal în activitatea de învăţare, iar erorile şi insuccesele pot să le afecteze stima de sine; pentru a-şi proteja stima de sine, aceştia preferă în adesea strategiile rezolutive rutiniere, obişnuite, care nu implică prea multe riscuri * Cunoştinţele noi care contrazic sau diferă sub aspect conceptual în raport cu baza de cunoştinţe anterioare a persoanei, în raport cu credinţele şi convingerile acesteia, vor fi integrate mai lent În multe situaţii, se recomandă ca programele de educaţie a adulţilor să includă strategii de modificare a credinţelor şi convingerilor culturale ale cursanţilor * Colaborarea în cadrul grupurilor de lucru este benefică şi în cazul adulţilor, însă trebuie avut în vedere faptul că la adulţi este mai dificil de organizat Odată cu înaintarea în vârstă, multe persoane preferă învăţarea individuală, autodirijată, folosind materiale de lucru „neutre”: cărţi, sisteme multimedia, etc În contextul unei analize a programelor de învăţare pe tot parcursul vieţii, K P Cross (1981) a elaborat un model al Caracteristicilor Elevilor Adulţi (CEA) Modelul integrează o serie de asumpţii din andragogie, învăţarea experenţială şi psihologia vârstelor Autoarea atrage astfel atenţia asupra necesităţii adaptării şi individualizării programelor de studiu în funcţie de caracteristicile individuale ale cursanţilor şi în funcţie de caracteristicile contextuale ale procesului Modelul CEA cuprinde două tipuri de caracteristici (variabile): personale şi situaţionale Caracteristicile personale includ modificări biologice datorate înaintării în vârstă, aspecte specifice ale etapelor de dezvoltare psihosocială şi particularităţi individuale corespunzătoare fazelor de evoluţie (fazele de evoluţie fiind determinate de evenimentele semnificative din viaţa persoanei: căsătorie, schimbarea locului de muncă, pensie) Caracteristicile situaţionale se referă la contextul în care are loc activitatea de învăţare: învăţământ cu frecvenţă redusă versus învăţământ de zi, respectiv învăţământ voluntar versus învăţământ obligatoriu Analiza acestor variabile aflate în interacţiune are ca scop oferirea de sugestii pentru proiectarea unor programe de educaţie a adulţilor adaptate caracteristicilor participanţilor şi caracteristicilor situaţionale În general, se consideră că organizarea procesului de învăţare (ex : planificare orară, stabilirea locaţiei, selectarea procedurilor) depinde de primul tip de variabile, iar caracterul autodirijat, respectiv caracterul centrat pe probleme al învăţării, depind de a doua categorie de variabile K P Cross (1981) consideră că în cadrul programelor de educaţie a adulţilor trebuie avute în vedere următoarele principii: * programele de educaţie pentru adulţi trebuie să valorifice experienţa participanţilor; * programele de educaţie pentru adulţi trebuie să fie adaptate limitelor de vârstă ale participanţilor; * adulţii trebuie stimulaţi să progreseze în dezvoltarea personală; * adulţii trebuie să beneficieze de cât mai multe opţiuni privind disponibilitatea şi organizarea programelor de învăţare Învăţarea autodirijată este procesul în cadrul căruia individul are iniţiativa învăţării, acesta stabileşte propriile nevoi de învăţare, formulează obiectivele, identifică resursele umane şi materiale necesare, selectează şi aplică strategii adecvate de învăţare şi îşi evaluează propriile rezultate (după M Knowles) Învăţarea adulţilor este în mare măsură autodirijată (P Cross estimează că aproximativ 70% din învăţarea adulţilor este învăţare autodirijată) Dezvoltarea autonomiei în învăţare este un obiectiv important în formarea elevilor şi studenţilor În general, învăţarea autodirijată şi învăţarea dirijată extern sunt comparabile în termeni de eficienţă; există situaţii când învăţarea autodirijată conduce la rezultate mai bune, aşa cum există situaţii când este mai adecvată învăţarea dirijată extern Cu toate acestea, utilizarea învăţării autodirijate în cadrul programelor de educaţie a adulţilor prezintă o serie de avantaje suplimentare: * permite orientarea procesului spre problemele practice, relevante în raport cu interesele cursanţilor, transferul învăţării în mediul profesional şi individual fiind astfel facilitat; * este individualizată, orientată spre cei care învaţă: cursanţii pot decide asupra conţinuturilor tematice, asupra materialelor, metodelor şi strategiilor didactice utilizate, îşi pot planifica activitatea şi efortul depus în funcţie de nevoile de instruire, pot alege strategii adecvate stilurilor de învăţare, etc * presupune o implicare semnificativă în activitate; * favorizează dezvoltarea metacognitivă; * promovează gândirea critică; * motivează şi diversifică activitatea; * dezvoltă abilităţi de planificare şi gestionare a activităţii; * timpul dedicat învăţării este flexibil (aspect important în cazul persoanelor care desfăşoară activităţi profesionale solicitante); * este economică, necesitând mai puţine resurse materiale şi financiare din partea organizatorilor de program Caracterul autodirijat al învăţării poate fi plasat pe un continuum: se poate spune că orice activitate de învăţare eficientă este într-o oarecare măsură autodirijată Pe de altă parte, autodirijarea învăţării nu implică în mod necesar o independenţă totală sau izolarea completă a celor care învaţă Cursanţii pot fi implicaţi într-o serie de strategii didactice: orientarea lecturii, grupe de studiu, practică în organizaţii, grupe de dialog on-line etc, fără ca acestea să fie incompatibile cu caracterul autodirijat al învăţării De asemenea, învăţarea autodirijată nu exclude dialogul dintre formator şi cursanţi sau rolul acestuia în indicarea resurselor învăţării, promovarea gândirii critice, evaluarea rezultatelor, etc B J Zimmerman (2001) descrie patru niveluri distincte de competenţă cognitivă, care determină patru forme de învăţare: * nivelul învăţării vicariante bazată pe observaţie şi demonstraţie care face apel la strategiile cognitive de reproducere; * nivelul învăţării prin emulaţie realizată prin imitaţie, unde retroacţiunea are un rol important pentru învăţare; * nivelul învăţării autocontrolate care se referă la actele de învăţare autodirijată realizate într-o structură formală; * nivelul învăţării autodirijate, când cel care învaţă este capabil să-şi adapteze sistematic strategiile la condiţiile de mediu variabile (adaptare personală contextualizată) Zimmerman subliniază faptul că performanţele în învăţare nu depind doar de caracteristicile înnăscute ale subiecţilor şi de calitatea predării, anumite caracteristici personale având la rândul lor o influenţă semnificativă: iniţiativa, perseverenţa, sentimentul de autoeficacitate şi autodirectivitatea Autorul propune un model ciclic al învăţării autodirijate (Fig I 2 4), în cadrul căruia învăţarea este reprezentată ca un proces continuu, alcătuit din trei faze: pregătire, autoreflecţie, acţiune sau performanţă, desfăşurându-se într-un context specific, structurat de calităţile persoanei care învaţă şi de resursele disponibile Faza de pregătire constă în analiza sarcinii, automotivare, analiza şi formularea obiectivelor, respectiv planificarea strategică Cursanţii nu se implică în planificarea activităţii de învăţare, decât în condiţiile în care consideră că au capacitatea de a-şi îndeplini obiectivele; la acest nivel un rol important îl are sentimentul de autoeficacitate (convingerile persoanei privind capacitatea sa de a învăţa eficient) Faza de performanţă presupune implementarea unor strategii de autoînvăţare, gestionare a timpului, căutare de sprijin, organizare a mediului, management al activităţii; aceste strategii permit optimizarea efortului persoanelor care învaţă Monitorizarea cognitivă a performanţei în învăţare şi a factorilor de care depinde aceasta, constituie o altă categorie de strategii subordonate fazei de performanţă Faza de autoreflecţie implică strategii de autoevaluare, atribuire de semnificaţii cauzale pentru rezultatele observate şi analiză a reacţiilor generate de rezultatele evaluării Autoevaluarea se realizează prin raportarea performanţei proprii la un standard, criteriu sau scop sau prin compararea propriilor percepţii privind performanţa cu feed-back-ul primit de la colegi Atribuirile cauzale influenţează semnificativ continuarea activităţii; de exemplu, cursanţii care atribuie rezultatele învăţării unor caracteristici individuale fixe, înnăscute, vor fi mai puţin dispuşi să îşi perfecţioneze strategiile; atunci când eşecurile sunt atribuite însă unor strategii de lucru inadecvate, cursanţii se vor implica în modificarea acestora Reacţiile consecutive evaluării includ satisfacţia personală şi inferenţele adaptative; satisfacţia personală este condiţionată de performanţa obţinută sau de îndeplinirea obiectivelor propuse, influenţând planificarea strategică şi acţiunile viitoare Fig I 2 4 Modelul ciclic al învăţării autodirijate (B J Zimmerman) Conform lui Zimmerman (2001) învăţarea autodirijată este susţinută de o serie de procese de autoreglare şi de un sistem de convingeri personale, astfel: * procese metacognitive: planificarea, organizarea, autoinstruirea, automonitorizarea şi autoevaluarea învăţării; * procese comportamentale: selecţia, organizarea şi crearea mediilor de învăţare; * procese şi convingeri care motivează învăţarea autodirijată: convingeri privind propria capacitate de a învăţa, convingeri privind relevanţa rezultatelor învăţării, interesul intrinsec al persoanei privind sarcinile de învăţare, satisfacţia sau insatisfacţia cu privire rezultatele obţinute, etc În cadrul învăţării autodirijate, procesele care susţin învăţarea şi convingerile personale care o motivează sunt (auto)reglate permanent în raport cu trei surse de control, fiecare dintre acestea antrenând o componentă de feed-back: * autoreglarea comportamentală se referă la monitorizarea şi ajustarea strategică a proceselor motorii; * autoreglarea contextuală implică observarea şi modificarea adaptativă a condiţiilor mediului de învăţare (de pildă, eliminarea factorilor de distragere a atenţiei) * autoreglarea internă se realizează prin monitorizarea şi ajustarea stărilor cognitive şi afective care susţin învăţarea În concluzie se poate afirma că, motivaţia de a învăţa reprezintă o premisă importantă a învăţării autodirijate, dar nu este şi suficientă; învăţarea autodirijată presupune abilităţi metacognitive şi de control a procesului Autodirijarea în învăţare depinde de condiţiile de viaţă şi de caracteristicile mediului celui care învaţă, este progresivă şi educabilă Competenţa de a învăţa în mod autonom se formează prin instruire şi implică factori cognitivi, metacognitivi şi emoţionali P R Pintrich (2000) a abordat învăţarea din perspectivă socio-cognitivă, propunând un model al învăţării autodirijate (Fig I 2 4) alcătuit din patru faze/categorii de procese: planificare, automonitorizare, control şi evaluare Corespunzător fiecărei faze, activităţile de autoreglare au fost structurate pe patru domenii: cognitiv, motivaţional-afectiv, comportamental şi contextual Faza de planificare constă în stabilirea obiectivelor, actualizarea cunoştinţelor anterioare relevante în raport cu tema de interes, actualizarea cunoştinţelor metacognitive (recunoaşterea dificultăţilor care pot să apară în diverse situaţii-problemă, identificarea cunoştinţelor şi a abilităţilor necesare pentru depăşirea acestora, identificarea resurselor şi a strategiilor utile, etc ); activarea unor factori motivaţionali şi afectivi (convingeri de autoeficacitate sau competenţă, relevanţa şi importanţa personală a sarcinilor, interesul personal, asumarea obiectivelor, etc ); planificarea timpului şi a efortului; analiza modului în care sunt percepute sarcinile şi contextul învăţării Faza de automonitorizare se referă la conştientizarea de către individ a propriilor stări cognitive, motivaţionale sau afective, a efortului depus, a timpului alocat diverselor sarcini, a condiţiilor de mediu De exemplu, activităţile metacognitive care implică conştientizarea înţelegerii unui material sunt incluse aici; uneori personale care învaţă îşi dau seama că nu înţeleg textul pe care tocmai l-au citit sau alteori îşi pot da seama că citirea este prea rapidă în raport cu obiectivele propuse ACTIVITĂŢI DE AUTOREGLARECONTEXTUALĂPercepţia sarcinii Percepţia contextuluiMonitorizarea schimbărilor la nivelul sarcinii şi la nivelul contextuluiRenegocierea sau schimbarea sarcinii Schimbarea sau abandonarea contextuluiEvaluarea sarcinii Evaluarea contextului COMPORTAMENTALĂPlanificarea timpului şi a efortului Planificarea auto-obervării comportamentuluiConştientizarea şi monitorizarea efortului, a timpului Auto-observarea comportamentuluiIntensificarea/ reducerea efortului Perseverenţă/ renunţare Căutarea sprijinuluiSelectarea comportamentelor MOTIVAŢIONAL AFECTIVĂAsumarea obiectivelor Convingeri de autoeficacitate Percepţia dificultăţii sarcinilor Convingeri privind relevanţa sarcinilor Trezirea interesului Conştientizarea şi monitorizarea motivaţiei şi a proceselor afectiveSelecţia şi adaptarea strategiilor de monitorizare a motivaţiei şi a emoţiilorReacţii afective Atribuiri COGNITIVĂStabilirea obiectivelor Actualizarea cunoştinţelor anterioare despre temă Actualizarea cunoştinţelor metacognitive Monitorizare metacognitivă Monitorizarea proceselor cognitiveSelectarea şi adaptarea proceselor cognitive pentru raţionament, rezolvare de problemeJudecăţi cognitive Atribuiri PLANIFICAREMONITORIZARECONTROLEVALUARE ŞI REFLECŢIE Fig I 2 4 Modelul socio-cognitiv al învăţării autodirijate (Pintrich, 2000) În cadrul fazei de automonitorizare sunt incluse de asemenea procesele care implică conştientizare motivaţiei persoanelor care învaţă (dacă acestea se simt capabile sau nu să obţină performanţa propusă, care sunt motivele pentru care se implică în activitate etc ), conştientizarea comportamentelor şi a factorilor care caracterizează mediul de învăţare (regulile stabilite în cadrul programului, cerinţele sarcinilor, modul în care se realizează evaluarea, etc ) În faza de control sunt aplicate rezultatele obţinute în urma monitorizării; persoana care învaţă selectează şi utilizează diverse strategii de control cognitiv şi metacognitiv, a motivaţiei şi a proceselor afective, a timpului şi a efortului depus pentru rezolvarea diverselor sarcini, a mediului de învăţare, etc Faza de autoevaluare sau de reflecţie se referă la judecăţile şi evaluările individuale privind performanţa, realizate de obicei prin raportarea rezultatelor obţinute la obiectivele propuse sau la anumite criterii stabilite anterior, sau prin compararea acestora cu rezultatele anticipate sau cu cele obţinute de colegi; atribuirile cauzale privind succesul sau eşecul (de pildă, eşecul învăţării poate fi atribuit unor cauze cum ar fi supraîncărcarea şi lipsa de timp, dificultăţi de management al activităţii, sau unor cauze cum ar fi lipsa de competenţă personală); reacţiile afective consecutive atribuirilor; eficienţa comportamentelor; caracteristicile mediului de învăţare; etc Aceste faze descriu o secvenţă generală de învăţare autodirijată, fără să fie structurate însă în funcţie de o anumită ierarhie sau ordine; ele se pot desfăşura simultan sau succesiv, dinamic, producând multiple interacţiuni între procese şi domenii Modelul oferă un cadrul comprehensiv de analiză a implicării multiplelor procese cognitive, motivaţionale, afective, comportamentale şi contextuale, în învăţarea autodirijată R Pintrich atrage atenţia asupra faptului că nu toate activităţile de învăţare academică sau non-academică ale elevilor sau ale adulţilor implică în mod necesar secvenţe de autodirijare; există numeroase situaţii când sarcinile pot fi îndeplinite, într-un mod mai mult sau mai puţin automat, prin apelul la cunoştinţele anterioare În urma cercetărilor întreprinse, R Hiemstra şi B Sisco (1990) subliniază importanţa „individualizării învăţământului pentru adulţi” Autorii au dezvoltat un model de individualizare a instruirii (Fig I 2 5) care cuprinde următoarele etape: I activităţi preliminare (justificare, motivare, planificare iniţială); I crearea unui mediu de învăţare pozitiv (fizic, social şi psihologic); I elaborarea planului de instruire (cursanţii fiind implicaţi activ alături de formator în evaluarea nevoilor de instruire individuale şi de grup, valorificarea experienţei anterioare relevante, stabilirea temelor de cunoaştere prioritare, etc); I identificarea activităţilor de învăţare (selectarea unor metode şi tehnici eficiente); I implementarea activităţilor de învăţare şi monitorizarea progresului (evaluare formativă); I evaluarea performanţelor individuale (în raport cu obiectivele propuse) Fig I 2 5 Secvenţele de desfăşurare a activităţii în cadrul unui program de instruire autodirijată (Hiemstra & Sisco, 1990) În cadrul programelor care promovează învăţarea individualizată (autonomă), instructorului/formatorului îi revine un important rol de manager şi facilitator al procesului: „învăţarea optimă este rezultatul unui proces de planificare atentă a interacţiunilor dintre instructor şi fiecare persoană care învaţă” (Hiemstra & Sisco, 1990) Instructorul/formatorul poate facilita învăţarea autodirijată prin: * furnizarea de informaţii şi materiale (cărţi, articole, resurse multimedia, etc); * orientarea căutării de informaţie în funcţie de nevoile individuale de instruire; * asistarea indivizilor sau a grupurilor de lucru în selectarea metodelor adecvate de studiu; * crearea unor contexte educaţionale care să le ofere cursanţilor ocazia să folosească metode şi tehnici de învăţare cât mai diverse; * oferirea de sprijin în evaluarea nevoilor individuale de învăţare şi a competenţelor, astfel încât fiecare cursant să îşi poată stabili propriul plan de activitate; * stimularea şi antrenarea interesului pentru învăţare; * stimularea colaborării şi a parteneriatelor în învăţare; * stimularea dezbaterilor, formularea de întrebări, organizarea unor grupe de lucru, a unor reţele sau cercuri de învăţare, etc; * oferirea de feed-back individualizat; * stabilirea unor contracte de învăţare pentru cursanţi; * sprijinirea cursanţilor în a-şi dezvolta atitudini de independenţă şi autonomie în învăţare; * încurajarea cursanţilor în a-şi construi o „filosofie personală” referitoare la activitatea teoretică şi practică proprie, sprijinirea acestora în familiarizarea cu dimensiunile fizice, emoţionale şi sociale ale mediilor educative; * valorizarea gândirii critice; * implementarea unor activităţi menite să dezvolte abilităţi de analiză, luare a deciziilor, dezvoltare personală, autoevaluare * implementarea unor activităţi menite să dezvolte atât abilităţile cognitive ale cursanţilor cât şi abilităţile metacognitive; * oferirea unor oportunităţi de auto-monitorizare a performanţelor, prin actualizarea obiectivelor învăţării şi oferirea de feed-back în raport cu acestea; * oferirea unor momente de autoreflecţie asupra învăţării; * validarea/evaluarea performanţelor individuale, pe parcursul şi la finalul programului Schunk şi Zimmerman (2001) oferă exemple de activităţi şi strategii didactice utile pentru predarea/formarea autonomiei în învăţare Printre acestea se numără: predarea directă, modelarea, exersarea dirijată sau autonomă, feed-back-ul, auto-monitorizarea şi auto-reflecţia, suportul social, discuţia metacognitivă Predarea directă este aplicată de obicei la începutul unui demers de dezvoltare a autonomiei în învăţare şi constă în a explica persoanei care învaţă: care sunt strategiile eficiente care o vor ajuta să gestioneze optim procesul; cum se utilizează acestea; care sunt abilităţile necesare; în ce condiţii se utilizează o strategie sau alta; care sunt avantajele fiecăreia; etc Modelarea este una dintre cele mai recomandate proceduri; în cadrul acesteia, cursanţii învaţă etapele învăţării autodirijate – planificarea activităţii, controlul desfăşurării acesteia, alocarea resurselor cognitive şi analiza rezultatelor, prin observarea profesorului sau a unor modele expert (persoane cu competenţe de autodirijare a învăţării) Exersarea strategiilor de autoreglare, iniţial într-o manieră dirijată apoi independent şi feed-back-ul primit de la ceilalţi cu privire eficienţa acestor strategii, sunt proceduri de învăţare mediată care contribuie la dezvoltarea competenţelor de autoevaluare a activităţii Automonitorizarea este o componentă importantă a autonomiei în învăţare; pentru învăţarea autodirijată nu este suficient ca persoana să cunoască strategii de învăţare eficiente, acesta trebuie să cunoască şi condiţiile de aplicare a acestora, modul în care funcţionează, eficienţa lor, modalităţile de reglare sau de schimbare atunci când devin inadecvate Suportul social din partea profesorilor şi colegilor contribuie, de asemenea, la dezvoltarea autonomiei în învăţare; suportul social este redus treptat, pe măsura ce activitatea persoanei devine tot mai independentă Discuţia metacognitivă implică practicarea independentă a strategiilor de autoreglare învăţate, reflectarea asupra desfăşurării lor, evaluarea performanţelor în învăţare şi a eficienţei strategiilor utilizate, modificarea lor dacă este cazul, etc şi discutarea tuturor acestor aspecte împreună cu colegii sau cu profesorul În cadrul programelor de învăţare pe tot parcursul vieţii, succesul învăţării autodirijate depinde de o serie de factori (H Siebert, 2001): * factori antecedenţi - experienţa anterioară; * factori individuali - trăsături de personalitate: siguranţa de sine, orientarea spre succes, exigenţa în raport cu propria persoană, toleranţa la frustrare; - caracteristici ale capacităţii de învăţare: structura cognitivă, metacunoaşterea, stilul de învăţare, perseverenţa; * conţinutul învăţării - semnificaţia şi relevanţa personală a cunoştinţelor, motivaţia intrinsecă, timpul şi efortul necesar îndeplinirii obiectivelor; * oferta de instruire - consiliere, informare, metode alternative, etc; * caracteristici ale mediului: social, profesional, cultural, nivelul stresului, presiunea timpului I 3 MOTIVAŢIA ÎnVĂŢĂRII I 3 1 Delimitări conceptuale Motivaţia este un proces sau un ansamblu de factori care antrenează, orientează şi menţin în timp comportamentul (Murphy & Alexander, 2000) Sau, conform unei alte definiţii, motivaţia reprezintă totalitatea mobilurilor interne ale conduitei, fie că sunt înnăscute sau dobândite, conştientizate sau neconştientizate, simple trebuinţe fiziologice sau idealuri abstracte (Al Roşca; după D Sălăvăstru, 2006) Conceptul include practic o mare varietate de determinanţi comportamentali (denumiţi generic „motive”): caracteristici de personalitate, abilităţi, atitudini, stări afective, anticiparea consecinţelor, caracteristici ale sarcinii, caracteristici ale contextului fizic şi social, etc Mai simplu spus, motivaţia descrie „cauzele” comportamentului; acceptând universalitatea principiului cauză-efect şi în descrierea psihicului, putem afirma că orice comportament uman este motivat Desigur, cu menţiunea că nu toate motivele sau cauzele comportamentale sunt accesibile conştiinţei iar în majoritatea cazurilor comportamentul este de fapt plurimotivat, fiind determinat de numeroşi de factori aflaţi în competiţie De pildă, participarea la un curs de formare poate fi determinată de rezultatul competiţiei dintre: dorinţa de a afla ceva nou, dorinţa de a colabora cu ceilalţi, dorinţa de a desfăşura o activitate interesantă, dorinţa de a obţine competenţe suplimentare, etc, la care se adaugă: lipsa de timp, oboseala resimţită în urma supraîncărcării cu sarcini profesionale, eventualele dificultăţi de integrare în cadrul grupurilor de lucru, dificultăţi de accesare a materialelor, teama de eşec, etc Motivaţia are două dimensiuni (funcţii): de activare şi mobilizare energetică, respectiv de orientare sau direcţionare a conduitei într-un anumit sens Atunci când descriem motivaţia cuiva ne referim de obicei la intensitatea şi la orientarea acesteia (astfel, vom spune că o anumită persoană are o puternică motivaţie de a învăţa, în timp ce o alta are o puternică motivaţie de a juca la loto) Motivaţia depinde de caracteristicile intrinseci ale sarcinii/activităţii desfăşurate (de pildă, elevii de liceu pot deveni interesaţi de istoria Greciei antice dacă profesorul le prezintă domeniul într-un mod foarte atractiv), sau poate descrie o orientare relativ stabilă a personalităţii (anumite persoane manifestă o lungă perioadă de timp un interes constant spre practicarea unui anumit sport, participarea la concerte de jazz, etc ) În general, indivizii recurg mai mult sau mai puţin automat la diverse comportamente, respectiv îşi proiectează sau îşi planifică activitatea în funcţie de antecedentele comportamentale propriu-zise (cum ar fi trebuinţele fiziologice: senzaţia de foame care precede căutarea hranei) sau în funcţie de rezultatele anticipate ale activităţii (de pildă, ne angajăm într-o activitate profesională asiduă anticipând un spor la salariu sau o posibilă promovare) În mod obişnuit se face distincţia conceptuală între următorii termeni: trebuinţă, impuls, dorinţă, intenţie, scop, aspiraţie, ideal, interese (după I Radu, 1991) Trebuinţele sunt considerate structuri bazale ale personalităţii, reflectând în mod pregnant echilibrul biopsihosocial al individului în condiţiile solicitărilor mediului extern Acestea semnalizează anumite stări interne, ale căror cerinţe de reechilibrare sunt traduse sub forma unor necesităţi specifice De pildă, lipsa hranei determină în plan subiectiv o senzaţie specifică de foame; procesul are la bază o serie de mecanisme neurofiziologice: deficitul de substanţe alimentare conduce la modificări ale compoziţiei chimice a sângelui, la accentuarea mişcărilor peristaltice şi la alte reacţii vegetative care vor constitui semnale adecvate, transmise spre talamus şi scoarţa cerebrală, determinând excitabilitatea crescută a centrilor alimentari de la nivelul sistemului nervos central În funcţie de geneza şi conţinutul lor, trebuinţele pot fi clasificate în: trebuinţe primare, înnăscute, cu rol de asigurare a integrităţii fizice a organismului şi trebuinţe secundare, formate în decursul vieţii şi cu rol de asigurare a integrităţii psihice şi sociale a persoanei În prima categorie se încadrează trebuinţele biologice sau organice (de foame, sete, sexuale, etc ) şi trebuinţele fiziologice sau funcţionale (de mişcare, relaxare, descărcare) Ele sunt comune pentru om şi animal, însă la om sunt modelate şi instrumentate sociocultural A doua categorie cuprinde trebuinţe materiale (de locuinţă, confort, de unelte şi instrumente), trebuinţe sociale (de comunicare, anturaj şi integrare socială, de cooperare, etc ) şi trebuinţe spirituale (de cunoaştere, estetice, etice, de realizare a propriei personalităţi) Impulsul este un termen care defineşte aspectul procesual al trebuinţei, constând în plan fiziologic în excitabilitatea accentuată a centrilor nervoşi corespunzători, iar în plan fiziologic în trăirea unei stări de tensiune, de pregătire a acţiunii Trebuinţa şi impulsul sunt practic două laturi ale aceluiaşi fenomen, primul termen desemnând aspectul său de conţinut iar cel de-al doilea aspectul procesual Dorinţa este o trebuinţă conştientizată, orientată spre obiectul ei Trebuinţa doar declanşează şi susţine energetic desfăşurarea unei acţiuni, în timp ce dorinţa presupune anticiparea sau proiectarea conştientă a unei modalităţi de satisfacere a acesteia Individul învaţă pe parcursul dezvoltării ontogenetice că anumite obiecte pot satisface anumite trebuinţe şi astfel, acestea devin obiecte ale dorinţelor sale Intenţia reprezintă latura voluntară şi direcţională a motivului, marcând trecerea de la motive spre scopuri sau proiecte Scopul este prefigurarea mentală a rezultatului dorit Stabilirea scopului este adesea rezultatul unor aproximaţii succesive, în funcţie de evaluarea pe care subiectul o face asupra mijloacelor disponibile de realizare Dacă un scop odată propus nu a fost atins şi intenţia nu s-a realizat, tensiunea psihică (impulsul) se menţine, astfel că acţiunile proiectate şi neterminate pot deveni surse de tensiune negativă Numeroase cercetări au demonstrat importantul rol motivaţional pe care îl deţin în desfăşurarea acţiunii, prefigurarea rezultatelor, a scopului şi reprezentarea acestora într-o manieră concretă Anticiparea sau simpla vizualizare mentală a unei stări dezirabile pe care dorim să o obţinem, participând de pildă la un curs de formare profesională, deţine un rol important în motivarea pentru acea activitate Profesorului (formatorului) îi revine sarcina de a utiliza pe parcursul predării o astfel de strategie motivaţională, concretizând mereu scopurile formării (competenţele pe care le vor dobândi cursanţii şi importanţa acestora pentru activitatea lor profesională ulterioară) Aspiraţia desemnează un rezultat pe care individul speră, doreşte să-l obţină, fiind o proiectare a trebuinţei de autorealizare şi performanţă Aspiraţia este o dorinţă sau un spectru de dorinţe, activate de anumite modele sociale În timp ce scopul se referă la un rezultat aşteptat, fiind stabilit prin estimarea şanselor reale şi presupune proiectarea unor mijloace concrete de realizare, aspiraţia se referă la un rezultat pe care individul ar dori să-l obţină, speră că, ipotetic, l-ar putea atinge, fără a preciza însă modalităţile concrete prin ar putea realiza acest lucru Nivelul de aspiraţie reprezintă o variabilă motivaţională importantă de care depinde implicarea în activitate şi concepţia de sine Nivelul de aspiraţie privind rezultatele învăţării depinde de un larg ansamblu de factori, cum ar fi comparaţia cu membrii grupului proxim şi experienţa anterioară Existenţa unei discrepanţe semnificative sistematice între nivelul de aspiraţie şi performanţa realizată (cu alte cuvinte atunci când persoana îşi fixează sistematic nişte scopuri nerealiste în raport cu capacităţile de care dispune sau în raport cu condiţiile concrete ale activităţii) poate conduce la pasivitate, neimplicare, frustrare, anxietate privind performanţa, etc Idealurile reprezintă proiecţii ale individului spre sisteme de modele şi valori care îi prefigurează acţiunile şi îi orientează programul de viaţă Acestea reflectă şi transfigurează atât experienţa proprie, cât şi experienţa semenilor, fiind integrate treptat în sistemul valoric al personalităţii Idealurile devin cu timpul valori personale, care motivează comportamentul Interesele descriu orientări selective, relativ stabile şi active spre anumite domenii de activitate Interesele sunt formaţiuni motivaţionale mai complexe decât trebuinţele, deoarece implică organizare, constanţă şi eficienţă iar în structura lor intră elemente cognitive, afective şi volitive Cunoaşterea motivelor care stau la baza comportamentului (propriu sau al celor din jur) contribuie la înţelegerea, predicţia şi chiar la controlul acestuia În context educaţional, motivaţia pentru învăţare constituie unul dintre principalii factori determinanţi ai performanţei I 3 2 Piramida trebuinţelor umane Psihologul umanist Abraham Maslow (1954) considera că activitatea umană este determinată de necesitatea satisfacerii anumitor trebuinţe specifice, pe care le-a clasificat în cinci categorii: * trebuinţe fiziologice: respiraţie, hidratare, hrană, excreţie, somn, adăpost, căldură, integritate corporală; * trebuinţe de securitate: protecţie în faţa unor posibile atacuri criminale, accidente sau riscuri, siguranţă şi stabilitate financiară, sănătate şi confort psiho-emoţional; * trebuinţe sociale: relaţii de prietenie, afecţiune, dragoste, colaborare, integrare socială, comunicare, suport familial; * trebuinţe de stimă de sine: respect faţă de sine, recunoaştere şi respect din partea celorlalţi, competenţă, prestigiu, statut social; * trebuinţe de auto-actualizare: realizarea propriului potenţial, dezvoltare personală, acceptare de sine şi acceptarea celorlalţi, spontaneitate, creativitate, umor, relaţii interpersonale democratice, etc În Fig I 3 1 este prezentată varianta adaptată în anii ’90 a diagramei (piramidei) trebuinţelor umane, elaborată de A Maslow Autorul adaugă câteva precizări privind funcţionarea în dinamica comportamentală a acestui model: * trebuinţele îşi pierd valoarea motivaţională pe măsură ce sunt satisfăcute, consideră Maslow; doar trebuinţele nesatisfăcute susţin energetic comportamentul; * trebuinţele plasate la baza piramidei au cel mai mare impact asupra comportamentului; Fig 3 1 Piramida trebuinţelor umane (Maslow, 1954) Fig 3 1 Piramida trebuinţelor umane (după A Maslow) Fig I 3 1 Piramida trebuinţelor umane (A Maslow, 1954) * trecerea la un nivel superior al piramidei are loc doar dacă trebuinţele de pe nivelele inferioare au fost, într-o oarecare măsură, satisfăcute, fapt care sugerează existenţa unei ordini, a unei succesiuni în satisfacerea acestora; * apariţia unei trebuinţe noi, după satisfacerea celei anterioare nu se realizează brusc, ci gradual; * cu cât o trebuinţă se află mai aproape de vârful piramidei, cu atât ea este mai specific umană; * trebuinţele nesatisfăcute un timp mai îndelungat (îndeosebi cele situate la baza piramidei), devin tot mai accentuate şi mai presante, determină reacţii emoţionale negative sau pot mobiliza reacţii defensive; * trebuinţele de pe nivelele superioare ale piramidei sunt mai puţin urgente din punct de vedere subiectiv, însă satisfacerea lor produce fericire şi creşte chiar eficienţa biologică a organismului, în timp ce nesatisfacerea trebuinţelor bazale pune în pericol integritatea funcţională a acestuia Piramida trebuinţelor descrie de fapt un model al dezvoltării umane, aplicabil atât la nivel individual cât şi la nivel macro-cultural Reprezentant al curentului umanist, A Maslow consideră că scopul final al persoanei este auto-actualizarea deplină a propriului potenţial În acest sens, Maslow a formulat o serie de indicaţii pentru educatori (cunoscute astăzi ca principii ale educaţiei umaniste): * Trebuie să învăţăm oamenii să fie autentici, adică să se cunoască pe sine şi să îşi cunoască forţa interioară * Trebuie să învăţam oamenii să-şi depăşească barierele culturale, devenind cetăţeni ai lumii * Trebuie să ajutăm oamenii să îşi descopere vocaţia, chemarea, menirea sau destinul; acest lucru este valabil în special cu privire la alegerea profesiei şi a partenerului de viaţă * Trebuie să învăţăm oamenii că viaţa este preţioasă, că este o bucurie să trăieşti Persoanele care vor reuşi să descopere partea bună, fericită, a fiecărei situaţii, îşi vor da seama că viaţa merită trăită * Fiecare persoană trebuie acceptată aşa cum este ea şi trebuie ajutată să se cunoască pe sine Numai după ce ne cunoaştem cu adevărat aptitudinile şi limitele, putem construi şi ne putem valorifica potenţialul * Trebuie să vedem dacă trebuinţele bazale ale persoanei sunt satisfăcute Aceste trebuinţe se referă la siguranţă, apartenenţă, stimă de sine * Trebuie să „împrospătăm conştiinţa” celorlalţi, învăţându-i să aprecieze frumuseţea în natură şi în viaţă * Trebuie să îi învăţăm pe ceilalţi că este bine să deţină controlul, nu să abandoneze Fiecare persoană trebuie să persevereze în a-şi îmbunătăţi calitatea vieţii, sub toate aspectele * Trebuie să învăţăm oamenii să transceadă problemele mărunte, nesemnificative, focalizându-şi atenţia doar asupra problemelor importante ale vieţii: nedreptatea, durerea, suferinţa, moartea * Trebuie să învăţăm oamenii să facă alegeri/să ia decizii bune În pofida anumitor critici metodologice, modelul ierarhic propus de Maslow este frecvent menţionat şi astăzi în psihologia educaţiei, pedagogie, psihologia dezvoltării, formare personală, consiliere şi orientare şcolară, management, etc Implicaţiile acestuia în educaţia adulţilor se referă în special la adaptarea ofertelor de formare în raport cu cerinţele grupului ţintă Trebuie avut în vedere faptul că, trebuinţele de cunoaştere sau trebuinţele estetice devin semnificative doar pentru persoanele la care trebuinţele situate mai aproape de baza piramidei au fost satisfăcute într-o măsură acceptabilă Persoanele care nu au un adăpost stabil, cărora le este ameninţată viaţa sau integritatea, persoanele care au sentimente marcante de nesiguranţă, care sunt marginalizate social, sunt considerate vulnerabile, pentru acestea recomandându-se proiectarea unor programe educaţionale speciale I 3 3 Valoarea motivaţională a aşteptărilor cursanţilor În sensul behaviorismului clasic, motivaţia pentru învăţare este prioritar determinată de consecinţele anticipate (aşteptate) ale respectivei activităţi Astfel, persoanele care participă în cadrul programelor de educaţie a adulţilor pot fi motivate de anticiparea obţinerii anumitor competenţe specifice, necesare în activitatea profesională, eventualitatea unei promovări, obţinerea unui plus de experienţă şi prestigiu profesional, etc (întăriri pozitive sau recompense); sau, acelaşi comportament poate fi determinat de teama de a nu-şi pierde locul de muncă, de a nu pierde la salariu, etc (întăriri negative, vezi secţiunea I 2 1 1 3) Desigur, merită subliniat faptul că în fiecare caz este vorba despre consecinţele anticipate ale activităţii, iar acestea s-ar putea să nu coincidă cu consecinţele potenţiale De pildă, o persoană care se consideră mai puţin inteligentă s-ar putea să renunţe în a-şi continua formarea profesională, deoarece aşteptările sale privind succesul sunt reduse; nu există însă nici o certitudine că, dacă s-ar fi implicat în activitate, consecinţele reale ar fi fost aceleaşi cu cele percepute de persoana respectivă la nivel subiectiv Aşteptările indivizilor privind performanţa în învăţare depind de: experienţa anterioară, percepţia dificultăţii sarcinii şi a mediului de învăţare, convingeri şi credinţe, scheme cognitive, atribuiri, numeroşi factori de personalitate, etc Edwards (1954) şi Atkinson (1964) arată că implicarea în activitate depinde atât de aşteptările persoanei privind performanţa cât şi de valoarea atribuită succesului Relaţia dintre aceste variabile este descrisă prin următoarea formulă: M = Ps × Vs unde M reprezintă motivaţia, Ps este probabilitatea percepută de succes, iar Vs este valoarea atribuită succesului Cu alte cuvinte, persoana care învaţă va fi cu atât mai motivată şi mai implicată în activitate, cu cât consideră performanţa mai probabilă şi cu cât îi acordă acesteia o mai mare importanţă (valoare) Formula fiind multiplicativă, motivaţia este foarte redusă dacă performanţa este considerată improbabilă sau foarte puţin importantă Atkinson (1964) arată că, în anumite condiţii, faptul că individul acordă o mare probabilitate succesului, poate contribui la reducerea motivaţiei acestuia de a se implica în activitate De pildă, un student care se consideră foarte inteligent sau capabil, sau care consideră materia deosebit de facilă, nu va fi dispus să aloce un efort prea mare pentru a învăţa În astfel de situaţii, performanţa uşor de obţinut este considerată mai puţin valoroasă, indivizii având în general tendinţa de a acorda o mai mare valoare succesului care se obţine cu dificultate Relaţia de inversă proporţionalitate dintre Ps şi Vs în cadrul formulei prezentate anterior, indică faptul că, motivaţia este maximă atunci când probabilitatea atribuită succesului este moderată, reducându-se treptat spre valorile extreme ale variabilei Ps Implicaţia directă în predare a acestei observaţii se referă la realizarea unei selecţii adecvate a sarcinilor, astfel încât nivelul lor de dificultate să fie perceput de cursanţi ca fiind unul moderat Dacă activitatea este considerată prea facilă, valoarea sa motivaţională scade deoarece performanţa este considerată mai puţin importantă, iar dacă activitatea este considerată prea dificilă, cursanţii vor depune probabil mai puţin efort estimând că oricum şansele lor de succes sunt reduse I 3 4 Valoarea motivaţională a aşteptărilor profesorului Cercetările arată că motivaţia şi performanţele în învăţare depind atât de aşteptările persoanelor care învaţă, cât şi de aşteptările profesorilor, formatorilor sau tutorilor Sociologul Robert Merton (1948) a studiat pentru prima dată un fenomen interesant, pe care l-a denumit fenomenul „profeţiilor care se autoîmplinesc” Acesta se referă la faptul că aşteptările, adesea eronate, ale oamenilor în raport cu ceilalţi indivizi sau în raport cu anumite grupuri, determină semnificative modificări comportamentale din partea ambelor părţi, astfel încât, în cele din urmă persoanele care fac obiectul aşteptărilor nejustificate ajung să se comporte în acord cu acestea De atunci încoace, fenomenul a incitat curiozitatea cercetătorilor, fiind demonstrat într-un mare număr de studii De exemplu, mai mulţi autori au indicat existenţa unor corelaţii semnificative între aşteptările profesorilor privind performanţele elevilor sau studenţilor şi rezultatele obţinute de aceştia Aşteptările pozitive i-au determinat pe profesori să comunice mai bine cu elevii, să interacţioneze mai mult, să le ofere mai multe materiale pentru studiu şi mai mult sprijin în învăţare, să se implice mai mult în activităţi tutoriale, etc În mod similar, convingerile studenţilor de sex masculin că persoana cu care vorbesc la telefon este atrăgătoare, facilitează comunicarea, persoana în cauză devenind la rândul ei mult mai amabilă Alte cercetări demonstrează faptul că, convingerea eronată a angajatorilor cu privire la lipsa de calificare a candidaţilor pentru un post oarecare, poate influenţa obţinerea unor rezultate slabe din partea acestora la interviurile de angajare, candidaţii fiind dezavantajaţi sub aspectul timpului acordat, al dificultăţii întrebărilor, al feed-back-ului nonverbal care tinde să fie preponderent negativ etc Rezultatele experimentale menţionate ilustrează importanţa comunicării unor aşteptări pozitive dinspre profesor spre cursant, cu privire la performanţa în învăţare Acestea pot fi comunicate direct sau indirect, verbal sau non-verbal În acest sens, profesorului i se recomandă: * să acorde atenţie egală tuturor persoanelor care răspund la întrebări sau exprimă opinii (prin acordarea unui timp suficient de răspuns, aprobare verbală sau mimică, menţinerea contactului privirii, etc ); * să manifeste deschidere în faţa opiniilor personale, să corecteze greşelile într-o manieră impersonală, evitând criticile şi subliniind mereu aspectele pozitive şi progresul; * să evite sublinierea inutilă a unor diferenţe între cursanţi, oferindu-le sprijin în mod egal (prin întrebări, monitorizarea progresului, feed-back adecvat, evidenţierea performanţelor, stimularea comunicării, încurajarea reflecţiei şi a exprimării opiniilor etc) I 3 5 Valoarea motivaţională a atribuirilor Oamenii atribuie diverse cauze sau explică în diverse moduri, evenimentele observate, comportamentele şi consecinţele acestora Performanţa în învăţare poate fi explicată pe baza competenţelor personale, poate fi atribuită prioritar utilizării unor strategii sau metode didactice eficiente, stilului de predare al profesorului, efortului depus, aşa cum eşecul poate fi atribuit timpului insuficient care a putut fi alocat acestei activităţi, lipsei de interes a persoanei, inaccesibilităţii materialului didactic, subiectivităţii evaluării, etc În general, indivizii tind să îşi păstreze o imagine de sine pozitivă prin atribuirile pe care le fac; astfel că, succesul este explicat de regulă pe baza calităţilor personale iar pentru eşec se găsesc diverse scuze, cum ar fi deficienţele de predare, supraîncărcarea cu sarcini, etc Weiner (1994) arată că atribuirile pe care oamenii le fac, pot fi caracterizate pe baza a trei dimensiuni: acestea pot fi interne sau externe, stabile sau instabile, respectiv controlabile sau incontrolabile Astfel, dacă rezultatele învăţării sunt atribuite propriilor competenţe, această atribuire este considerată stabilă (cauza nu este fluctuantă în timp) şi internă (cauza este plasată la nivelul individului); dacă rezultatele sunt în schimb explicate preponderent pe baza caracteristicilor activităţii desfăşurate, atribuirea este stabilă şi externă (cauza fiind exterioară individului); atribuirile pe baza efortului depus sunt considerate instabile şi interne, iar atunci când rezultatele obţinute sunt atribuite întâmplării sau norocului, atribuirea este instabilă şi externă Tipuri de atribuiri CauzaSTABILĂINSTABILĂ INTERNĂCompetenţele personaleEfortul depus Afirmaţii pentru succes„Sunt capabil”„Am muncit mult” Afirmaţii pentru eşec„Sunt incapabil”„Nu m-am străduit prea mult” EXTERNĂDificultatea sarciniiÎntâmplarea, norocul Afirmaţii pentru succes„A fost uşor”„Am avut noroc” Afirmaţii pentru eşec„A fost prea dificil”„Am avut ghinion” Atribuirile se schimbă în timp; de pildă, o persoană care îşi explică insuccesul pe baza întâmplării, protejându-şi astfel stima de sine, nu îşi poate menţine un timp îndelungat o astfel de explicaţie, dacă insuccesul se repetă Atribuirile negative stabile interne afectează stima de sine şi implicarea în activitate (persoana considerând inutil să se implice într-o activitate, în condiţiile în care estimează că nu poate ajunge la performanţă) Atribuirile stabile interne pentru succes, prezintă de asemenea o valoare motivaţională scăzută (individul raţionând că dacă este competent, inteligent, capabil, nu ar mai fi nevoie de prea multă implicare şi efort pentru a obţine rezultatul dorit) Rotter (1954) introduce în psihologie conceptul de locus of control; acesta poate fi intern sau extern Persoanele cu locus of control intern, au convingerea că rezultatele activităţii depind de efortul depus şi de abilităţile personale Persoanele cu locus of control extern consideră că rezultatele propriei activităţi depind de noroc, întâmplare, destin, de gradul de dificultate al sarcinii, de acţiunile celorlalţi Locus-ul of control intern se mai numeşte autoeficacitate Cercetările arată că persoanele cu locus of control intern ridicat, au performanţe mai bune în învăţare, comparativ cu cele care au acelaşi nivel de inteligenţă, dar au locus of control intern scăzut Dimensiunea locus of control se dovedeşte al fi al doilea predictor important de care depinde performanţa în învăţare (după inteligenţă şi abilităţi academice) (Slavin, 2002) Explicaţia este simplă: persoanele care consideră că performanţa depinde de propriul efort, sunt mai dispuse să se implice în activitate decât cele care atribuie performanţa întâmplării sau altor factori externi Atribuirea sistematică globală a eşecurilor unor factori interni, stabili şi incontrolabili (cum ar fi lipsa competenţei sau a abilităţilor înnăscute, etc ) poate conduce la scăderea stimei de sine, lipsă de implicare, pasivitate Desigur, în mod obiectiv, performanţa în învăţare depinde atât de factori externi cât şi de factori interni Cu toate acestea, supraestimarea ponderii unora dintre aceşti factori, influenţează semnificativ comportamentele individuale şi rezultatele activităţii Dimensiunea locus of control depinde de natura activităţii desfăşurate şi de alţi factori contextuali, precum şi de performanţa obţinută într-o anumită activitate De pildă, o persoană poate avea locus of control intern ridicat în ceea ce priveşte performanţa la matematică şi locus of control extern ridicat în ceea ce priveşte performanţa sportivă; după o serie de succese sportive, în urma descoperirii unei abilităţi particulare, utilă într-un anumit sport, aceeaşi persoană îşi poate dezvolta un locus of control predominant intern în raport cu performanţa la sportul respectiv Implicaţiile acestor cercetări în activitatea didactică se referă la monitorizarea dimensiunilor locus of control-ului şi asistarea cursanţilor în a atribui performanţa unor factori predominant interni (propriile competenţe, efortul depus, etc ) Recomandarea pentru profesor sau formator este să acorde o atenţie specială formulării feed-back-ului (cursanţilor li se va sublinia de pildă faptul că performanţa pe care tocmai au obţinut-o demonstrează că s-au implicat în învăţare, că au depus efort în acest sens, că strategiile de învăţare selectate s-au dovedit a fi eficiente, că şi-au dezvoltat anumite competenţe şi abilităţi, etc ) I 3 6 Neajutorarea învăţată Atunci când persoana nu mai poate sesiza nici o legătură logică între comportamentul efectuat şi consecinţele acestuia, va considera probabil că se află într-un mediu impredictibil, unde performanţa nu se mai află sub controlul său şi, în consecinţă, va fi mai puţin dispusă să se implice în activitate Să ne gândim de pildă la situaţia unui cursant care, deşi depune un efort considerabil pentru a învăţa, rezultatele evaluărilor indică uneori obţinerea unui anumit nivel de performanţă, dar în majoritatea cazurilor, acestea rămân extrem de modeste Persoana aflată într-o astfel de situaţie „învaţă” că performanţa nu depinde de efortul depus; simţindu-se „neajutorată” într-un mediu ostil şi incontrolabil, comportamentul acesteia va deveni pasiv Neajutorarea învăţată este o condiţie psihologică care survine ca urmare a percepţiei consecinţelor comportamentale ca fiind impredictibile (Seligman, 1975) sau ca urmare a atribuirii sistematice a eşecurilor unor cauze globale, stabile şi interne (reformularea atribuţională a neajutorării învăţate, Peterson et al , 1993) Persoanele cu un stil pesimist de gândire, caracterizat prin atribuirea sistematică a eşecurilor unor cauze globale, interne şi stabile sunt vulnerabile în faţa neajutorării învăţate şi depresiei Astfel, un cursant care consideră că insuccesul academic se datorează unei cauze interne, cum ar fi lipsa de competenţă, iar această atribuire cauzală se menţine în timp şi într-o mare varietate de situaţii (fiind stabilă şi globală), va considera probabil că nu are capacitatea de a-şi îmbunătăţi performanţele academice Persoanele care înregistrează eşecuri academice repetate sunt vulnerabile în a-şi dezvolta un stil de gândire caracterizat printr-un „pesimism defensiv”, protejându-se astfel în faţa evaluărilor negative („oricum nu voi reuşi să obţin ceea ce îmi doresc, deci nu mai merită să depun nici un efort în acest sens”) Profesorul (formatorul) poate preveni apariţia neajutorării învăţate apelând la următoarele strategii: * descompunerea obiectivelor predării în sarcini simple şi furnizarea unui feed-back imediat, consecutiv fiecărei etape parcurse; * sublinierea calităţilor individuale şi a performanţelor obţinute de cursanţi în diverse etape ale activităţii de învăţare; * promovarea unei perspective asupra neîmplinirilor sau eşecurilor ca şi cum acestea sunt dificultăţi care trebuie depăşite sau probleme care trebuie rezolvate; * predarea noilor cunoştinţe pornind de la situaţiile familiare, de la ceea ce cursanţii cunosc deja; actualizarea cunoştinţelor anterioare şi prezentarea unor probleme care pot fi rezolvate fără dificultate contribuie la crearea unui climat de siguranţă, de încredere în propriile competenţe a persoanelor care învaţă; * crearea unor oportunităţi pentru cursanţi de a selecta problemele pe care doresc să le rezolve, sau de a crea ei înşişi astfel de probleme; * sprijinirea cursanţilor în a-şi defini scopuri şi aşteptări realiste; * orientarea atenţiei spre desfăşurarea activităţii de învăţare, nu doar spre performanţă (spre finalitatea acestui proces); * sublinierea faptului că insuccesul nu se datorează doar lipsei unor abilităţi specifice; mult mai frecvent, acesta se datorează lipsei de implicare sau efortului redus I 3 7 Disonanţa cognitivă Disonanţa cognitivă descrie o stare de tensiune sau disconfort psihologic generată de coexistenţa unor idei, convingeri, atitudini sau credinţe între care există contradicţii logice, sau o stare generată de efectuarea unor comportamente care contravin convingerilor persoanei Conform teoriei disonanţei cognitive, eliminarea contradicţiilor dintre convingeri sau dintre convingeri şi comportamente, reprezintă o importantă forţă motivaţională (Leon Festinger, 1957) Indivizii dispun de următoarele opţiuni pentru a-şi rezolva stările de disonanţă cognitivă: * schimbarea atitudinilor sau convingerilor; * minimizarea importanţei cunoştinţelor/convingerilor contradictorii; * argumentarea sau justificarea suplimentară a uneia dintre opţiuni; De exemplu, persoanele care fumează pot trăi o stare de disonanţă cognitivă între plăcerea de a fuma, dorinţa de a fi sănătos şi de a avea o viaţă îndelungată şi informaţia că fumatul constituie un factor major de risc pentru cancerul pulmonar Disonanţa dintre aceste conţinuturi mentale poate fi redusă prin: renunţarea la fumat, negarea sau minimizarea riscului privind cancerul pulmonar, raţionalizarea comportamentului (persoana va spune că în definitiv toată lumea moare cândva, că există atâţia oamenii care au fumat mult timp şi nu s-au îmbolnăvit de cancer, că renunţarea la fumat poate avea ca efect creşterea semnificativă în greutate, riscantă de asemenea pentru sănătate, etc) Disonanţa cognitivă constituie o resursă motivaţională care merită exploatată în cadrul programelor de educaţie a adulţilor Profesorul sau formatorul poate crea situaţii de disonanţă cognitivă utilizând dialogul, dezbaterea, încurajând exprimarea opiniilor pro şi contra, implicând cursanţii în luarea deciziilor, în rezolvarea de probleme, etc I 3 8 Sentimentul de autoeficacitate Sentimentul de auto-eficacitate se referă la convingerile persoanei privind capacitatea sa de a-şi îndeplini obiectivele propuse sau de a obţine performanţa dorită (Albert Bandura) Sub aspect motivaţional, persoanele care au convingeri de auto-eficacitate puternice sunt mult mai implicite în activitate, depun un efort mai mare pentru obţinerea performanţei, sunt mai consecvente şi mai puţin dispuse să abandoneze în faţa dificultăţilor În plan cognitiv, aceste persoane au o viziune de ansamblu asupra activităţii, fiind mai competente în planificarea şi gestionarea desfăşurării acesteia Convingerile de auto-eficacitate corelează semnificativ cu autonomia şi autodirijarea învăţării În plan afectiv, persoanele cu convingeri puternice de auto-eficacitate prezintă anxietate mai redusă, un sentiment de control asupra mediului, abilităţi de coping, stimă de sine, optimism Acestea tind să atribuie eşecurile sau lipsa de performanţă preponderent unor factori externi, în timp ce persoanele cu un sentiment redus de auto-eficacitate tind să atribuie eşecurile unor factori interni, cum ar fi lipsa de competenţă Sub aspect decizional, persoanele cu convingeri puternice de auto-eficacitate sunt mult mai interesate în a exploata oportunităţile de învăţare, în dobândirea de noi competenţe, sunt capabile să îşi asume anumite riscuri, sunt incitate de noutatea unei situaţii, sunt mai responsabile, mai sigure pe alegerile lor, mai interesate de progres, etc În general, sentimentul de autoeficacitate corelează pozitiv cu performanţa într-o largă categorie de sarcini (profesionale, sociale, predare- învăţare, comunicare, orientare în carieră, etc ) Există desigur o limită optimă (maximă) a sentimentului de autoeficacitate; dacă această limită este depăşită, persoana în cauză s-ar putea să fie mai puţin dispusă să se implice în activitate şi să depună efort, subestimând dificultatea sarcinii şi supraestimându-şi propriile competenţe Conform lui A Bandura, sentimentul de autoeficacitate se dezvoltă prin: * experienţă (succesul contribuind la creşterea sentimentului de autoeficacitate iar eşecul la scăderea acestuia); * învăţare vicariantă (observând că o persoană cu abilităţi similare poate realiza un anumit lucru, vom presupune că şi noi putem reuşi); * pe baza feed-back-ului, încurajărilor sau descurajărilor primite de la ceilalţi (fiecare dintre noi ne putem aminti probabil situaţii din trecut când afirmaţiile unui profesor, ale unui prieten sau ale unui coleg ne-au influenţat semnificativ încrederea în propriile forţe); * pe baza interpretărilor reacţiilor psihofiziologice pe care persoana le resimte atunci când are de îndeplinit diverse sarcini (interpretarea unor astfel de reacţii: tensiune, agitaţie psihomotorie, nelinişte, gol în stomac, furnicături ale membrelor, dureri nespecifice, transpiraţie, etc ca indicatori de distres, contribuie la reducerea sentimentului de autoeficacitate, iar interpretarea lor ca semne ale mobilizării resurselor, ale implicării, contribuie la dezvoltarea acestui sentiment) Profesorii (formatorii) pot contribui la dezvoltarea sentimentului de autoeficacitate al cursanţilor apelând la următoarele strategii: * stabilirea unor obiective pe termen scurt, pe care aceştia să le considere incitante şi destul de uşor de atins; * utilizarea unor sarcini de învăţare al căror grad de dificultate creşte progresiv, până la un nivel situat în zona proximei dezvoltări (un nivel care depăşeşte puţin competenţele actuale ale persoanei, stimulând dezvoltarea); * promovarea învăţării colaborative şi a învăţării prin descoperire; * încurajarea implicării în activitate a celor care învaţă, a exprimării opiniilor şi a luării deciziilor, promovarea autonomiei în învăţare; * sprijinirea studenţilor (cursanţilor) în planificarea activităţii de învăţare; acestora li se cere de pildă ca pe parcursul activităţii, să îşi noteze progresul în raport cu fiecare obiectiv stabilit, verbalizând desfăşurarea etapelor următoare; * sprijinirea cursanţilor în selectarea unor strategii de învăţare adecvate; * adaptarea predării în raport cu interesele persoanelor care învaţă; * aprecierea performanţelor cursanţilor în raport cu obiectivele individuale sau cu performanţele anterioare, evitându-se compararea cu ceilalţi din grup; * aprecierea rezultatelor pe parcursul activităţii, pentru fiecare sarcină, oferirea unui feed-back specific şi constructiv; * încurajarea studenţilor/cursanţilor să recurgă la atribuiri adaptative pentru succes şi eşec (astfel, este de dorit ca eşecul învăţării să fie atribuit unor factori care pot fi gestionaţi cum ar fi: implicarea insuficientă în activitate, presiunea timpului, nerespectarea instrucţiunilor primite de la formator, în loc să fie atribuit lipsei abilităţilor personale) I 3 9 Relaţia dintre motivaţie şi performanţă Motivaţia pentru învăţare poate fi determinată de interesul individului pentru domeniul de studiu, de nivelul său de aspiraţie, anumite trăsături de personalitate, etc - factori care prezintă o relativă stabilitate temporală, precum şi de o serie de factori situaţionali, cum ar fi: relaţiile de cooperare din cadrul grupului, calitatea feed-back-ului, eficienţa metodelor şi a strategiilor didactice utilizate, gradul de oboseală, etc Cercetările arată că între nivelul motivaţiei (sau între nivelul de activare neurofiziologică) şi performanţa în activitate există o relaţie neliniară Se constată că performanţa creşte progresiv doar până la un anumit nivel al mobilizării resurselor cognitive – optim-ul motivaţional, dincolo de care, supramotivarea nu mai determină sporirea performanţei, având chiar un impact negativ asupra acesteia (Fig I 3 2) Fig I 3 2 Relaţia dintre motivaţie şi performanţă (Legea Yerkes-Dodson - 1908) Altfel spus, graficul din Fig I 3 2 arată că atât submotivarea cât şi supramotivarea într-o activitate pot conduce la rezultate slabe sau chiar la eşec Supramotivarea determină o mobilizare maximă a resurselor cognitive şi o tensiune emoţională semnificativă, generată adesea de teama de eşec, care pot conduce la stres, blocaje psihice, dezorganizarea conduitei etc , împiedicând astfel obţinerea performanţei Optimum-ul motivaţional diferă de la o persoană la alta, în funcţie de natura şi gradul de dificultate al sarcinii, capacităţi cognitive, competenţe şi abilităţi, caracteristici de personalitate, nivel de anxietate, toleranţă la frustrare, toleranţă la stres, etc Cercetările arată că în cazul sarcinilor simple (familiare, îndelung exersate, cu componente automatizate şi cu puţine alternative de soluţionare) nivelul optim de activare neuropsihică este mai ridicat decât în cazul sarcinilor complexe (creative) Motivaţia intrinsecă nu respectă acest tip de dependenţă neliniară: creşterea interesului, a dorinţei de cunoaştere, pasiunea pentru o anumită activitate, chiar la cote foarte înalte, nu se reflectă negativ asupra performanţei I 3 10 Formele motivaţiei I 3 10 1 Motivaţia intrinsecă şi motivaţia extrinsecă Această clasificare are în vedere raportarea motivaţiei la activitatea desfăşurată Motivele învăţării şi ale întregii activităţi umane se formează practic sub influenţa condiţiilor exterioare Atunci când motivele care declanşează şi susţin activitatea de învăţare acţionează ca determinanţi externi ai acesteia, motivaţia se numeşte extrinsecă De pildă, o persoană care participă la o activitate din dorinţa de a obţine o recompensă salarială, o promovare, din dorinţa de a se evidenţia pe sine, de a fi lăudată sau apreciată, este motivată extrinsec, scopul situându-se în acest caz în afara activităţii desfăşurate Atunci când motivele nu depind de recompensa exterioară, fiind situate la nivelul subiectului sau la nivelul activităţii desfăşurate şi sunt solidare cu aceasta, motivaţia este numită intrinsecă Astfel, o persoană care îşi ajută prietenul din altruism sau din dorinţa de a-i face un bine, fără să urmărească obţinerea în schimb a unui avantaj, este motivată intrinsec, sursa motivaţiei situându-se în acest caz la nivel subiectiv O persoană care participă la un curs de istoria artei doar din pasiune pentru domeniul respectiv, fără să obţină credite sau alte recompense exterioare, va fi la rândul ei motivată intrinsec, sursa motivaţională situându-se de această dată la nivelul activităţii desfăşurate Învăţarea motivată intrinsec este evidentă în interesul deosebit manifestat de individ pentru o activitate care este de obicei reluată şi în timpul liber: lectură, rezolvare de probleme, cântatul la un instrument, practicarea unui sport, etc Învăţarea motivată intrinsec este eficientă, pentru că, deşi uneori poate fi foarte solicitantă, prin satisfacţia pe care o oferă întârzie oboseala, permiţându-i celui care învaţă să desfăşoare o activitate susţinută un timp îndelungat În literatura pedagogică sunt frecvent menţionate următoarele forme ale motivaţiei extrinseci: dorinţa de a obţine anumite recompense (promovare profesională, prestigiu, un loc de muncă mai bun) dorinţa de afiliere (dorinţa de a fi acceptat de ceilalţi, de a avea relaţii sociale armonioase, de a fi respectat şi apreciat), tendinţele normative (obişnuinţa de a respecta cerinţele socio-profesionale, de a respecta obligaţiile, normele şi regulile sociale), evitarea unor posibile consecinţe negative (pierderea locului de muncă, diminuarea salariului, diminuarea prestigiului profesional) La baza motivaţiei intrinseci se află curiozitatea, dorinţa de a afla cât mai multe lucruri, la care se adaugă adesea o anumită orientare axiologică în sensul valorizării cunoaşterii, a culturii, a competenţei profesionale şi a profesionalismului În practică, activitatea umană este motivată atât intrinsec cât şi extrinsec, echilibrul celor două forme de motivaţie fiind influenţat de tipul şi conţinutul activităţii, de experienţa anterioară şi de particularităţile psihologice ale individului, precum şi de contextul în care se desfăşoară activitatea O activitate motivată iniţial extrinsec, poate deveni, ulterior, autonomă (motivată intrinsec) De pildă, şcolarul care iniţial învaţă sub influenţa presiunilor externe, din partea părinţilor şi profesorilor, poate ca, ulterior, la vârsta adultă să ajungă să înveţe din plăcere, dintr-un interes cognitiv Profesorul (formatorul) poate stimula motivaţia intrinsecă a cursanţilor apelând la următoarele strategii: * stimularea interesului pentru conţinuturile prezentate prin individualizarea şi selectarea atentă a acestora, oferirea unor exemple introductive raportate la cultura grupurilor de cursanţi, sublinierea relevanţei conţinuturilor predate în activitatea ulterioară a cursanţilor etc; * utilizarea creativă a unor metode didactice variate (alternarea lecturii cu simulările multimedia, a dezbaterilor cu filmele didactice, a eseurilor cu dramatizările şi jocurile de rol etc); * sprijinirea cursanţilor în a-şi stabili propriile obiective de învăţare; acest aspect este important, având în vedere faptul că indivizii sunt dispuşi să muncească mai mult pentru îndeplinirea obiectivelor propuse de ei înşişi, decât pentru îndeplinirea obiectivelor propuse de ceilalţi; o astfel de strategie implică o etapă de identificare a intereselor şi obiectivelor individuale, urmată de o etapă de sintetizare a elementelor comune şi de armonizare a acestora în cadrul grupurilor; efectele cele mai importante ale implicării curanţilor în stabilirea obiectivelor învăţării constau în îmbunătăţirea performanţelor lor academice şi dezvoltarea sentimentului de autoeficacitate (Slavin, 2000) În ceea ce priveşte motivarea extrinsecă a cursanţilor, menţionăm următoarele recomandări adresate profesorului (formatorului): * stabilirea clară a aşteptărilor: cursanţii trebuie să ştie în ce constă activitatea lor, care sunt aşteptările profesorului şi care vor fi modalităţile/criteriile de evaluare; * furnizarea unui feed-back specific, imediat, contingent, la intervale reduse de timp; se recomandă ca feed-back-ul oferit să aibă o valoare informativă pentru cursanţi, astfel încât aceştia să atribuie succesul efortului personal; în condiţiile unui feed-back vag sau neclar, cursanţii vor fi tentaţi să atribuie succesul unor abilităţi generale (cum ar fi inteligenţa), ceea ce nu va stimula implicarea şi intensificarea efortului; dacă se utilizează aprecieri negative privind performanţa, acestea trebuie să se refere contextualizat doar la desfăşurarea anumitor activităţi, nu la abilităţile generale ale cursanţilor şi trebuie să alterneze cu aprecieri pozitive; de asemenea, pentru a facilita autoreglarea activităţii se recomandă administrarea unor forme de feed-back la intervale reduse de timp, pe parcursul desfăşurării acesteia (întrebări, exerciţii sau teste scurte, aprecierea implicării în activitate sau a exprimării unor opinii, etc); * încurajarea studenţilor să se autoevalueze şi să se autorecompenseze (prin alocarea unor momente de relaxare, a unor pauze, notarea performanţelor); această strategie este importantă în mod particular pentru dezvoltarea autonomiei în învăţare; * nu în ultimul rând, se recomandă recompensarea cursanţilor atât pentru performanţa obţinută, cât şi pentru efortul depus (unele persoane pot rezolva cu succes anumite sarcini fără să depună un efort prea mare, în timp ce altele depun un efort considerabil fără să obţină performanţe semnificative; în astfel de cazuri extreme, oferirea de feed-back numai în raport cu performanţa finală, are o valoare motivaţională scăzută) I 3 10 2 Motivaţia cognitivă şi motivaţia afectivă În funcţie de natura proceselor psihice implicate în declanşarea şi susţinerea activităţii, motivaţia pentru învăţare are o dimensiune cognitivă şi o dimensiune afectivă Motivaţia cognitivă îşi are originea la nivelul proceselor cognitive (percepţie, memorie, gândire, imaginaţie) fiind determinată de nevoia persoanei de a cunoaşte, de a explora, de a explica realitatea, de a elimina incertitudinea Curiozitatea este considerată o formă tipică a motivaţiei cognitive, exprimată prin dorinţa de a individului de a obţine informaţie fără ca aceasta să fie neapărat necesară pentru satisfacerea unor cerinţe adaptative imediate Curiozitatea perceptivă apare ca un impuls exploratoriu spontan determinat de sesizarea unor elemente de noutate sau de ambiguitate, a unor relaţii sistematice la nivelul stimulilor Curiozitatea epistemică descrie o formă superioară a motivaţiei pentru învăţare, constând în nevoia devenită autonomă de a şti, de a cunoaşte; aceasta presupune sesizarea unui conflict în plan cognitiv, a unei lacune, a unei probleme nerezolvate, a unei neconcordanţe între cunoştinţe, a lipsei de coerenţă informaţională etc Motivaţia afectivă se referă la nevoia persoanei de a obţine aprobare din partea celorlalţi, de a adapta social, de a fi apreciată, de a trăi emoţii plăcute etc În mediul şcolar, există, de pildă, situaţii în care elevii învaţă preponderent din dorinţa de a fi apreciaţi de colegi, de a obţine un anumit prestigiu în cadrul grupului de prieteni, din dorinţa de a fi lăudaţi de profesori sau pentru a le face plăcere părinţilor I 3 10 3 Motivaţia pozitivă şi motivaţia negativă Distincţia dintre aceste două forme de motivaţie trimite la teoriile behavioriste privind consecinţele (întăririle) comportamentale (secţiunea 2 1 1 3) Motivaţia pozitivă constă în relaţionarea directă a activităţii desfăşurate cu anumite recompense potenţiale (întăriri pozitive) De pildă, notele mari, premiile, bursa de merit, încurajarea sau aprecierea, plăcerea de a efectua o anumită activitate, curiozitatea, sunt doar câteva exemple de astfel de recompense Motivaţia negativă se referă la întăririle negative, care stimulează şi susţin în mod indirect activitatea de învăţare De exemplu, o persoană poate participa la un curs de perfecţionare a competenţelor profesionale pentru a evita pierderea locului de muncă sau mutarea pe un post inferior Sau, un elev care învaţă pentru un examen important trebuie să-şi reprime dorinţa de a profita de timpul liber pentru a se distra Motivaţia pozitivă contribuie în general la crearea un climat de încredere, sporind satisfacţia personală şi stima de sine a persoanelor, în timp de motivaţia negativă constituie adesea o sursă de insatisfacţii, contribuind la scăderea moralului şi la crearea unui climat tensionat În ceea ce priveşte educaţia adulţilor, este larg acceptată ideea că, cu cât persoanele care învaţă se simt mai confortabil într-un cadru colaborativ, fiind respectate şi apreciate pentru competenţele lor, susţinute şi încurajate în exprimarea opiniilor, acestea vor fi mai implicate în activitatea de învăţare, obţinând performanţe mai bune Aceste clasificări ale motivaţiei nu sunt mutual exclusive, astfel că un anumit motiv poate fi, de pildă, concomitent afectiv, extrinsec şi pozitiv Analizând performanţele şi eficienţa învăţării prin prisma formelor motivaţiei, se constată că, în general, motivaţia intrinsecă este superioară motivaţiei extrinseci, motivaţia cognitivă este superioară motivaţiei afective, iar motivaţia pozitivă este la rândul ei superioară motivaţiei negative Această ierarhizare, deşi se menţine în numeroase situaţii, nu este însă universal valabilă Dacă luăm în calcul şi alte variabile, cum ar fi vârsta subiecţilor, anumite trăsături de personalitate sau anumiţi factori situaţionali, se constatată de pildă că, în unele cazuri motivaţia negativă poate să conducă la efecte mai bune asupra învăţării decât motivaţia pozitivă, motivaţia extrinsecă poate fi mai eficientă la şcolarii mici decât motivaţia intrinsecă, aşa cum, la adolescenţi motivaţia afectivă poate fi uneori mai eficientă decât motivaţia cognitivă I 3 11 Scopuri de performanţă sau scopuri de competenţă O parte a persoanelor care învaţă îşi focalizează prioritar interesul spre performanţa finală, iar altele spre procesul de învăţare, urmărind achiziţia de cunoştinţe şi dezvoltarea unor competenţe sau abilităţi Persoanele a căror activitate este orientată spre performanţă sunt interesate să obţină evaluări pozitive din partea celorlalţi şi evită dificultăţile Atunci când se confruntă cu sarcini complexe sau cu probleme pentru care nu au soluţie, aceste persoane se descurajează uşor, rezultatele lor academice având de suferit Atunci când percep existenţa unor deficienţe la nivelul competenţelor personale, aceste persoane se simt neajutorate Orientarea spre competenţă reflectă un interes crescut pentru dezvoltarea capacităţilor cognitive şi a abilităţilor individuale de învăţare Persoanele orientate spre competenţă se implică în rezolvarea diverselor sarcini, pe care le consideră oportunităţi de învăţare; atunci când se confruntă cu probleme dificile, îşi intensifică eforturile rezolutive, devenind mai motivate şi având reale şanse de succes Atunci când percep anumite deficienţe la nivelul competenţelor individuale, aceste persoane caută noi modalităţi de învăţare, urmărindu-şi propriul progres şi refuzând să se compare cu ceilalţi Persoanele orientate spre competenţă au abilităţi metacognitive dezvoltate şi prezintă o mai mare autonomie în învăţare Orientarea spre performanţă vs orientarea spre competenţĂ Prezentare comparativă în raport cu anumite dimensiuni ale procesului didactic Orientarea spre performanţăOrientarea spre competenţă Succesul înseamnă evaluare pozitivă, aprecierea şi recunoaşterea performanţelor progres, îmbunătăţire a competenţelor Valorizarea performanţelorefortului/ implicării Satisfacţia este dată de obţinerea unor performanţe superioare celorlalţimunca asiduă/ oportunităţile de învăţare Profesorul este interesat de performanţa studenţilor (cursanţilor)modul în care studenţii (cursanţii) învaţă Greşelile sunt motive de anxietateo componentă a învăţării Atenţia este focalizată pe performanţa proprie comparativ cu performanţa celorlaţiactivitatea (procesul) de învăţare Cursanţii sunt motivaţi să depună efort pentru a obţine performanţe superioare celorlalţia învăţa lucruri noi Principalul criteriu de evalare a activităţii este performanţele individuale, comparativ cu performanţele celorlalţi progresul personal Strategii de stimulare a orientării spre competenţă utilizate de profesor (Formator) În CADRUL PROGRAMELOR DE EDUCAŢIE A ADULŢILOR (adaptare după R Slavin, 2000) DomeniulObiectiveExemple de strategii Selectarea sarcinilor şi stabilirea obiectivelor- stimularea interesului instrinsec al cursanţilor în raport cu sarcinile de învăţare- relaţionarea cunoştinţelor predate cu experienţa anterioară - reducerea recompenselor extrinseci pentru performanţă - încurajarea cursanţilor în stabilirea unor obiective individuale de învăţare; promovarea autonomiei - utilizarea unor activităţi suplimentare care să confere un plus de relevanţă cunoştinţelor învăţate în cadrul formal Promovarea autonomiei/ responsabilităţii în învăţare a cursanţilor- încurajarea autonomiei cursanţilor şi oferirea unui cadru optim pentru ca aceştia să ia decizii să îşi asume responsabilitatea propriei activităţi- încurajarea exprimării opiniilor, solicitarea unor păreri cu privire la diverse aspecte ale activităţii desfăşurate - adoptarea unor programe educaţionale care să promoveze iniţiativa în învăţare şi autoevaluarea performanţelor - oferirea unor oportunităţi de leadership pentru fiecare cursant Aprecierea performanţelor- aprecierea performanţelor individuale ale fiecărui cursant - aprecierea progresului în raport cu obiectivele propuse - aprecierea confruntării cu probleme dificile, noi, aprecierea selectării unor strategii creative- utilizarea unor strategii de evaluare a progresului (prin compararea performanţelor actuale cu performanţele anterioare) - diminuarea ponderii strategiilor de aprecierea a succesului individual prin raportarea acestuia la performanţa grupului - utilizarea unor sarcini de lucru sau a unor probleme cu un oarecare grad de noutate Cadrul social al învăţării- crearea unui context în care fiecare cursant să se simtă acceptat şi apreciat de ceilalţi - dezvoltarea unor abilităţi şi competenţe sociale - promovarea învăţării prin cooperare; utilizarea acestei strategii în rezolvarea de probleme şi luarea deciziilor - sprijinirea interacţiunilor colaborative dintre cursanţi Evaluare- stabilirea unor standarde de performanţă în raport cu obiectivele propuse - evaluarea rezultatelor; evidenţierea progresului- reducerea comparaţiilor între cursanţi în ceea ce priveşte performanţa, prin renunţarea la testele normative clasice şi înlocuirea acestora cu analiza individuală a progresului - stabilirea unor reguli şi proceduri care să le permită cursanţilor să îşi îmbunătăţească performanţa - utilizarea unor strategii de monitorizare a progresului pe parcursul desfăşurării activităţii - stimularea implicării cursanţilor în evaluarea propriilor rezultate Timpul alocat- stabilirea unui program flexibil al activităţilor în raport cu complexitatea sarcinilor şi caracteristicile individuale ale cursanţilor - individualizarea învăţării, prin utilizarea unor strategii care permit cursanţilor să înveţe în ritm propriu - programarea activităţilor într-o manieră flexibilă, permiţând alocarea unui timp suplimentar anumitor sarcini unde cursanţii doresc să se implice mai mult Atkinson (1964) distinge două forme ale motivaţiei pentru învăţare: motivaţia determinată de dorinţa de succes, respectiv motivaţia de a evita eşecul Conform autorului, persoanele care îşi orientează activitatea spre succes, prezintă în general o mai bună capacitate de selecţie a sarcinilor, un mai bun control al activităţii şi o mai bună gestionare a efortului; în caz de eşec, aceste persoane devin mai motivate şi depun un efort mai mare pentru îndeplinirea obiectivelor propuse Persoanele la care predomină teama de eşec, tind să se implice de la început în rezolvarea unor sarcini fie prea simple fie prea dificile (în primul caz, succesul le va spori încrederea în sine, iar în al doilea caz, eventualul eşec va putea fi atribuit dificultăţii sarcinii); în caz de eşec, aceste persoane devin mai puţin motivate şi mai puţin dispuse să se implice în gestionarea activităţii I 3 12 Particularităţi ale motivaţiei pentru învăţare la vârsta adultă Motivaţia pentru învăţare este puternic influenţată de evoluţia rolurilor sociale şi profesionale la vârsta adultă Odată cu vârsta se constată o modificare a motivelor dominante care declanşează şi susţin activitatea de învăţare, dezvoltarea unor motive specifice şi, în general, complicarea sferei motivaţionale prin apariţia unor relaţii noi, mai complexe, între factori S Lieb (1991) afirmă că motivaţia pentru învăţare la vârsta adultă provine în special din următoarele surse: * relaţii sociale: dorinţa de a avea noi prieteni sau colaboratori, dorinţa de a extinde sfera relaţiilor sociale, de a fi respectat şi apreciat de ceilalţi, de a avea un statut social favorabil; * aşteptări externe: dorinţa de a respecta regulile sau recomandările persoanelor cu autoritate, dorinţa de a corespunde aşteptărilor celorlalţi (superiori ierarhici, prieteni, colaboratori etc); * implicare socială: dorinţa de a-şi argumenta calificarea, competenţele, dorinţa a-i ajuta pe ceilalţi, de a desfăşura activităţi utile la nivelul comunităţii în vederea îmbunătăţirii standardelor de viaţă ale persoanelor, modificarea unor opinii şi mentalităţi; * dezvoltare personală: obţinerea unui statut profesional superior, avansarea în carieră, dezvoltarea unor competenţe şi abilităţi, dorinţa de a progresa social; * nevoia de schimbare: dorinţa de a depăşi rutina, plictiseala, de a schimba idei, de a trăi noi experienţe de cunoaştere, de a accede la ocupaţii interesante; * interesul cognitiv: dorinţa de a afla lucruri noi, interesante, curiozitatea, nevoia de lărgire a orizontului profesional Acelaşi autor enumeră şi o serie de bariere motivaţionale care apar la vârsta adultă, datorită numeroaselor responsabilităţi ale persoanelor şi datorită suprapunerii unor roluri (roluri profesionale, roluri în cadrul relaţiei de cuplu, rol de părinte, rol de fiu sau fiică etc) O parte a acestor bariere se referă la: lipsa timpului, supraîncărcare cu sarcini, conflict de rol, lipsa banilor sau a condiţiilor materiale, lipsa interesului sau a încrederii în propria capacitate de a învăţa sau în eficienţa programelor educative la vârsta adultă, anumite prejudecăţi sau stereotipuri culturale cu privire la abilităţile cognitive sau la rolurile adultului, probleme legate de îngrijirea copiilor etc Dintre numeroasele recomandări sau strategii motivaţionale existente în literatura de specialitate, adresate profesorilor, formatorilor sau tutorilor care lucrează cu adulţi, amintim: * respectarea autonomiei cursanţilor, oferindu-le posibilitatea de a-şi stabili propriile obiective şi sarcini de învăţare; * cunoaşterea profilului motivaţional al cursanţilor; asistarea acestora în a-şi stabili scopuri realiste, stimularea motivaţiei intrinseci (de regulă, motivaţia pentru învăţare a adulţilor este predominant intrinsecă; există totuşi situaţii când aceştia participă la cursurile de formare simţindu-se „constrânşi” de necesitatea păstrării locului de muncă, schimbarea postului, evitarea unei retrogradării, obţinerea creditelor necesare practicării anumitor profesii etc) * selectarea unor sarcini sau materiale de lucru care corespund intereselor cursanţilor; * se recomandă utilizarea unei strategii care constă în evaluarea iniţială a intereselor şi a nevoilor de învăţare ale cursanţilor, urmând ca pe parcursul cursului, obiectivele propuse să fie relaţionate, pentru fiecare cursant, cu aceste interese şi nevoi individuale de învăţare; la acestea, va fi raportată şi evaluarea progresului (o metodă didactică utilă în acest sens este de pildă metoda K-W-L: ştiu - vreau să ştiu - am învăţat) * sublinierea relevanţei practice a cunoştinţelor predate; exemplificarea modului în care competenţele formate vor fi utile în mediul socio-profesional al fiecărui cursant; * valorizarea cunoştinţelor anterioare, aprecierea cursanţilor pentru competenţele dobândite şi experienţa de viaţă; * sublinierea gradului de noutate al cunoştinţelor predate, modul în care acestea vor putea contribui la schimbarea practicilor rutiniere din viaţa cursanţilor; * stimularea intereselor de cunoaştere prin utilizarea unor materiale şi a unor metode variate şi interesante; * captarea interesului cursanţilor prin crearea unor situaţii de conflict cognitiv, utilizarea problematizării în predarea noilor cunoştinţe, a studiilor de caz, a dezbaterilor în grup, a unor anecdote, împărtăşirea unor experienţe etc; * utilizarea unor metode didactice care presupun implicarea activă a cursanţilor, subliniind apoi faptul că progresul în învăţare se datorează efortului depus şi implicării personale; * furnizarea unui feed-back constructiv, imediat, eşalonat la intervale reduse de timp, care să permită sesizarea progresului; * evaluarea performanţelor cursanţilor în raport cu propriile performanţe anterioare, evitarea raportării acestora la performanţele grupului; * utilizarea unor strategii de vizualizare a stării dezirabile, în special atunci când activitatea pare dificilă; reamintirea motivelor care au stat la baza deciziei de a participa la curs; * încurajarea, evidenţierea competenţelor dobândite şi sublinierea importanţei acestora, consolidarea sentimentului de autoeficacitate şi a stimei de sine; * încurajarea cursanţilor să aplice în practică cunoştinţele învăţate; * gestionarea unui mediu de învăţare plăcut, confortabil, dominat de emoţii pozitive, unde persoanele care învaţă să se simtă valorizate şi apreciate, acordându-se importanţă relaţiilor sociale, comunicării, colaborării şi sprijinului reciproc ANEXA I 2 1 Listă de verificare a stilului de învăţare preferat al unui adult Citiţi fiecare afirmaţie şi vedeţi cum se aplică în cazul dumneavoastră Pentru fiecare afirmaţie acordaţi următorul punctaj: 5 = aproape întotdeauna; 4 = adesea; 3 = câteodată; 2 = nu foarte des; 1 = aproape niciodată VIZUALPunctaj Pot să-mi amintesc mai bine ceva dacă şi scriu acel lucru Pot să vizualizez imagini în minte Iau o mulţime de notiţe despre ceea ce citesc sau aud Mă ajută dacă mă uit la o persoană atunci când vorbeşte Este greu pentru mine să îi înţeleg pe vorbitori atunci când este zgomot de fundal E mai uşor pentru mine să realizez o sarcină atunci când mă aflu într-un loc liniştit Este uşor pentru mine să înţeleg hărţi, grafice Ascultarea radioului mă face să nu mai mă pot concentra atunci când citesc sau scriu Când rezolv un test pot “să văd” cartea şi răspunsurile corecte din carte Nu pot să-mi amintesc glumele auzite Ca să pot să-mi amintesc anumite lucruri îmi formez imagini mentale care le reprezintă Trebuie să îmi notez ideile, dacă nu, le uit Total parţial pentru stilul de învăţare vizual AUDITIV Când citesc, ascult cuvintele în minte sau chiar citesc cu voce tare Trebuie să discut lucrurile pentru a le înţelege Prefer să mi se spună cum să execut ceva decât să citesc instrucţiunile Prefer să ascult o lectură sau o înregistrare decât să citesc o carte Pot foarte uşor să urmăresc ceea ce spune cineva chiar dacă nu-l privesc Îmi amintesc mai repede numele persoanelor decât figurile lor Îmi aduc aminte de lucruri dacă citesc despre ele cu voce tare împreună cu altcineva E greu pentru mine să vizualizez lucruri Cred că mă ajută dacă vorbesc în timp ce execut o sarcină Când învăţ ceva nou prefer să mi se povestească înainte despre acel lucru Îmi place să termin o sarcină înainte de a începe o alta nouă Prefer să înregistrez un raport decât să îl scriu Total parţial pentru stilul de învăţare auditiv PRACTIC Nu-mi place să citesc sau să ascult instrucţiuni, prefer să mă apuc de treabă Pot să studiez mai bine atunci când ascult muzică Am nevoie de pauze frecvente atunci când studiez Gândesc mai bine atunci când mă mişc Studiul la birou nu este pentru mine Folosesc mult gestica, mâinile, atunci când vorbesc Când încep să citesc o carte îmi place să mă uit şi la finalul povestirii Îmi iau notiţe, dar niciodată nu le recitesc Notiţele mele şi biroul meu arată într-o dezordine totală, dar ştiu unde îmi găsesc lucrurile Îmi folosesc degetele pentru numărat şi-mi mişc buzele când citesc pentru mine Îmi displace să-mi argumentez verbal munca Adesea visez cu ochii deschişi Prefer proiectele/ sarcinile practice unor rapoarte scrise Total parţial pentru stilul de învăţare practic Înregistraţi totalul parţial pentru fiecare stil de învăţare în căsuţele de mai jos: VizualAuditivPractic (după proiect PHARE TVET: „Învăţământul inclusiv: O şansă pentru toţi elevii!”) ANEXA I 2 2 Scală de evaluare a competenţelor de autodirijare a învăţării (adaptare după M Knowles) Citiţi afirmaţiile de mai jos şi estimaţi în ce măsură vă caracterizează fiecare dintre acestea COMPETENŢADelocPuţinMultFoarte mult Înţelegerea diferenţelor conceptuale şi practice dintre învăţarea dirijată de profesor (formator) şi învăţarea auto-dirijată; capacitatea de a explica aceste diferenţe La nivelul conceptului de sine, persoana care învaţă se consideră independentă şi autonomă Capacitatea de a colabora cu colegii/ partenerii, beneficiind de suportul acestora în identificarea nevoilor de învăţare, planificarea activităţii şi evaluarea rezultatelor; disponibilitatea de a ajuta şi de a primi ajutor Capacitatea de a diagnostica realist propriile nevoi de învăţare, cu ajutorul formatorului şi al colegilor Capacitatea de a transforma nevoile de învăţare în obiective operaţionale (formulate astfel încât performanţa în învăţare să poată fi evaluată în raport cu îndeplinirea acestora) Abilitatea de a-i percepe pe profesori sau formatori în rolul lor de facilitatori ai învăţării; iniţiativă în a solicita consultanţă şi suport din partea acestora Capacitatea de a identifica resursele umane şi materiale adecvate diverselor obiective ale învăţării Capacitatea de a selecta strategii de învăţare eficiente, valorificând resursele disponibile; aplicarea competentă a acestor strategii Capacitatea de a înregistra şi de a valida îndeplinirea diverselor obiective ale învăţării ANEXA I 3 1 Scala de autoeficacitate (Băban, Schwarzer, Jerusalem, 1996) Mai jos sunt date zece afirmaţii reprezentând atitudini pe care este posibil să le adoptaţi când vă confruntaţi cu o situaţie dificilă Citiţi cu atenţie fiecare afirmaţie şi însemnaţi cifra care credeţi că indică cel mai bine modul dumneavoastră de a acţiona în general Nu există răspunsuri corecte sau greşite, deci vă rugăm să răspundeţi sincer 1 - niciodată 2 - câteodată 3 - adeseori 4 – întotdeauna Dacă insist reuşesc să-mi rezolv problemele dificile 1 23 4 Chiar dacă cineva mi se opune, găsesc mijloacele pentru a obţine ceea ce vreau 1234 Este uşor pentru mine să persist în îndeplinirea scopurilor mele 1234 Am încredere că mă pot descurca eficient în situaţii neaşteptate 1234 Datorită abilităţilor mele, ştiu cum să "ies" din situaţii imprevizibile 1234 Pot să rezolv cele mai multe dintre probleme dacă investesc efortul necesar 1234 Rămân calm când mă confrunt cu dificultăţi, deoarece mă pot baza pe capacităţile mele de soluţionare 1234 Când mă confrunt cu o problemă găsesc de obicei mai multe soluţii de rezolvare 1234 Când sunt într-o situaţie dificilă ştiu ce am de făcut 1234 Orice s-ar întâmpla sunt (de obicei) pregătit să fac faţă situaţiei 1234 Scorurile posibile variază între 10 – 40 de puncte; scorurile ridicate indică un sentiment de autoeficacitate puternic BIBLIOGRAFIE 1 Benga, O (2006) Psihologia dezvoltării - curs universitar, Facultatea de Psihologie şi Ştiinţele Educaţiei, Universitatea Babeş-Bolyai, Cluj-Napoca 1 Bee, H L & Bjorkland, B R (2004) The journey to adulthood, Englewood Cliffs, NJ: Prentice Hall 1 Levinson, D J (1978) The season’s of a man’s life, NY: Knopf 1 Levinson, D J (1996) Seasons of a woman’s life, NY: Knopf 1 Erikson, E H & Erikson, J M (1997) The Life Cycle Completed, NY: Norton 1 Radu, I (1991) Introducere în psihologia contemporană, Ed Gloria, Cluj Napoca 1 Miclea, M (1999) Psihologie cognitivă, Ed Polirom, Iaşi 1 Sălăvăstru, D (2006) Psihologia educaţiei, Ed Polirom, Iaşi 1 Miller, G A (1956) The Magical Number Seven, Plus or Minus Two: Some Limits on Our Capacity for Processing Information, Psychological Review, 63, 81-97 1 Bruner, J S (1966) Toward a theory of instruction, Cambridge, MA: Harvard 1 Atkinson, R C & Shiffrin, R M (1968) Human memory: A proposed system and its control processes In K W Spence & J T Spence (Eds ), The psychology of learning and motivation: Advances in research and theory (pp 742-775), New York: Academic Press 1 Piaget, J (1950) The Psychology of Intelligence, New York: Routledge Classics 1 Hudson, L (1966) The Question of Creativity In: (Reprinted) Vernon, P E (Ed ) (1970) Creativity, pp 217-234, NY: Penguin 1 De Bono, E (1970) Lateral Thinking, NY: Penguin Books 1 Guilford, J P (1967) The nature of human intelligence, New York: McGraw Hill 1 Arlin, P K (1984) Adolescent and adult thought: Astructural interpretation In M Commons, F Richards, & C Armon (Eds ), Beyond formal operations: Late adolescent and adult cognitive development (pp 258-271), New York: Praeger 1 Selye, H (1956) The Stress of Life, New York: McGrawHill 1 Lazarus, R S (1966) Psychological Stress and the Coping Process, New York: McGraw-Hill 1 Lazarus, R S , & Folkman, S (1984) Stress, Appraisal and Coping, New York: Springer 1 Skinner, B F (1954) The science of learning and the art of teaching Harvard Educational Review, 24(2), 86-97 1 Bandura, A (1977) Social Learning Theory, New York: General Learning Press 1 Anderson, J (1983) The architecture of cognition, Cambridge, MA: Harvard University 1 Ausubel, D P (1968) Educational psychology: A cognitive view, New York: Holt, Rinehart & Winston 1 Flavell, J H (1979) Metacognition and cognitive monitoring: a new area of cognitive developmental inquiry, American Psychologist, 34, 906-1110 1 Paris, S G , & Winograd, P (1990) How metacognition can promote learning and instruction In B F Jones & L Idol (Eds ), Dimensions of thinking and cognitive instruction (pp 15-52), Hillsdale, NJ:Erlbaum 1 Brown, J S , Collins, A & Duguid, S (1989) Situated cognition and the culture of learning Educational Researcher, 18(1), 32-42 1 Jonassen, D H (1994) Thinking Technology Educational Technology, 34 (4), 34-37 1 Rogers, C R (1969) Freedom to Learn Columbus, OH: Merrill 1 Kolb D (1984) Experiential learning: experience as the source of learning and development, Englewood Cliffs, New Jersey: Prentice Hall 1 Neculau, A (2004) Educaţia adulţilor, Ed Polirom, Iaşi 1 Lindeman, E C (1961) The meaning of adult education in the United States, New York: Harvest House 1 Johnson, D W , & Johnson, R T (1996) Cooperation and the use of technology In D H Jonassen (Ed ), Handbook of research for educational communications and technology (pp 170-198), New York: Simon & Schuster Macmillan 1 Knowles, M (1984) The Adult Learner: A Neglected Species (3rd Ed ), Houston, TX: Gulf Publishing 1 Billington, D (1990) Developmental aspects of adult education: A comparison of traditional and nontraditional self-directed learning programs Journal of Continuing Higher Education, 38(1), 31–38 1 Speck, M (1996, Spring) Best practice in professional development for sustained educational change ERS Spectrum, 33-41 1 Cross, K P (1981) Adults as Learners, San Francisco: Jossey-Bass 1 Zemke, R & Zemke, S (1984) Thirty things we know for sure about adult learning, Training, 18, 45-49 1 Pintrich, P R (2000) Multiple goals, multiple pathways: The role of goal orientation in learning and achievement Journal of Educational Psychology, 24,1, 197-204 1 Zimmerman, B J (1990) Self-regulated learning and academic achievement An overview Educational Psychologist, 25(1), 3-17 1 Zimmerman, B J (2001) Theories of self-regulated learning and academic achievement: An overview and analysis In B J Zimmerman and D H Schunk (Eds , 2nd ed ), Self-regulated learning and academic achievement: Theoretical perspectives (pp 1-38), Mahwah, New Jersey: Lawrence Erlbaum Associates, Publishers 1 Hiemstra, R , & Sisco, B (1990) Individualizing instruction: Making learning personal, empowering, and successful, San Francisco: Jossey-Bass 1 Siebert, H (2000) Învăţarea autodirijată şi consilierea pentru invăţare, Ed Institutul European, Bucureşti 1 Murphy, P K , & Alexander, P A (2000) A motivated exploration of motivation terminology Contemporary Educational Psychology, 25, 3–53 1 Maslow, A (1954) Motivation and personality, New York: Harper 1 Edwards, W (1954) The theory of decision making Psychological Bulletin, 1954, 51, 380-417 1 Atkinson, J W (1964) An introduction to motivation Princeton, NY: Van Nostrand 1 Weiner, B (1994) Integrating social and personal theories of achievement striving Review of Educational Research, 64, 557-573 1 R E Savin (1996) Educational Psychology: Theory and Practice (8th Ed ), Allyn & Bacon 1 Rotter, J B (1954) Social learning and clinical psychology, NY: Prentice-Hall 1 Seligman, M E (1975) Learned helplessness: Depression, development and death, NY: Freeman 1 Bandura, A (1994) Self-efficacy In V S Ramachaudran (Ed ), Encyclopedia of human behavior (Vol 4, pp 71-81), New York: Academic Press 1 Peterson, C , Maier, S F , & Seligman, M E P (1993) Learned helplessness: A theory for the age of personal control, NY: Oxford University Press 1 Lieb, S (1991) Principles of adult learning Vision Retrieved from http://honolulu hawaii edu/intranet/committees/FacDevCom/guidebk/ teachtip/adults-2 htm 